
POPIS SLIKA 


. Zaraza f Ja 


Postepeno nestajanje prirođenog materinjeg imuniteta, 
Sticanje imuniteta kod tihe imunizacije ' 

Prvo Jennerovo cijepljenje 

Aktivna i pasivna imunizacija 


. Trajanje imuniteta kod aktivne i kod pasivne imunizacije 

. Izvor zaraze i prenosno sredstvo 

. Prijenos zaraze 

. Izravni prijenos zaraze 

. Predmeti i živa bića kao sredstvo prijenosa 

. Izbacivanje kapljica sline kod kihanja i govora 

. Prijenos zaraze kod bolesti disaćih putova 

. Prijenos zaraze putem prašine 

. Prijenos zaraze kod bolesti crijeva 

. Raznolikost sredstava prijenosa kod zaraznih oboljenja crijeva 
. Kućna muha 

. Muha prenosi uzročnike raznih zaraznih bolesti 

. Prljenos zaraze kod bolesti krvi 

. Prijenos zaraze kod bolesti vanjskih pokrova 

. Jedino sredstvo prijenosa kod malarije je komarac malaričar 


ematski prikaz sanitarnog propusrtika 


. Zaštitna maska od platna 

. Zahod s dvodjelnom betonskom jamom 

. Primitivni higijenski smještaj g&noja 

. Utjecaj prirodne imunizacije na tok epidemije kod bolesti 


disaćeg sustava 


. Našli pad epidemije zbog uklanjanja prenosnog sredstva 

. Udisajno uvlačenje prsnog koša kod krupa 

. Napadaj hripavca 

. Zaušnjaci 

. Nerazvijena ruka zbog uzetosti kao posljedica dječje paralize 
. Bacil tuberkuloze 

. Rentgenska slika pluća s prvim tuberkuloznim žarištem 

. Rentgenska slika pluća s tuberkulozom lijevog gornjeg režnja 
. Rentgenska slika pluća s kavernom 

. Pozitivna tuberkulinska reakcija na prsima 

. Pozitivna tuberkulinska reakcija na podlaktici 

. Put zaraze svinjskom trakavicom 

. Put zaraze goveđom trakavicom 

. Put zaraze psećom trakavicom 

. Put zaraze trihinom 

. Put zaraze običnom glistom! 

. Put zaraze vlasastom glistom 

. Put zaraze bijelom glistom 

. Put zaraze vrstom gliste, kod koje dolazi do zaraze kroz kožu 
A Obični komarac i komarac malaričar 


Ličinka komarca malaričara i običnog komarca 


'47. Buha 

48. Utjecaj zanimanja na oboljevanje od crnog prišta 
49. Gljivičasto oboljenje kože noge 

50. Gljivičasto oboljenje kose 

51. Razvoj uši 

52. Svrabac (šuganac) 

53. Vražji smijeh kod tetanusa 

54. Predmeti vanjske sredine kao sredstvo prenosa kod trahoma 


Slike br. 1 do 20, 25, 26, 36, 47, 48, 51 i 54 uzete su iz knjige 
Švalba — Emili Opća epidemiologija, 


Slike br. 21, 37 do 46 d 52 uzete su iz knjige Cvjetanović Osnovi 
epidemiologije. 


Slike br. 29 i 58 uzete su iz našeg prijevoda Fanconi—Wallgren-ove 
pedijatrije. 


Slika br, 27 uzeta je iz knjige Todorović Akutne infektivne bolesti. 
Slike br. 28 i 30 uzete su iz knjige Zarazne bolesti. 
Slike br. 49 i 50 uzete su iz knjige Priručnik mikologije. 


Slike br. 22, 24, 31 do 35 uzete su iz brošure U borbu za zdravije 
uslove života. 


Slika br. 23 uzeta je iz brošure Kako ćemo graditi seoske zahode. 

PREDGOVOR 


Kad su zdravstveni tečajevi okupili par stotina hiljada seoske 
ženske omladine i kad su učitelji u našim selima preuzeli na sebe 
zadatak, da higijenski preporode selo, osjetila se potreba za knji- 
gom, koja će razraditi nastavnu osnovu tečajeva, Zato je Centralni 
odbor Jugoslavenskog crvenog križa odlučio da štampa takav pri- 
ručnik. Meni je palo u dio, da u njemu obradim zarazne bolesti. 
Uvidio sam međutim, da ono što ću moći dati u određenom mi 
broju stranica, nije ni izdaleka dovoljno. Važnost zaraznih bolesti 
u našoj narodnoj patalogiji i potreba da naši ljudi sami organizi- 
rano sarađuju u borbi protiv njihove pojave i širenja, traže da 
učitelji dobiju u ruke nešto opširnije i potpunije. Zbog toga sam 
odlučio — po sporazumu s drugovima iz Centralnog odbora — 
da materijal, koji sam napisao za priručnik, proširim, nadopunim 
novim sadržajem, osvijetlim grafikonima, crtežima i slikama. 

Tako je nastala ova knjiga izazvana potrebama terena. U 
njoj sam pokušao ma shvatljiv način obrazložiti bit zaraze 
i momente, koji uvjetuju njeno širenje u ljudskom društvu. 
lako je knjiga pisana jezikom shvatljivim za svakog čovjeka s 
općom naobrazbom, ona daje zaokruženu i logički povezanu sliku 
mjera, koje treba poduzeti u borbi protiv zaraznih bolesti, pa i 
onih, koje su isključivo zadatak zdravstvenih radnika. Držim, da 
je to potrebno, kako bi čitalac mogao pravilno odrediti svoj po- 
ložaj i svoje zadatke u toj borbi. To je osobito važno i za učitelje, 
koji imaju te zadatke da prenesu na učenice — tečajnice i na 
ostale ljude u svojim selima. 

Upravo zato će ova knjiga, iako nije pisana za zdravstvene 
radnike, vrlo često i njima pomoći u provođenju mjera protiv 
širenja zaraznih bolesti, prvenstveno u traženju i nalaženju ne- 
ophodno potrebne saradnje samih ljudi na terenu. 

Čvrsto se nadam, da će i mnogi pojedinci, koji se u kakvom 
konkretnom slučaju interesiraju problematikom zaraznih bolesti, 
naći u ovoj knjizi savjeta i upute i tako i sami pridonijeti borbi, 
koju čovjek vodi protiv uzročnika bolesti. 

Zahvaljujem drugovima Dr. Dragu Popoviću iz Beograda, 
Dr. Hinku Emiliju iz Zagreba, Dr. Svetozaru Kalčiču i Dr, Dušanu 
Reji iz Ljubljane i Dr. Nikoli Kostiću iz Rijeke, koji su, pročitavši 
rukopis, svojim stručnim savjetima mnogo pridonijeli, da knjiga 
dobije oblik, koji sada ima. Zahvaljujem i drugovima, koji su mi 
dozvolili, da upotrebim slike i &rafikone iz njihovih štampanih 
djela. Zahvaljujem profesoru Mezorani Milivoju za jezičnu ko- 
rekturu. 


Knjigu izdaje Zdravstveno—prosvjetni centar gradskog odbora 
crvenog križa Rijeka sa željom, da što više pridonese u borbi za 
zdravije uslove života našeg naroda. 


U Rijeci, 1, novembra 1955. Pisac. 


K. 


ZARAZNA BOLEST 
KAO BIOLOŠKA I DRUŠTVENA POJAVA 


Borba između tijela i uzročnika 


Danas znamo, da su zarazne bolesti kod biljaka, kod 
životinja i kod čovjeka izazvane živim bićima, koja u nji- 
hovim organizmima napadaju tkiva, u njima se razvijaju i 
na njihov račun žive. Kao rezultat tog napadanja i obrane 
tijela višeg organizma, u ovome se javljaju razne bolesne 
promjene, koje predstavljaju simptome te bolesti. 

Takvo shvaćanje o uzroku zaraznih bolesti nalazimo već 
kod starih Grka i Rimljana. Već u ono doba nekoji učenjaci 
ističu, da su uzročnici zaraznih bolesti živa bića, Međutim, 
od te se konstatacije nije onda išlo mnogo dalje. U epohi 
feudalizma, koja je iza toga slijedila, došlo je u Evropi do 
naglog širenja zaraznih bolesti. Ipak to ne samo da nije do- 
velo do daljenjeg razvitka znanja o zarazi, o njenim užro- 
cima i putovima širenja, već naprotiv, kao posljedica socijal- 
nog uređenja tog vremena, pod utjecajem religioznih shva- 
ćanja, dolazi do izrazitog nazatka nauke uopće, a tako i 
nauke o zaraznim bolestima i njihovu širenju. Tek u epohi 
renesanse i u kasnijoj epohi građanskih revolucija, u 16. P6" 
i 18. vijeku u zapadnoj Evropi s naglim razvitkom fizike, ke- 
mije i ostalih prirodnih nauka, a napose i medicine, dolazi 
do pravilnijih shvaćanja o zarazi. I napokon u drugoj polo- 
vici 19. vijeka živi istraživački rad mnogih naučenjaka do- 
vodi do otkrivanja prvih sitnih prostom oku nevidljivih uz- 
ročnika nekih bolesti ljudi i životinja, i tako stvara osnovicu 
za današnje gledanje na zarazne bolesti. 


POJAM PARAZITIZMA 
Kad se čovjek u dugom historijskom razvitku kroz mnogo 
miliona godina razvio iz životinjskog svijeta, sigurno je već 


donio sa sobom niz zaraznih oboljenja, od kojih su bolovali 
njegovi životinjski preci. 

Zarazne bolesti i uzročnici, koji ih uzrokuju, prošli su 
tokom mnogo hiljada godina zajedno s čovjekom dugački put 
razvitka. Upravo zato među najvažnijim vanjskim uzročnici- 
ma oboljenja čovjeka (zaraze, otrovanja i povrede) su zarazne 
bolesti najjače i natješnje povezane uz razvoj čovjeka. 

Velika većina uzročnika zaraznih bolesti, su vrlo sitna, 
prostom oku nevidljiva, jednostavno građena živa bića, Takva 
sitna bića nazivamo mikroorganizmima ili mikrobima, Nisu 
međutim, svi mikrobi uzročnici bolesti, Naprotiv ima mnogo 
mikroba, koji žive slobodno u našoj okolini, a da nam nisu 
opasni ni štetni. Pače, nekoje od tih čovjek izrabljuje sebi u 
korist. Takvi su mikrobi na pr. gljivice u kvascu, koje upo- 
trebljavamo kod pripreme kruha, gljivice, koje pretvaraju 
vino u ocat i drugi. Pa i mnogi novi lijekovi se prave uz 
pomoć mikroba (penicilin, streptomicin i drugi). I u našem 
tijelu postoje mnogi mikrobi, koji nam nisu štetni. Oni ne 
žive na račun naših tkiva, niti u tkivima, već na njemu (na 
sluznicama i na koži), hraneći se otpadnim, tijelu nepotre- 
bnim organskim tvarima, koje se ondje nalaze, Takve mi- 
krobe zovemo saprofiti. Takona pr. unašim crijevima ima 
mnogo takvih neštetnih mikroba, među ovima pače i takvih, 
koji su potrebni za održavanje zdravlja i pravilan tok važnih 
životnih zbivanja. 

Za razliku od tih, grupa mikroba uzročnika bolesti živi u 
tkivima i na račun tkiva višeg organizma. Ti su mikrobi 
dakle paraziti. ' 

Nauka tumači, da su se mikrobi, koji danas uzrokuju bolest, već: 
davno nastanili u život njskom tijelu, a kasnije i u čovječjem, tijelu. 
Tokom razvoja kroz milione godina ti su mikrobi u dod ru sa živim 
tkivima bića, u kojem su se nastan li, dobili postepeno nova svojstva, 
I oni su spočetka živjeli na površini tijela i njegovih sluznica, hra- 
neći se otpadnim stvarima. Postepeno, u neprestanom dodru s tki_ 
vima, mikrobi su počeli da ista napadaju, dok se je tijelo v šeg bića. 
počelo da brani i da pruža otpor napadanju mikroba. Kao posljed'ca. 
toga, u borbi s prirodnim otporom tkiva bića, u kojem se razvijao, 
m krob je stekao postepeno svojstva i mogućnosti da živi na račun 
svojeg domaćina, Mikrob je postao parazit, a više biće, u kojem se 
isti razvija njegov biološki domaćin. Mikrob je postavši parazit 
izgubio postepeno mogućnost da živi slobodno u vanjskoj okolini. 
Postao je dakle obvezatni parazit.. 

'Fokom historije čovjek je ne jednom primio vrste mikroba, koje 
su već u životinjskom tijelu postale paraziti, te su imale samo da se 
prilagode novom domaćinu: čovjeku. Zato i postoje mnoge zarazne 
bolesti, koje su bolesti i životinje i čovjeka. . H 


ZARAZA (INFEKCIJA) 


Pojmom zaraza označujemo ulaženje zaraznih klica u 

viši organizam, ali i ono što se poslije toga zbiva u tom or- 
ganizmu. Tako na pr. kažemo, da se dijete zarazilo od tuber- 
kulozne majke, ali i da se u tijelu tog djeteta razvija tu- 
berkulozna zaraza. X ; 
' Kad je zarazna klica ušla u neki organizam, koji je za 
tu klicu prijemljiv, ona će se, našavši u njemu . povoljne 
prilike za svoj razvitak, vrlo brzo početi dijeliti i, množiti, 
Ona ulazi u njegova tkiva i izlučuje u ovima otrove (toksine). 
Tijelo se brani. Ono šalje u borbu protiv klica svoja bijela 
krvna zrnca, stvara u svojim tkivima protuotrove protiv 
klica, koje ga napadaju i protiv otrova, koje te klice izlučuju. 
Cijelo to zbivanje, napadanje zaraznih klica i obranu orga- 
nizma, zovemo zarazom. (Sl. 1). 


PARAZIT DOMAĆIN 
2 Tee TO MIRROORGANIZAM f MAHROORGANIZAM 
1. — Zaraza je zbivamje, koje se odvija kao posljedica uzajamnog 


utjecaja uzročnika i domaćina 


Kod nekih je bolesti dovoljna i najmanja količina za- 
raznih klica da dođe do oboljenja. Kod tih bolesti, ako je za- 
ražena osoba prijemljiva, ona će u svakom slučaju zaraze 
oboljeti. Kod drugih nekih bolesti naprotiv ne će kod svake 
zaraze doći do oboljenja, već će u većini slučajeva tijelo 
uspjeti svladati zarazne klice, a da uopće nije došlo do po- 
jave bilo kakvih znakova bolesti, 


ta a 


I u onim slučajevima, kad će se'kasnije razviti oboljenje, 
postoji vremenski period, kad još nisu izraženi znakovi obo- 
ljenja. To je period inkubacije: vrijeme od časa, kad su u 
tijelo ušle zarazne klice do časa, kad se pojave prvi znakovi 
oboljenja. (Latinski incubare znači ležati na nečemu, na pr. 
kad kokoška leži na jajima. Kao što je potrebno da prođe 
stanoviti broj dana, dok se izležu pilići, tako je potrebno i 
da prođe stanoviti broj dana poslije zaraze, da se pojavi 
bolest). Inkubacija je kod različitih bolesti vrlo različita. Kod 
iste bolesti trajanje je inkubacije otprilike uvijek jednako i 
predstavlja jedan od znakova te bolesti, 

Katkada se, i kad prođe vrijeme inkubacije, iako tijelo 
još nije uspjelo svladati zarazne klice, ne javljaju znakovi 
bolesti. Klice se u tijelu razvijaju, množe, iz njega se izlu- 
čuju, u tijelu se vodi borba sa zaraznim klicama, ali vanj- 
skih znakova te borbe nema. Takve slučajeve zovemo pri- 
krivenom zarazom. Osoba, koja ima u sebi uzročnike obolje- 
nja, koji se u njoj razvijaju i iz nje izlaze, a da nije uopće 
pokazivala ikakovih znakova bolesti, niti će se takvi znakovi 
javiti, zovemo zdravim kliconošom. 

U velikom broju slučajeva, kad prođe doba inkubacije, 
jave se znakovi oboljenja, koji su za tu bolest svojstveni. To 
su simptomi te bolesti. Svaka vrsta uzročnika izaziva uvijek 
isto oboljenje, i prema tome se i razvijaju simptomi, koji tom 
oboljenju odgovaraju. Taj drugi period bolesti zovemo pe- 
riodom izraženih simptoma. I u tom se periodu nastavlja 
borba između uzročnika bolesti i tijela, Nadvlada li u toj 
borbi uzročnik, bolesnik umire. Nadvlada li tijelo bolesnika, 
on ozdravlja i prelazi u treći period bolesti, u rekonvalescen- 
ciju ili doba oporavljanja. To je ono doba, kad tijelo nadok- 
nađuje gubitke, koje je imao u borbi s uzročnikom bolesti, 

U velikoj većini slučajeva po ozdravljenju u rekova- 
leseenciji iz tijela nestanu svi uzročnici bolesti, Čovječje ih 
je tijelo svladalo, njegove obrambene snage su tako jake, 
da uzročnici bolesti više ne mogu da se održe u tkivima. Me- 
đutim, ima slučajeva, da i poslije ozdravljenja uzročnici bo- 
lesti ostanu u tijelu neko vrijeme živi. Oni više nisu u stanju 
da u tom organizmu izazivaju bolesne promjene, ali ni orgo- 
nizam nije uspio da ih potpuno ukloni. Oni se u njemu i 
dalje razvijaju, iz njega izlaze, i mogu dospjevši raznim pu- 
tovima u tijelo drugog, do sada zdravog čovjeka, u njemu 

izazvati bolest. Ti su dakle bolesnici poslije ozdravljenja 0s- 
tali kliconoše. Kod nekih bolesti, kao na pr. kod trbušnog 
tifusa, čovjek, koji je prebolio oboljenje, može ostati klico- 
noša mnogo godina, katkada i cijelog života. Takve kliconoše 
označujemo kao kliconoše poslije preboljele 
bolesti. 


S 


PRIJEMLJIVOST I OTPORNOST PREMA ZARAZI 


Vidjeli smo, da tijelo u borbi protiv uzročnika, koji u 
njemu izazivaju bolest, stvara protuotrove protiv uzročnika 
i protiv otrova, koje uzročnici izlučuju u tijelo. Poslije pre- 
boljenja mnogih boiesti ti protuotrovi ostaju u organizmu i 
čine ga otpornim protiv ponovne zaraze istim uzročnicima, Tu 
je dakle preboljenjem bolesti osoba, koja je prije bila pri- 
jemljiva za neku zarazu, postala neprijemljiva, otporna ili, 
kako kažemo, imuna za tu istu zarazu. 


Prijemljivost ili neprijemljivost prema nekoj bolesti nisu 
međutim ovisne samo o preboljenju bolesti. Znamo, da se 
nekoje zarazne bolesti javljaju samo kod nekih životinja, a 
da ne mogu prijeći na čovjeka. Tako je na pr. čovjek kao 
vrsta neprijemljiv za uzročnika kokošje kolere. Taj uzročnik 
u njemu uopće ne može izazvati oboljenje. Ima drugih za- 
raznih bolesti, od kojih boluje čovjek, a od kojih ne mogu 
oboljeti životinje. Trbušni tifus je primjer takve isključivo 
čovječje bolesti. I na koncu postoje mnoge zarazne bolesti, od 
kojih oboljevaju i čovjek i životinje. Tako na pr, od tuber- 
kuloze oboljeva i čovjek, ali i mnoge vrsti životinja, 


Kod novorođenog djeteta postoji prvih šest mjeseci života 
neprijemljivost prema mnogim uzročnicima, koji će kasnije 
u životu kod te osobe lako izazvati bolest. Taj prirođeni 
imunitet potiče od protuotrova, koji su u dječje tijelo dospjeli 
od majke za vrijeme, dok je nosila čedo u sebi. I majčinim 
mlijekom dojenče dobiva protuotrove protiv nekojih bolesti, 
i zato su na grudima hranjena djeca obično otpornija protiv 
zaraznih bolesti od umjetno hranjene djece. I prirođeni:pro- 
tuotrovi novorođenčeta i oni dobiveni mlijekom nestanu iza 
kratkog vremena od nekoliko mjeseci, jer ih nije :stvorilo 

samo dječje tijelo, već ih je ono dobilo gotove od majke 
(SL 2). Takva prirođena majčina otpornost kod dojenčeta po- 
stoji za ospice, difteriju, šarlah i još neke druge bolesti. 

.. Mnogo dulje traju protuotrovi, koje čovjek sam stekne u 
borbi s uzročnicima. Otpornost, koju je čovjek stekao prebo- 
ljenjem bolesti, nije kod svih bolesti jednaka. Neke bolesti 
kao ospice, šarlah i boginje ostavljaju za sobom vrlo dugo- 

2. — Postepeno nestajanje prirođenog materinjeg imuniteta kod 
dojenčadi. Što su djeca starija, to među njima ima manje 
neprijemljivih 


trajni i stalni imunitet. Kod drugih bolesti, na pr. kod gripe 
i povratnog tifusa imunitet kratko traje. Kod trećih obo- 
ljenja naprotiv i poslije ozdravljenja ostaje stanje pojačane 
prijemljivosti (na pr, kod crvenog vjetra), tako da čovjek, koji 
je tu bolest prebolio, lako od nje ponovo oboli, 

O stepenu imuniteta i sposobnosti tijela da stvara pro- 
tuotrove u mnogome ovisi i kakav će biti tok i oblik obo- 
ljenja: smrtonosna, teška, laka ili prikrivena forma obolje- 
nja. (Tok i oblik oboljenja općenito su rezultat borbe biološ- 
kog domačina i parazita, te prema tome su ovisni od svojstava 
jednog i drugog). 

Kod zaraznih oboljenja, koja imaju dugotrajni razvitak 
i tok, kao što su na pr. tuberkuloza, sifilis, trahom, ili se 
uopće ne razvija otpornost ili je stvorena otpornost nesavr- 
šena i nestalna i ne dovodi do potpunog ozdravljenja. 

Za neke bolesti postoji još jedna mogućnost da se pri- 
rodnim putem stekne otpornost. To su bolesti, kod kojih nije 
dovoljna najmanja količina zaraznog materijala da dođe do 
oboljenja. U takvom slučaju, uđe li u tijelo čovjeka mala 
količina zaraznog materijala, mali broj klica, koji nije u 
stanju izazvati bolest, tijelo će u borbi s tim klicama stvoriti 
protuotrove. Količina stvorenih protuotrova je tako malena, 
da ta osoba još uvijek nije postala neprijemljiva. Međutim, 
ako dođe do više ovakvih malih zaraza, količina protuotrova 
u organizmu sve više raste i čovjek postane otporan, a da 
ni sam ništa o tome ne zna. Takav način sticanja otpornosti 
zovemo tihom imunizacijom (Sl. 3), Zato kod ospica nema 

3. — Sticanje imuniteta kod tihe imunizacije opetovanim zarazama 
malim količinama zaraznog materijala 


tihe imunizacije. Kod te bolesti već i najmanja količina klica 
izaziva oboljenje kod prijemljive osobe, Zbog toga uglavnom 
svako dijete preboli ospice. Kod šarlaha i difterije nije tako. 
Kod tih je bolesti, da bi došlo do oboljenja, potrebna veća 
količina zaraznog materijala. Kod manjih zaraza se ne javlja 
oboljenje, već se javlja otpornost stvorena tihom imuniza- 
cijom. Uistinu vidimo, da otprilike svako treće dijete pre- 
boli šarlah, a svako sedmo ili osmo difteriju. Ostali su se ne- 
zamjetno tiho imunizirali i postali otporni. 


Činjenica da preboljenje bolesti ostavlja kod nekih obo- 
ljenja trajnu otpornost i spasava one, koji su bolest prebo- 
ljeli od opasnosti ponovnog oboljevanja, izazvala je već da- 
vno kod ljudi želju, da se umjetnim načinom izazove lakše 
oboljenje i time stvori otpornost i sigurnost, kasnije u ži- 
votu, pred težim, možda smrtonosnim oboljenjem. Ta je 
želja bila osobito jaka obzirom na boginje, koje su često kao 
val strave i smrti kosile mnogobrojne živote širom cijelog 
svijeta. Poznati su pokušaji umjetnog zaražavanja boginjama 
već više tisuća godina prije naše ere u Kini, a kasnije i u 
drugim krajevima. U tu su svrhu uzimali gnoj iz gnojnih 
čirića, koji se kod boginja javljaju na tijelu bolesnika, nasto- 
jali zarazni materijal u tom gnoju oslabiti sušenjem na suncu 
ili drugim načinom i izazivali umjetnu zarazu, stavljajući taj 
materijal u nos djetetu, koje su htjeli zaraziti i tako zaštititi 
od kasnijeg težeg oboljenja. Ili su zamatali dijete u plahtu, 
na kojoj je ležao bolesnik od boginja, iza toga što je plahta 
neko vrijeme bila izložena vjetru i suncu. Takvim je postup- 
cima više puta uspijevalo izazvati bolest, ali nije ta bolest 
uvijek bila lake naravi, te je namjesto da pruži sigurnost, 
koju se je želilo postići, nerijetko dovodila do smrti zara- 
ženog. Zato se ta metoda hotimičnog zaražavanja u svrhu 
stvaranja otpornosti nije nikada mogla razviti u opće pri- 
mjenjenu zaštitnu metodu. Previše je bila nesigurna i opasna. 

Tako je bilo do kraja 18. stoljeća. U to su vrijeme bo- 
ginje harale velikom žestinom u mnogim predjelima svijeta 
uključujući i Englesku. Jenner (Džener), liječnik u jednom 
stočarskom predjelu Engleske, zanimajući se problemom suz- 
bijanja boginja, doznao je za iskustvo stočara svojeg kraja: i 
krave oboljevaju od oboljenja, koje nazivaju kravljim bogi- 
njama, a koje se očituje pojavom prištića na  vimenima 
krava, sličnih gnojnim promjenama kod bolesnika od boginja. 
Od krava se kod mužnje često zaraze stočari, tako da: se i 
njima na ruci pojave slični gnojni prištići. Pojavu prištića 
prati visoka temperatura, ali cijela bolest traje par dana i 
prolazi bez težih posljedica ostavljajući mali ožiljak na mje- 
.stu, gdje su bili gnojni prištići. Oni — a to je baš ono inte- 
resantno, — koji su preboljeli kravlje boginje ne samo da se 
više ne mogu zaraziti tom bolešću, nego su zaštićeni i od za- 
raze teškim smrtonosnim boginjama. Jenner je shvatio o 
čemu se radi: uzročnik kravljih boginja, iako izaziva samo 

lako oboljenje srodan je uzročniku boginja te izaziva u tijelu 
onoga, koji preboli kravlje boginje, stvaranje protuotrova 
protiv uzročnika boginja i čini ga na taj način otpornim 
(imunim): protiv te bolesti. Jenner je stvorio ispravni zaklju- 
čak: zašto čekati da dođe slučajno do zaraze kravljim bogi- 
njama. Tu zarazu možemo bez opasnosti za dijete umjetno 
prenijeti urezavši malo gnoja iz gnojnog mjehurića kravljih 
boginja na njegovu nadlakticu (Sl. 4). On je izvršio prvo 
takvo cijepljenje i toliko je bio siguran u uspjeh, da je dva 

puta pokušao cijepljeno dijete zaraziti boginjama. Dijete je 
ostalo zdravo, i lime je Jenner nepobitno dokazao, da je pod 
utjecajem cijepljenja dijete stvorilo protuotrove protiv uz- 
ročnika boginja i tako postalo imuno prema toj bolesti. Tako 
je Jenner ostvario nov način sticanje imuiteta. Slično kao 
što kod preboljenja bolesti organizam u borbi s uzročnikom 
stvara protuotrove, tako i kod cijepljenja organizam aktivno 
u borbi s cjepivom stvara protuotrove i postaje otporno. Zato 
takav način sticanja otpornosti umjetnim putem nazivamo 
aktivnom imunizacijom. 

Danas u svrhu aktivne imunizacije upotrebljavamo raz- 
ličita cjepiva: žive, ali oslabljene klice (na pr. kod cijeplje- 
nja protiv tuberkuloze), umrtvljene klice (na pr. kod cije- 
pljenja protiv tifusa, paratifusa, kolere, bjesnoće), otrove 
klica, kojima je oduzeto otrovno svojstvo (na pr. kod cije- 
pljenja protiv difterije, tetanusa, šarlaha). 

Vrlo često kod cijepljenja nije dovoljno da damo jednu 
injekciju cjepiva, jer ta nije u stanju da izazove stvaranje 
dovoljne količine  protuotrova. Moramo dati dvije ili tri 


injekcije, da bi količina stvorenih protuotrova bila dovoljna, | 


da cijepljeno dijete potsane otporno, Jasno je, da se u takvom 
slučaju jednom injekcijom cjepiva nije postiglo svrhu i da 
zato moramo uvijek paziti da dijete uistinu dobije onaj broj 
injekcija, koji je propisan i potreban. Tako na pr. kod cije- 
pljenja protiv difterije dajemo dvije injekcije. 

Iza nekoliko godina količina protuotrova u cijepljenom 
organizmu počinje da se smanjuje. Iako protuotrovi nisu 
sasma nestali oni više ne zaštićuju u potpunosti cijepljenu 
osobu i zato je trebamo docijepiti. Docijepljenje dovodi do 
povečanja količine protuotrova i učvršćenja imuniteta. Tako 
na pr. protiv boginja docijepljujemo djecu u sedmoj godini, 
a protiv difterije u trećoj i ponovo u sedmoj godini. 

Jasno je da aktivna imunizacija ne će biti od koristi, 
kad je već došlo do zaraze ili ako su se dapače već pojavili 
simptomi bolesti. U tom se slučaju u tijelu razvijaju uzročnici 
bolesti i obrambene se snage tijela nalaze u borbi s ovima 
Sama nam se nameće misao, da bi za ishod te borbe bilo 
od velike koristi, kad bi mogli unijeti u organizam već go- 
love protuotrove protiv uzročnika bolesti. Bilo je posljed- 
njih godina 19, stoljeća, kad je medicini uspjelo da dobije 
protuotrove i da ih upotrebi kao moćno sredstvo u liječenju 

difterije. U to je doba difterija bila osobito smrtonosna. 
Vrlo je mnogo djece od nje oboljevalo, a skoro je svako 
drugo oboljelo dijete umiralo, dok su liječnici bespomoćno 
gledali, kako bolest kosi mlade živote. U traženju lijeka pro- 
«iv difterije, iza mnogih pokušaja i lutanja, uspjelo je dobiti 
protuotrove i iste uštrcati bolesnoj djeci i vrlo često ih tim 
sredstvom spasiti od sigurne smrti. 


Do danas je medicinskoj nauci uspjelo proizvesti pro- 
tuotrove protiv uzročnika mnogih bolesti. Te protuotrove 
dobivamo aktivnom imunizacijom konja ili druge koje ve- 
like životinje. Životinju cijepimo i tako izazivamo u njenom 
organizmu stvaranje protuotrova. U serumu, tj. u pročišće- 
noj krvnoj tekućini tako cijepljene životinje, nalaze se ve- 
like količine protuotrova. Uštrcavši taj serum bolesniku ili 
osobi za koju sumnjamo da je zaražena i da se nalazi u stanju 
inkubacije, dajemo im vrlo jako oružje protiv uzročnika i 
otrova, koje taj uzročnik izlučuje. Uz pomoć uštrcanih protu- 
otrova bolesnik lakše preboli bolest i brže ozdravi, dok se 
kod čovjeka, koji je u inkubaciji, vrlo često bolest uopće ne 
će razviti. (S1. 5). 

Taj postupak nazivamo. pasivnom imunizaci- 
jom. Osoba, kojoj smo dali serum, postala je imuna, ali pro- 
tuotrove, koji daju taj imunitet, nije stvorio organizam te 

osobe, već organizam životinje, čiji smo joj serum uštrcali. 
Dok je kod aktivne imunizacije potrebno neko vrijeme dok 
se stvore protuotrovi, kod pasivne imunizacije uštrcani pro- 
tuotrovi odmah djeluju, «ali zato protuotrovi, koje je organi- 
zam sam stvorio kod aktivne imunizacije ostaju dugo vre- 
mena u tijelu cijepljene osobe, dok kod pasivne imunizacije 
uštrcani protuotrovi nestanu u toku od par tjedana. (SI. 6). 

6. — Kod pasivne imunizacije uštrcani protuotrovi odmah izazivaju 

otpornost, koja brzo nestaje (isprekidana krivulja). Kod aktivne 

imunizacije uštreano cjepivo izaziva postepeno stvaranje protu. 

otrova, koji uvjetuju dugotrajnu otpornost. Često nije dovoljna 

jedna injekcija cjepiva da se stvori dovolina količina protuotrova 
(izvučena krivulja) 


Iz svega što smo rekli neprijemljivost protiv bolesti može 
biti: 
I. Prirodna neprijemljivost: 


a) prirođena: 1. neprijemljivost vrste 
2. neprijemljivost novorođenih 
(materinja) 

b) stečena: 3. poslije preboljelog oboljenja 
4. kao rezultat opetovanih malih zaraza 
(tiha irmunizacija) 
1I. umjetno stečena neprijemljivost: 
1. aktivnom imunizacijom 
2. pasivnom imunizacijom 


Prisustvo protuotrova u tijelu možemo dokazati raznim 
pokusima. Nekoje takve pokuse pravimo u laboratoriju, tako 
da na razne načine ispitujemo, da li krv stanovite osobe sa- : 
drži određene protuotrove. Međutim se otpornost ne zasniva 
samo na postojanju protuotrova u krvi. Protuotrovi postoje i 
u tkivima otporne osobe. Katkada možemo dokazati po- 
stojenje protuotrova u organizmu i posebnim reakcijama na 
koži. Uzet ćemo kao primjer kožnu probu, kojom ispitujemo, 
da li je neko dijete otporno protiv difterije. U kožu podlak- 
tice djeteta uštrcamo male količine otrova difterične klice. 
Ako je dijete otporno i ima protuotrova, na tom mjestu ne 
će doći do upale i crvenila. Naprotiv, ako je dijete neotporno, 
na mjestu gdje smo uštrcali otrove, javlja se otok i crvenilo, 
Slična je i tuberkulinska proba, koju pravimo djeci prije 
cijepljenja protiv tuberkuloze. Djetetu, koje moramo cijepiti, 
utrljamo u kožu tuberkulinsku mast, koja sadrži neke tvari 
dobivene iz uzročnika tuberkoluze. Ako je dijete već zara- 
ženo, ono je u borbi s klicama stvorilo protuotrove i zato će 
se na mjestu gdje smo utrljali tuberkulinsku mast pojaviti 
sitni prištići kao pozitivna tuberkulinska reakcija. Pozitivna 
tuberkulinska reakcija dokazuje, da se tijelo pod utjecajem 
uzročnika promijenilo i da se drugačije, snažnije odupire ula- 
ženju klice tuberkuloze u organizam. 

Sirenje zaraze 


Zarazne bolesti, upravo zato što su uzrokovane živim uz- 
ročnicima, prenose se od čovjeka na čovjeka, nekoje i ođ 
životinje na čovjeka. Pače mnogi uzročnici, koji kao obve- 
zatni paraziti ne žive u vanjskoj okolini, mogu opstati, na 
svijetu kao vrste samo ako napadaju sve nove i nove doma- 
ćine. Zato se tokom historijskog razvoja, zajedno s razvitkom 
uzročnika bolesti, za svakog uzročnika razvio i način prije- 
nosa od jednog biološkog domaćina na drugog. Upravo time 
je uvelike pojačan značaj zaraznih bolesti kao važne dru- 
štvene pojave. 


IZVOR ZARAZE I PRENOSNO SREDSTVO 


Činjenica, da velika većina uzročnika bolesti ima svoj- 
siva obvezatnih parazita vrlo je važna za shvaćanje pojave 
širenja zaraznih bolesti na terenu. Takvi uzročnici mogu da 
žive, da se razvijaju i množe isključivo u živim organizmima 
svojih bioloških domaćina. Dospiju li iz tih organizama u 
vanjsku okolinu, neki će od njih vrlo brzo, možemo reći 
skoro trenutačno uginuti (tako na pr. uzročnik ospica). Dru- 
gi, koji su otporniji, će dulje vremena ostati u vanjskoj oko- 
lini živi i sposobni za zarazu. Nekoji su osobito otporni i 
mogu i više mjeseci pa i godine ostati živi u našoj okolini. 
Tako je na pr. vrlo otporan uzročnik tuberkuloze i zato će 
dugo vremena ostati živ i sposoban za zarazu izvan tijela 
čovjeka, ako se nađe u prilikama, koje mu to omoguće (vlaž- 
na mjesta bez sunca). Osobito će se dugc moći održati živi 
u vanjskoj okolini uzročnici, koji imaju Sposobnost, da se, 
došavši u nepovoljne prilike, pretvore u vrlo otporne forme: 
Spore. Ovakva spora kad dospije u prijemljivi organizam, 

gdje nailazi na povoljne uvjete za razvoj, se ponovo pretvara 
u prvobitnu formu i izaziva zarazu. (Sposobnost stvaranja 
spora imaju na pr. uzročnici tetanusa i bedrenice). 

Ipak za sve te uzročnike, pa i za one najotpornije, vanj- 
ska je okolina strana. U njoj ne postoje uvjeti za njihov raz- 
vitak i minoženje, jer takvi uvjeti postoje jedino u tkivima 
njihovih bioloških domaćina. Zbog toga se uzročnici bolesti 
u vanjskoj okolini po pravilu ne će množiti, nego će, iza kra- 
ćeg ili dužeg vremena, već prema otpornosti, uginuti i net- 
stati. Običavamo kazati, da u vanjskoj sredini dolazi do 
samoočišćavanja od uzročnika, koji su ovamo došli 
s izlučinama iz ljudskih i životinjskih organizama. 

ŠIz toga što je rečeno proizlazi, da je izvor zaraze, mjesto 
gdje uzročnici bolesti žive, gdje se razvijaju i odakle izlaze, 
uvijek samo živo biće. Razni predmeti vanjske okoline ne 
mogu biti izvor zaraze, jer se u njima uzročnici bolesti ne 
razvijaju i ne množe. Ti predmeti mogu biti samo sredstva 
prijenosa, na kojima uzročnici mogu ostati neko vrijeme živi 
i sposobni, da ušavši u tijelo živog bića, izazovu bolest. Za 
takve predmete, kad se na njima nalaze zarazne klice, kaže- 
mo, da su zagađeni tim klicama, 

Sve je to od velike praktične važnosti. Ako na pr. usta- 
novimo, da je zagađena voda jednog bunara bila prenosno 
sredstvo, koje je uvjetovalo pojavu oboljenja tifusa kod ljudi, 
koji su pili tu vodu, ta nas sama konstatacija ne može zado- , 


PRENOSNO SREDSTVO +VODA! 


+HLICONOŠA 1 
INFICIRANI ČOVJEKA 


7. -— Izvor zaraze i prenosno sredstvo 


voljiti. Mi nismo izvršili svoju dužnost, samo ako zabranimo 
upotrebu te vode bez prethodne dezinfekcije ili iskuhavanja. 
Znamo, da ta voda nije izvor zaraze i zato nam je dužnost 
da tražimo izvor zaraze, zaraženi organizam, u kojem se 
klice razvijaju i množe i iz kojega su dospjele u bunar i za- 
gadile vodu. (SI. 7.) Uvijek dakle u našem radu na suzbijanju 
zaraznih .bolesti tražimo živi zaraženi organizam — izvor za- 
Taze. 


KAKO SE ZARAZA PRENOSI 


Izvor zaraze je dakle ili bolesnik ili kliconoša, bilo đ je 
to zdravi kliconoša, koji je takav postao, a da nije bolest pre- 
bolio, bilo da je ostao kliconoša po preboljenju bolesti. Kod 
bolesti, od kojih može oboljeti i čovjek i životinja, izvor za- 
raze može biti i zaražena životinja, (tako na pr. kod tuber- 
kuloze, bruceloze, kuge, crnog prišta). Kad bi klice ostajalet 


a. 8 


$. — Prijenos zaraze: 1) izlaženje uzročnika iz zaraženog organi- 
zmda, 2) zadržavanje uzročnika u vanjskoj okolini, 3) ulaženje 
uzročnika u novi organizem 


u izvoru zaraze, one ne bi bile opasne za okolinu, Međutim 
one izlaze iz izvora zaraze u raznim izlučinama i s ovima do- 
laze u vanjsku okolinu. U ovoj: se zadržavaju dulje ili kraće 
vrijeme na raznim predmetima, Putem tih predmeta zarazne 
klice mogu dospjeti u tijelo drugog, do sada zdravog čovjeka 
i u njemu izazvati bolest. Prema tome se prijenos zaraznog 
oboljenja sastoji iz izlaženja klica iz tijela izvora zaraze, 
duljeg ili kraćeg zadržavanja istih na predmetima vanjske 

okoline i njihovog ulaženja u drugo, do sada zdravo biće (SI. 
8). Mjesto u tijelu izvora zaraze, na koje izlaze izlučine sa 
zaraznim klicama, zovemo izlaznim vratima zaraze, a 
mjesto kuda klice ulaze u tijelo do sada zdravog bića, ulaz- 
nim vratima zaraze. 


s 


9, — Izravni prijenos zaraze kod ujeda bijesne životinj2. Uzročnici 

izravno prelaze iz izlaznih vratiju zaraze kod bijesnog psa (nje- 

gova usta) u ulazna vrata zaraze kod do sada zdravog čovjeka 
(tkivo ujedenog mjesta na nozi) 


Samo se rijetko kod nekih bolesti klice šire izravno iz 


izlaznih vratiju izvora zaraze u ulazna vrata drugog orga-: 


nizma. Takav izravni prijenos imamo na pr. kod bolesti, koje 
se šire ugrizom životinje ili kod spolnih bolesti. (Sl. 9.). Mogu 
i druge bolesti da se iznimno prenesu izravno bez posredstva 
predmeta vanjske okoline, tako na pr. klice difterije kod po- 
ljupca sa slinom iz usta bolesnika ili kliconoše u usta do sada 
zdrave osobe. Po pravilu u velikoj većini slučajeva prijenos 
zaraze omogućuju vrlo raznoliki predmeti iz naše okoline, 
te razna živa bića, (Sl. 10). 

Širenje zaraznih bolesti po terenu i nije ništa drugo do 
neprestano ponavljanje gore opisanog zbivanja: klice izlaze 
iz izvora zaraze i posredstvom raznih predmeta, ili u nekim 
slučajevima bez tog posredstva, dospiju u tijelo drugog čo- 
vjeka. Razviju li se u njemu te klice, i on je postao izvor za- 
raze, iz kojeg se bolest na isti način dalje širi. 

Ciielo zbivanje, koje obuhvaća sve slučajeve jednog obo- 
ljenja na stanovitom terenu, nastalo je upravo ovakvim pre- 
laženjem uzročnika iz jednog organizma u drugi, te je prema 
tome sastavljeno od većeg ili manjeg broja međusobno pove- 
zanih, ili nerijetko i nepovezanih usporednih lanaca obolje- 


nja. 


10. — Sredstvo prijenosa zaraze mogu biti raznoliki predmeti 
i živa bića 


Iz svega što smo rekli jasno proizlazi: spriječimo li po- 
duzetim mjerama protiv širenja zaraze sva nova i nova za- 
ražavanja i tako prekinemo sve nizove slučajeva tog obo- 


« ljenja, uspjeli smo likvidirati tu bolest na tom terenu. 


29 


TRI STEPENA PROŠIRENOSTI ZARAZE 


Javlja li se u jednom kraju stanoviti broj slučajeva neke 
bolesti, koji je uobičajen u tom kraju i u to vrijeme, kažemo, 
da se u tom kraju javljaju sporadični slučajevi tog 
oboljenja (na pr. trbušnog tifusa ili šarlaha). Popne li se broj 
slučajeva na veće brojke, kažemo, da se_u tom kraju razvila 
epidemija, a ako je broj oboljenja u nekom kraju oso- 
bito velik, tako da oboljevaju svi oni, koji mogu oboljeti, go- 
vorimo o pandemiji. Pandemija obično ne ostaje ogra- 
ničena na manja područja, već zahvaća veća prostranstva, 

Tako na pr. par slučajeva trbušnog tifusa u nekom na- 
šem gradu označujemo kao sporadične slučajeve, jer se ta 
bolest kod nas u sadanje vrijeme obično javlja u takvom 
broju. Kad se taj broj poveća, govorit ćemo o epidemiji tifu- 
sa. Naprotiv već par slučaja boginja označit ćemo epidemi- 
jom, jer njihova pojava nije u današnje vrijeme kod nas 
uobičajena. Pred više desetaka godina nekoliko slučajeva 
boginja u nekojima našim krajevima ne bi bili označili kao 
epidemiju, već kao sporadične slučajeve, jer su se onda u tim 
krajevima javljale boginje. I danas nekoliko slučajeva bogi- 


nja u Indiji ne predstavlja epidemiju, već samo sporadične. 


slučajeve. 

Sasma drugo značenje ima pojam endemija. On ozna- 
čuje, da je neka bolest udomaćena u stanovitom kraju. Dakako 
da se takva endemična bclest može javiti po broju i kao 
sporadični slučajevi i kao epidemija, pa katkada i kao pan- 
demija. Naprotiv bolest, koja u jednom kraju nije udomaće- 
na,zatajjekraj egzotična. Zanašuje domovinu na pr. tr- 
bušni tifus endemično oboljenje, dok je kolera za nas egzo- 
tična. 


:PODJELA ZARAZNIH BOLESTI 


Prenošenje uzročnika bolesti, kako smo rekli, u svojoj 
je biti uvijek jednako: klice izlaze iz izvora zaraze i preko 
raznih predmeta vaniske okoline ulaze u tijelo drugog živog 
bića, izazivajući u njemu novi slučaj oboljenja. Uza sve to 
je prenošenje Zaraze kod raznih bolesti vrlo različito. Ono je 
ovisno od mjesta, gdje se klice nalaze u organizmu izvora 

zaraze. Lokalizacija klica u izvoru zaraze uvjetuje put, kojine 
će klice izaći u okolinu, prema tome i mjesto u okolini, kamo 
će klice dospjeti, a time i put, kojim će one ući u novi orga- 
nizam, pa na koncu i novu lokalizaciju u tom organizmu. Evo 
primjera: klice, koje se razvijaju stvarajući bolesne promje- 
ne u disaćim putovima, izlaze u sitnim kapljicama sline ili 
sluzi, kad bolesnik kiše ili kašlje i dospijevaju u zrak, pomo- 
ću zraka ulaze ponovno u disaće putove drugog čovjeka i na 
tom mjestu izazivaju bolesne promjene — novi slučaj obolje- 
nja disaćih putova, Klice zaraznih oboljenja crijeva naprotiv 
izlaze iz izvora zaraze u izmetinama. S ovim dospijevaju na 
zemlju, te preko ove i raznih drugih prenosnih sredstava u 
hranu ili vodu, a s ovima kroz usta u organizam drugog čo- 
vjeka, gdje se ponovo lokaliziraju u crijevima. ' 

Lokolizacija uzročnika u organizmu i način prenošenja 
su dakle usko povezani i uvjetuju jeden drugoga. ' 

Na osnoyu toga dijelimo zarazne bolesti u četiri velike 
grupe: : 

1. zarazne bolesti disaćih putova, uzročnici kojih se pre- 
nose zrekom i 

2. zarazne bolesti crijeva, uzročnici kojih se prenose raz- 
nim prenosnim sredstvima, a ulaze u tijelo putem hrane ili 
vode 

3. zarazne bolesti krvi, koje prenose razni nametnici, 
koji sišu krv 

4. zarazne bolesti vanjskih pokrova i sluznica, koje se 


+y_ Mrs 


NEKOJA OBILJEŽJA POJEDINIH GRUPA ZARAZNIH 
BOLESTI 
Zarazne bolesti disaćih putova 
Osnovni način prenošenja u toj grupi je kapljična infek- 
cija. Kod kašljanja, kihanja, glasnog govora, pa i kod samog 


& dubljeg disanja izlaze iz disaćih putova sitne, često nevidlji- 

ve kapljice sline ili sluzi. (Sl. 11). Ako je čovjek izvor za- 
raze, t. j. čovjek, u čijim se disaćim putovima nalaze zarazne 
klice, u tim će kapljicama biti veliki broj uzročnika bolesti. 
Udahne li drugi čovjek te kapljice i uzročnike u njima, lako 
će doći do zaraze i oboljenja. (Sl. 12.) 

Kapljice sluzi ili sline mogu dugo vremena da se zadrže 
u zraku i da budu zračnim strujama prenesene i više metara 
daleko. Ipak što smo bliže izvoru zaraze, to će lakše uslije- 
diti zaraza. 


11. — Izbacivanje kapljica sline kod kihanja (gore) 
t izgovora slova »f« (dolje) 


Kod onih bolesti iz te grupe, uzročnici kojih su otporniji, 
postoji još jedan način prijenosa zaraze: putem prašine. Kap- 
ljice s uzročnicima, ako ih netko nije udahnuo, spustile su se 
na zemlju ili na koji predmet i ovdje su se osušile. Klice su 
mogle dospjeti na zemlju i u pljuvačci kod nediscipliniranog 
pljuvanja oko sebe ili na koji drugi način (na pr. kod tuber- 

kuloze u gnoju, koji curi iz razgnojene tuberkulozne žlijezde), 
Nakon sušenja će uzročnici ostati živi i sposobni za zarazu i 
ma sitnim česticama prašine, dignutim zračnim strujama, 
lako će dospjeti u pluća do sada zdravog čovjeka. (Sl. 13). 


amNazam 


ZARAŽENI ORGANIZAM ZDRAVI ORGANIZAM 


12. — Prijenos zaraze kod bolesti disaćih putova (kapljična infek- 

cija): 1. izlaženje uzročnika u kapljicama sline kod izdisanja (kd- 

šljanja, kihanja, govora), 2) zadržavanje uzročnika u vanjskoj 
sredini u zraku, 3) ulaženje uzročnika kod udisaja 


Zbog toga se na pr. ospice, uzročnici kojih su vrlo osjet- 
ljivi, prenose samo kapljičnom infekcijom, samo »kod susre- 
ta s bolesnikom«, Naprotiv šarlah i difterija, uzročnici kojih 


. su mnogo otporniji, a pogotovo tuberkuloza, se često prenose 


i putem prašine. I kod kapljične infekcije i kod prijenosa pu- 
tem prašine prenosno je sredstvo zrak. 

Upravo zato, jer je zrak sredstvo, koje svi upotrebljava- 
mo (jer svi moramo disati), bolesti se te grupe vrlo brzo šire. 
Zato u toj grupi (ali samo u njoj!) ima bolesti, kojima ne 
može izbjeći gotovo ni jedan čovjek (na pr. skoro svi prebole 
ospice, a gripu i više puta). Pa i kod drugih bolesti iz te grupe, 
koje se javljaju mnogo rjeđe, kao na pr. kod zarazne upale 
mozgovnih opna, uzročnik je vrlo raširen među stanovni- 
štvom. jer se širi zrakom. Kod tih bolesti, međutim, nije do- 
voljna najmanja količina klica da dođe do oboljenja, već kod 
najvećeg broja zaraženih ljudi dolazi do otpornosti tihom 
imunizacijom i do pojave zdravih kliconoša, 

13, — Prijenos zaraze kod bolesti disaćih putova put:m prašine 


Zarazne se bolesti disaćeg sustava najlakše prenose u 
zatvorenoj prostoriji, gdje je približavanje ljudi mnogo češće 
i prisnije nego na otvorenom. Zato se te bolesti najčešće ja- 
vljaju zimi, jer se u to godišnje doba ljudi mnogo zadržavaju 
u zatvorenim prostorijama. 

Lako je shvatljivo, da se te bolesti lakše i brže šire u 
gradovima, gdje ljudi žive mnogo zbijenije i gdje se više za- 
državaju u zatvorenim prostorijama, nego na selu. 

I promet pogoduje širenju tih bolesti. Što je jači promet 
lakše će u stanovito mjesto doći izvor zaraze i obzirom na 
širenje bolesti zrakom uvjetovati pojavu i brzo širenje bo- 
lesti u tom kraju. Epidemije tih bolesti prelaze prema tome 
iz jednog mjesta u drugo brzinom najbržih prometnih sred- 

s 


stava. Zbog toga je epidemija gripe u 19. vijeku za vrijeme 
Napoleonovih ratova trebala tri godine da se raširi po cije- 


* lom svijetu, dok je velika pandemija te iste bolesti (t. zv. 


španjolka) stotinu godina kasnije (1918. iza Prvog svjetskog 
rata) obišla zemaljsku kuglu za samih šest mjeseci (brzinom 
najbržih prevoznih sredstava u 19. odnosno u 20. vijeku). 

Prema tome civilizacija i tehnički napredak, stvaranje 
velikih gradova i razvitak prometa olakšavaju pojavu i šire- 
nje zaraznih bolesti disaćih putova. Te bolesti dakle »idu« s 
civilizacijom i predstavljaju važan problem tehnički i pri- 
vredno naprednih krajeva. 

Nekoje bolesti iz ie grupe (na pr. ospice, šarlah, difterija) 
se javljaju kao »dječje zarazne bolesti«, Dva svojstva uzroč- 
nika tih bolesti uvjetuju tu pojavu: prenošenje putem zraka 
i sposobnost stvaranja trajne otpornosti po  preboljenju 
bolesti. Te bolesti dakle nisu dječje, zato što od njih ne bi 
mogli oboljeti odrasli, već zato što zbog lakoće prenosa obole 
već najmlađe osobe, time postanu otporne i kad odrastu, bo- 
lest se kod njih više ne javlja. 

Imamo u povijesti više primjera, gdje je koji osamljeni 
kraj bio dugo vremena bez jedne od tih »dječjih bolesti« (na 
pr. bez ospica ili šarlaha) naprosto zato, jer u tom kraju nije 
bilo izvora zaraze. Kad se međutim pojavio izvor zaraze, bo- 
lest se brzo proširila među stanovništvo, zahvativši ne samo 
djecu, već i odrasle. Očiti dokaz, da odrasli u običnim život- 
nim uslovima ne oboljevaju od tih bolesti, zato što su ih već 
preboljeli ili su se još u djetinjstvu tiho imunizirali, 

Najobičnije bolesti u ovoj grupi su: tuberkuloza, gripa, 
dječje zarazne bolesti: ospice, difterija, šarlah, hripavac, 
zaušnjaci, vodene kozice, zarazna upala mozgovnih opni, dje- 
čja paraliza. U ovu grupu spadaju i crne boginje. 


Crijevne zarazne bolesti 


Kod ove grupe bolesti uzročnik izlazi iz tijela s izmeti- 
nama i prošavši kroz vanjsku sredinu ulazi ponovo kroz 
usta drugog čovjeka u njegove probavne organe. (Sl. 14). Ta 
se na prvi pogled tako malo vjerojatna činjenica — prijenos 
materijala iz izmetina jednog čovjeka u usta drugog čovjeka 
— dešava skoro uvijek posredstvom hrane ili vode. kd 

Vrlo su raznoliki načini zagađenja hrane i vode uzročni- 
cima tih bolesti. (Sl. 15). Jedan od čestih načina prijenosa 
crijevnih zaraznih bolesti je prijenos zagađenom pitkom vo- 
dom. Posredstvom otpadnih voda izmetine bolesnika ili kli- 
conoše sa zaraznim klicama dospiju kroz zemlju u vodu bu- 
nara ili cisterne, u izvore ili u oštećene vodovodne cijevi. Pu- 
tem vode, osobito ako :je zagađen vodovod, može da se zarazi 
najednom veliki broj ljudi. 

Zalijevanjem povrća sadržajem zahodskih jama ili gnoj- 
nica može da se izravno zagadi hrana, koja se jede u sirovom 
stanju. Tako se osobito često prenose neke vrste glista, jer 


14. — Prijenos zaraze kod bolesti crijeva: 1) idlaženje uzročnika 

u izmetinama, 2) zadržavanje uzročnika u vanjskoj sredini (muhe, 

ruke, voda, živežne namirnice), 3) ulaženje uzročnika u drugi 
organizam kroz usta (zagađenom hranom ili vodom) 

se u izmetinama nalaze njihova jajašca, ali se tako mogu 
prenijeti i druge crijevne zarazne bolesti. Češće je posredno 
zagađivanje hrane klicama zaraznih bolesti crijeva, Kod toga 
u prenošenju klica od izmetina u hranu ili vodu sudjeluju 
mnogi i razni predmeti: razno posuđe, posteljina, stolnjaci 
i drugo rublje. Osobito su u tom pogledu važne nečiste ruke 
i muhe. , 


POSTELJINA-RUBLJE 
POSUĐE | DRUGO x 


iš pr 
31:78 1-0 
SPLAVINE 1 TLO 


15. — Raznolikost i mnogobrojnost sredstava prijenosa 
kod zaraznih oboljenja crijeva 


IZMETINE 


PROBAVNI SUSTAV 


Ruke se vrlo lako mogu zagaditi kod vršenja nužde, pa 
i kod samog mokrenja, jer se često klice tifusa ili drugih 
nekih crijevnih zaraznih bolesti izlučuju i mokraćom. Primi- 
mo li ovako zagađenim rukama hranu, vrlo se lako javljaju 
pogodni uslovi za prijenos i širenje tih bolesti. 

Muha je osobito važno prenosno sredstvo crijevnih za- 


raznih bolesti i zato vrlo često vidimo, da tih bolesti ima naj- 


više upravo ljeti, kad ima najviše muha. (Sl. 16). Važnost je 
muhe upravo u tome, što se hrani i ljudskim izmetinama i 
svim onim čime se hrani čovjek. Zarazne klice muha prenosi 
na površini svog tijela i na svojim nožicama, ona ih pre- 
nosi i u svojim probavnim organima, izlučujući ih u izmeti- 
nama i izbacujući u malim kapljicama želučanog soka, koje 
muha skoro redovito izbacuje prije početka jela, da bi 
time navlažila hranu i lakše je pregrizla malim zubićima 
na vršku rilca. Na taj način muha, koja je maločas bila u za- 
hodskoj jami i hranila se izmetinama, izbaci baš te izmetine 

na šećer, koji na našem stolu čeka da njime zasladimo kavu 
ili mlijeko. Dokazano je raznim pokusima, da muhe mogu 
tako da prenesu veliki broj raznih zaraznih klica. (Sl. 17). 


16. — Kućna muha, b) jajašca, c) ličinka, d) kukuljica 


Znamo, da se muhe razvijaju u đubrištima, u raznim otpaci- 
ma oko naših kuća, ondje gdje vlada nered i nečistoća. Zato 
nered i nečistoća u okolini našin kuća također pomažu širenju 
zaraznih bolesti crijeva. 


EKSPERIMENTALNO DOKAZANO DA PRENOSI 
30 RAZLIČITIH OBOLJENJA 


17. — Muha prenosi uzročnike raznih zaraznih bolesti 


Prema gornjem su dakle neuređeni zahodi, nehigijenske 
cisterne ili bunari, nečistoća oko i u našim kućama, nečisto i 
nehigijensko držanje i pripremanje hrane, nečistoća nas samih, 
osobito naših ruku, oni momenti koji pogoduju razvitku i ši- 
renju crijevnih zaraznih bolesti. To su dakle bolesti nehigi- 
jene, nekulture, nečistoće, bolesti koje — za razliku od bo- 
lesti disaćih putova — »bježe« pred civilizacijom. 

U ovu grupu spadaju trbušni tifus i njemu srodna obo- 
ljenja, zaraze trovačima hranom, griža, kolera, bruceloza. 
zaraze raznim glistama. Mnogi naučenjaci misle da se i dječja 
paraliza prenosi prvenstveno izmetinama. 


Zarazne bolesti krvi 


Te bolesti uzrokuju uzročnici, koji imaju svoje glavno 
mjesto razvitka u krvi bolesnika. Njih zato prenose namet- 
nici, koji žive na čovjeku i hrane se njegovom krvlju. Tako 
na pr. uš prenosi pjegavac i povratni tifus, komarac malari- 
ju, a buha kugu, Prigodom sisanja krvi sa strane nametnika, 
uzročnici ulaze u njegovo tijelo i u njemu se razvijaju. Iz 
nametnika uzročnici izlaze na razne načine i na razne na- 
čine dospijevaju ponovo u krvotok drugog čovjeka, izaziva- 
jući oboljenje. (Sl. 18). Tako na pr. uzročnik malarije izlazi 
sa slinom zaraženog komarca malaričara i prigodom sisanja 
krvi ulazi u krvnu žilu do sada zdravog čovjeka. Kod pje- 
gavca uzročnik izlazi iz uši u izmetinama, a kod povratnog 
tifusa, kad se uš zgnječi. Uzročnike pjegavca i one povrat- 
nog tifusa čovjek sam utrlja u kožu kroz male ogrebotine 
kad se češe. 

Te se bolesti dakako javljaju samo u onim krajevima, 
gdje postoje prenosioci i u ono godišnje doba, kada životni 
uslovi prenosioca omogućuju njihov prijenos. Malarije na 
pr. nema u krajevima, gdje ne živi komarac malaričar. Isto 
tako se novi slučajevi malarije ne javljaju zimi, kada ženka 
komarca, koja prenosi malariju, ne leti i ne siše kry. I pje- 
gavca imamo najviše krajem zime i u proljeće, kad je ušlji- 
vost najveća. 

U grupu krvnih zaraznih bolesti spadaju u prvom redu 
malarija, pjegavi tifus, povratni tifus i kuga, 


Zarazne bolesti vanjskih pokrova 


Uzročnici se tih bolesti razvijaju u koži, kosama, nokti- 
ma, sluznicama očiju, spolnih organaiusta. Dakako da i kođ 
ovih bolesti svaka vrst uzročnika ima svoje mjesto razvitka i 
“izaziva svoje određene znakove bolesti. U tu grupu spadaju i 
zarazna oboljenja kod ranjavanja i kod ujeda životinje. 

Uzročnici izlaze većinom u izlučinama ili u odljuštenim 
dijelovima bolesnih tkiva (na pr. kože), te preko raznih pred- 
meta ulaze u tkiva druge do sada zdrave osobe. (SI. 19). 

Prenosna sredstva u toj skupini su često razni predmeti 
lične upotrebe, keo što su krevetno i lično rublje, češljevi, 


ZARAŽENI ORGANIZAM ZDRAVI ORGANIZAM 
18. — Prijenos zaraze kod bolesti krvi: 1) izlaženje uzročnika kaa 


prenosilac siše krv, 2) boravak uzročnika u tijelu prenosioca, 
3) ulaženje uzročnika u krv zdravog čovjeka 

četke za kosu, pa i voda, kojom se umivamo. Zbog toga upra- 
vo kod te grupe uslovi života igraju važnu ulogu u širenju 
bolesti. Kod loših i nehigijenskih uslova, kod kojih više 
osobaj upotrebljava jedan te isti takav predmet, lako će 
doći do prenošenja zaraznih bolesti vanjskih pokrova. Tako 
se na pr. osobito lako širi trahom u domovima, gdje se više 
djece briše istim ručnikom ili dapače umiva u istoj vodi. 

Kod spolnih bolesti, kod bolesti, koje se šire ujedom ži- 
votinje uzročnik prelazi izravno iz izlaznih vratiju izvora 
zaraze u ulazna vrata druge do sada zdrave osobe. 


ZARAZENI! ORGANIZAM ZORAVI ORGANIZAM 


19. — Prijenos zaraze kod bolesti vanjskih pokrova: 1) izlaženje 
uzročnika u izlučinama ili u odljuštenim česticama oboljelog tki- 
va, 2) zadržavanje uzročnika u vanjskoj sredini (najčešće na pred. 
metima lične upotrebe ili na predmetima, koji uzrokuju ranu), 
3) ulaženje uzročnika prođiranjem u pokrovna tkiva ili u ranu 

Uvjet širenju zaraza ranjavanja je ozljeda. Zbog toga su 
zarazne bolesti ranjavanja od značenja kod nas upravo sada 
u rezvitku poljoprivrede, industrije i saobraćaja, jer taj raz- 
vitak donosi sobom i povećani broj ozljeda, Te su bolesti od 
osobite važnosti u uslovima, u kojima se broj ozljeda nesraz- 
mjerno povećava. Takve uslove imamo kod raznih katastro- 
falnih stanja (potresa, požara, te osobito za vrijeme rata). 

Uzročnici tih bolesti žive, ne izazivajući ikakove bolesne 
promjene u crijevima nekih životinja i ljudi. S izmetinama 
životinje ili čovjeka dolaze klice u zemlju i zato se te bolesti 
najčešće javljaju, kad su rane zagađene zemljom. 

U grupu zaraznih bolesti vanjskih pokrova u prvom redu 
spadaju: gljivičasta oboljenja kože i kose, oboljenja kože iza- 
zvana uzročnicima gnojenja, svrab, trahom, spolne bolesti, 
tetanus, gasna gangrena, gnojne zaraze rana, te bjesnoća. 


NEOPHODNI USLOVI ZA POJAVU I ŠIRENJE 
ZARAZNIH BOLESTI 


Da bi se u jednom mjestu javio slučaj oboljenja, potreb- 
no je, da se na tom mjestu nađe uzročnik, koji to oboljenje 
uzrokuje, mogučnost da uzročnik uđe u tijelo do sada zdra- 
vog čovjeka i taj zdravi čovjek prijemljiv za bolest, koju taj 
uzročnik uzrokuje. 

Prema tome su neophodni uslovi za pojavu zaraznog 
oboljenja: ' 

1. izvor zaraze, t. j. zaraženi organizam, (jer samo u 

ovome uzročnici žive i razvijaju se), 

2. sredstvo prijenosa, koje omogućuje prijenos zaraze od 

izvora u do sada nezaraženo (zdravo) biće i 

3. za tu zaraznu bolest prijemljivo biće, 

Čim se na taj način pojavio slučaj zaraznog oboljenja, 
to će se oboljenje u tom kraju održati i dalje širiti doklegod 
budu postojali gore spomenuti uslovi. Prema tome uslovi; 
koji su doveli do pojave prvog slučaja oboljenja, postaju 
pokretne sile epidemijskog zbivanja u jednom kraju. 

Odstranimo li bilo koji od spomenutih uslova, prestat će 
daljnje širenje bolesti. Tako će dovesti do prestanka epide- 
mije uklanjanje i nestanak izvora zaraze, odstranjenje sred- 

stava prijenosa i ukidanje putova, koji omogućuju prijenos 
zarazne klice, te smanjenje  prijemljivosti stanovništva i s 
time nestajanje za bolest prijemljivih pojedinaca na tom te- 
renu. I 

Uistinu čitava naša borba protiv zaraznih bolesti, sve 
mjere, koje poduzimamo protiv njihovog širenja, usmjerene 
su uklanjanju barem jednog od spomenuta tri neophodna 
uslova. 


UTJECAJ PRIRODNIH I SOCIJALNIH USLOVA 
NA ŠIRENJE ZARAZNIH BOLESTI 


Tri faktora, koja smo upoznali kao pokretne sile epi- 
demijskog zbivanja izazivaju pojavu, stihijski tok i širenje 
zaraznih bolesti u cijeloj prirodi, ne samo kod ljudi, već i u 
svijetu bilina i životinja, koje slobodno žive u prirodi, 

Na njih djeluju i tako posredno utječu na to kretanje 
razni prirodni uslovi okoline (suša, temperatura itd.). Dok 


' na pr. sušnih godina presahnu mnoge bare, te se zbog toga 


smanji broj komaraca prenosilaca malarije, a s time i broj 
slučajeva oboljenja /od te bolesti, vlažnih godina poveća- 
njem broja komaraca malaričara se: penje i broj slučajeva 
malarije. 

Na kretanje epidemijskog zbivanja u ljudskom = dru- 
štvu djeluju osim toga još vrlo složeni socijalni uslovi, u 
kojima ljudi žive. Mnogo je puta utjecaj socijalnih uslova 
vrlo jak i vrlo često se upravo pod utjecajem tih uslova 
lanac sporadičnih slučajeva na nekom terenu pretvori u 
masovnu epidemiju. S druge strane mjere, koje preduzi- 
mamo u borbi protiv zaraznih bolesti spadaju u socijalne fak- 
tore, jer su rezultat rada čovjeka, društvenog bića. 

Kod nekih je zaraznih bolesti utjecaj socijalnih mome- 
nata tako jak, da je za iste uobičajen i naziv socijalne bo- 
lesti (na pr. tuberkuloza, spolne bolesti, trahom). Kod tih 
je bolesti uistinu rješavanje socijalnih momenata od pr- 
venstvene važnosti u borbi protiv njihova širenja. 

I kod mnogo drugih zaraznih oboljenja je utjecaj socijal- 
nih uslova vrlo jak. Tako na pr, stanje vodoopskrbe (vodo- 
vodi, bunari, cisterne) i uklanjanja otpadnih tvari (kanali- 

zacija, nužnici; način sakupljanja i uklanjanja smeća), vrše 
veliki utjecaj na Širenje zaraznih bolesti crijeva; prenase- 
ljenost stanova utječe prvenstveno na širenje zaraznih bo- 
lesti disaćih putova (olakšava u prvom redu prijenos zaraze 
putem kapljica). 


Uza sve to, pa koliko bio važan utjecaj socijalnih uslova 


“na širenje zaraznih bolesti, socijalni uslovi, kao i prirodni, 


djeluju na to širenje samo posredno djelujući na jedan od 
spomenutih neophodnih, neposrednih uslova. Najjače  soci- 
jalni uslovi djeluju na sredstva prijenosa, sad olakšavajući, 
sad opet, suprotno tome, otežavajući i spriječavajući prije- 
nos. Pa koliko bili teški socijalni uslovi, ne će se pojaviti i 
širiti neka zarazna bolest, ako nisu prisutna sva tri uslova 
neophodna za njenu pojavu. Evo na pr. za vrijeme španjol- 
skog građanskog rata nije se pojavio pjegavac i ako su 
socijalni uslovi bili vrlo teški, jer je nedostajao jedan od 
neophcednih uslova: nije bilo izvora zaraze i prema tome ni 
uzročnika pjegavca. 

Borba protiv širenja zaraze 


Da bi borba protiv širenja zaraznih bolesti imala us- 
pjeha, treba da je usmjerena uklanjanju barem jednog od 
uslova, za koje smo ustanovili da su neophodni preduvjet za 
pojavu zarazne bolesti i pokretne sile koje podržavaju njeno 
širenje. 

Prema tome mjere borbe protiv širenja zaraznih bolesti 
treba da: 

1. likvidiraju, odstrane ili učine bezopasnim izvor 
zaraze; 

2. prekinu prijenos zaraze; 

3. stanovništvo učine otpornim (neprijemljivim). 

' Vrlo često u suzbijanju neke zarazne bolesti na terenu 
kombiniramo mjere protiv dva, a katkada i sva tri spome- 
nuta uslova. 


MJERE U ODNOSU NA IZVOR ZARAZE 


Njihov je cilj da učine bezopasnim izvor zaraze. 

Kad je izvor zaraze životinja, koja nema gospodarske 
vrijednosti, ili je tu vrijednost zbog bolesti izgubila, jedini 
je ispravni put uništenje te životinje (na pr. uništenje štakora 
u borbi protiv kuge). Kad su životinje, iako bolesne, zadržale 
gospodarsku vrijednost ne ćemo ih sve odmah zaklati, već 
ćemo ih odijeliti od ostalih životinja, nad njima vršiti stalni 
nadzor i postepeno ih zamijeniti zdravim grlima. Ipak ćemo 
odmah zaklati ona grla, koja su osobito opasna za širenje 
bolesti zbog lokalizacije oboljenja ili drugih kojih razloga. 
Tako ćemo na pr. svakako zaklati tuberkuloznu kravu, kod 
koje je oboljenje lokalizirano na vimenima, 

Kad je izvor zaraze bolestan čovjek, mi ćemo ga izo- 
lirati, da bi ga tako učinili bezopasnim. Najbolje je, kad se 
bolesnik izolira u bolnici. Kod toga treba paziti, da se za- 
razni bolesnik što ranije uputi u bolnicu i da se kontrolira 
njegov prijevoz. Kola, koja su prevezla bolesnika ćemo de- 


-zinficirati formalinom, lizolom ili toplom lukšijom, već prema 


tome, o kakvim se kolima radi. Važno je, da se svi zarazni 
bolesnici izoliraju, jer će se inače od onih neizoliranih ši- 
riti dalje bolest. 

Provesti pravilnu izolaciju u kući vrlo je teško, zato 
kod većih epidemija, ne postoji li mogućnost da se svi bo- 
lesnici smjeste u zaraznu bolnicu, zdravstvena služba obi- 
čava stvarati privremene izolacione bolnice u Domu kulture, 
školi ili drugoj kakvoj prikladnoj većoj zgradi. 

Kod izolacije u kući trebamo sve poduzeti, da bi uistinu 
spriječili daljnje širenje zaraze. Zato nam je neophodno po- 
trebna saradnja samog bolesnika i osobe, koja ga njeguje. 
Da bi izolacija bila pravilno provedena, potrebno je, da ima- 
mo za bolesnika na raspolaganju cijeli stan. S njime ostaje u 
stanu samo jedna osoba, koja ga njeguje, dok ćemo druge 
iseliti pazeći da ne prenesu bolest u obitelj kamo dolaze. 
(Osobito nije dobro, da se takvi ljudi premjeste drugoj obi. 
telji, gdje ima djece). Treba svakako organizirati i donošenje 
hrane za bolesnika i njegovu njegovateljicu, jer njegovate- 
ljica za cijelo vrijeme, dok je kod bolesnika ne smije da 
izlazi, a osobito ne smije da polazi mjesta, gdje ima više 
ljudi (razne zabave, sajmove i slično). Važno je osim toga, da 
zabranimo i uistinu spriječimo svako posjećivanje bolesnika 
i da odredimo sve potrebno za dezinfekciju za vrijeme same 
bolesti. I kad smo sve to učinili još uvijek treba da vodimo 
stalnu i strogu kontrolu da li se izvršava sve ono što smo 
odredili. 

U sobi, u kojoj je izoliran zarazni bolesnik, ostavit ćemo 
samo neophodno pokućstvo (krevet, noćni ormarić, stol i 
stolice, ormar) 1 najpotrebnije predmete, uklonivši sve ostalo 
(razne slike, sagove, ukrasne predmete), kako bi se što lakše 
mogla održavati čistoća i ukloniti klice, koje bolesnik izlu- 
čuje za vrijeme, dok je u izolaciji. 

Osoba, koja njeguje bolesnika, treba da svijesno sara- 
đuje u nastojanju, da ona sama ne postane prenosilac bo- 
lesti. Zato, osim toga što ne će smjeti da izlazi iz stana, u 

kojem je bolesnik, za cijelo vrijeme, dok ga njeguje, ona će 
morati da posveti veliku pažnju svojoj osobi, da održava što 
strože ličnu čistoću, da se što češće kupa, da što češće pere 
ruke, a svakako uvijek iza toga što je bila kod bolesnika i 
prije nego pristupi jelu, Nikako nije dobro da njegovate- 
ljica spava i cijeli dan boravi u sobi, gdje je bolesnik, već. 
će ona u bolesničku sobu ući samo kad to bude potrebno. 
Kod ulaska u sobu navući će pregaču s dugim rukavima da 
zaštiti svoje odijelo, staviti maramu na glavu, a u slučaju 
da se radi o zaraznom obol'enju disaćih putova, metnut će 
preko usta i nosa masku od lake tkanine, da bi se na taj 
način zaštitila od kapljica sline i sluzi, koje izlučuje bolesnik 
i od udisanja čestica prašine, koje promaja diže s poda i 
pokućstva. Kod izlaska iz sobe njegovateljica će skinuti za- 
štitnu pregaču i maramu i objesiti ih o klin ulaznih vra- 
tiju sobe, te dobro oprati ruke u dezinfekcionom rastvoru 
(žlicu lizola na svaku litru vode), koji mora da je već spre- 
man u posebnom umivaoniku. 

Kod provođenja dezinfekcije u toku bolesti, 
u prvom redu ćemo obratiti pažnju izlučinama, u kojima se 
iz tijela bolesnika izlučuju uzročnici( na pr. kod trbušnog ti- 
fusa izmetinama, mokraći i pljuvačci, kod šarlaha i difterije 
ispljuvku). Da bi u tim izlučinama uništili klice, pomiješat. 
ćemo ih s jednakom količinom vapnenog mlijeka. (Vapneno 
mlijeko dobijemo, da 1 dio živog kreča pomiješamo s 4 dijela 
vode). 

I predmeti, koji se nalaze u blizini bolesnika mogu se 
zagaditi klicama, koje iz njega izlaze. Zato ćemo morati i 
na te vredmete obratiti pažnju da ne bi postali sredstvo prije- 
nosa zaraze. Tako će se suđe bolesnika prati posebno od 
suđa osobe, koja ga njeguje i što češće prokuhavati u vodi, 
kojoj smo dodali malo sode. Nečisto rublje bolesnika sku- 
pit ćemo u vreću (na pr. u jastučnicu) i prije pranja u toj 
Vreći močiti barem dva sata u dezinfekcionom sredstvu (na 
pr. u rastvoru dve žlice lizola na svaku litru vode), Pokuć- 
stvo ćemo povremeno obrisati krpom umočenom u rastvoru 
lizola. Isto tako ćemo i pod oprati lizolom ili toplom luk- 
šijom. Bolesničku sobu ćemo što češće zračiti i omogućiti ulaz 
suncu, jer se i tako uništavaju zarazne klice. 

Kad bolesnik ozdravi, kad se uputi u bolnicu ili ako umre, 
treba obaviti završnu dezinfekciju, pomoću koje 

nastojimo ukloniti klice, koje su još ostale na predmetima u 
okolini bolesnika, Kod toga ćemo: spaliti sve nepotrebno. pro- 
kuhati ono što se može prokuhati, razne odjevne predmete, 
koje se ne može prokuhati, dezinficirat ćemo toplim glačalom, 
ili — ako ni to nije moguće — izložiti ih na dulje vrijeme 
suncu. Pokućstvo i pod treba oprati lizolom ili toplom lukši- 
jom, zidove po mogućnosti okrečiti. : 

I kupanje bolesnika u slučaju ozdravljenja prije izlaska 
iz sobe, u kojoj je bio izoliran, dio je završne dezinfekcije. 

Često će organi zdravstvene službe doći, da poslije ozdra- 
vljenja bolesnika obave dezinfekciju sobe, u kojoj je isti 
ležao, kakvim dezinfekcionim sredstvom  (formalin,  lizoh). 
Svakako moramo znati, da ta dezinfekcija, iako smanjuje 
broj klica na površini predmeta, ne čini izlišnom završnu 
dezinfekciju, kako smo je gore opisali, Zato ćemo uvijek 
uputiti osobu, koja je njegovala bolesnika, da na gore opisam 
način nadopuni dezinfekciju, koju je učinio organ  zdrav- 
stvene službe, i sami kontrolirati da li je to ispravno izvršila. 

Kod kroničnih zaraznih oboljenja (na pr. kod otvorene 
tuberkuloze pluća), nemoguće je provesti strogu izolaciju za- 
raznog bolesnika, kako je gore opisana, jer u tim slučajevima 
zarazno stanje traje vrlo dugo, godinama, katkada i cijelog 
života bolesnika. 

U tim slučajevima organizacijom života bolesnika provo- 
dimo relativnu izolaciju (posebna soba, posebni krevet, vla- 
stito suđe, trajno provođenje dezinfekcije izlučina itd., kako 
je opisano u dezinfekciji u toku bolesti). 

Medicina poznaje još jedan način uklanjanja izvora za- 
reze. Davanjem odgovarajućih količina lijekova, koji djeluju 
u organizmu izravno na uzročnike uništavajući ih, osloba- 
đamo u kratko vrijeme organizam od uzročnika i na taj na- 
čin postizavamo, da isti prestaje biti izvor zaraze. Tako na 
pr. davanjem dovoljnih količina kinina, vrlo brzo nestanu iz 
krvi uzročnici malarije i tako ženka komarca, koja na tom 
čovjeku siše krv ne će se moći zaraziti; uzimanjem dovoljnih 
doza sulfamidskih preparata uklanjaju se iz crijeva uzročnici 
dizenterije. Takav je zadatak i čišćenja pasa od glista, koje 
provodi veterinarska služba. Određenim se lijekovima oslo- 
bode psi glista ehinokokusa, koje se nalaze u njegovim cri- 
jevima, i tako oni prestanu biti izvor zaraze, 

Kad je izvor zaraze kliconoša, u većini slučajeva ga ne 
ćemo moći izolirati, jer je kliconoša zdravi čovjek, jer kli- 
conoštvo često traje dugo, katkada i cijelog života (na pr. 
kod trbušnog tifusa) i jer kod nekih bolesti imamo mnogo 
kliconoša. 

Osobito su važni kliconoše trbušnog tifusa. Zdravstvena 
služba grada ili kotara treba da je uvijek obaviještena, kad 
se takav kliconoša otpusti iz bolnice. I kod njega će trebati 
provesti relativnu izolaciju, t. j. redovito i stalno poduzimati 
sve mjere, koje su potrebne, da ne bi kliconoša postao izvor 
zaraze. Kliconoša treba da održava najveću čistoću, treba 
nastojati da ima uređen zahod, da stalno provodi dezinfek- 
ciju izmetina i mokraće pomoću vapnenog mlijeka, da se u 
njegovoj okolini održava najveća čistoća i provodi energična 
borba protiv muha. U prvom redu također treba da pazimo 
da ovakav kliconoša ne radi u zaposlenjima, kod kojih dolazi 
u dodir sa živežnim namirnicama ili vodom (kao kuharica, 
u trgovinama sa živežnim namirnicama, kod postrojenja za: 
snabdjevanje vodom i slično). 


Prema rečenom u smjeru uklanjanja izvora zaraze tri su 
puta: 

1. uništenje izvora zaraze (kad je izvor zaraze gospodar- 
ski bezvrijedna životinja); 


2. ispravno provedena izolacija izvora zaraze (izolacija 
životinje, koja je zadržala gospodarsku vrijednost, izolacija 
akutnog zaraznog bolesnika, relativna izolacija kroničnog za- 
raznog bolesnika i kliconoše); 

3. odstranjenje uzročnika iz oboljelog organizma lijeko- 
vima, koji djeluju na samog uzročnika. 


Uspijemo li, bilo kojim od ta tri načina ukloniti sve iz- 
Vore zaraze, zaustavili smo daljnje širenje bolesti i time li- 
kvidirali epidemiju. No iako ne uspijemo 'ukloniti sve izvore 
Zaraze, već i uklanjanjem stanovitog dijela istih, izvršili smo 
mnogo u smislu ograničenja epidemije. Likvidacija svakog 
pojedinog izvora zaraze znači presijecanje jednog od onih 
lanaca, od kojih je sastavljeno epidemijsko zbivanje, 


* MJERE PROTIV PRENOŠENJA ZARAZE 


Te mjere poduzimamo s ciljem, da se prekine prijenos 
zaraznog materijala. od zaraženog bića, dakle od izvora za- 
raze, do drugog do sad zdravog bića. Taj prijenos, kako zna- 
mo, omogućuju kod raznih bolesti vrlo raznoliki predmeti iz 
naše okoline, te razna živa bića. Zato su i vrlo raznolike 
mjere borbe usmjerene prekidanju: prijenosa zaraze. 

“Ipak, kako smo opisali,: postoje četiri osnovna načina 
prijenosa klica, koja odgovaraju lokalizacijama uzročnika u 
bolesnom organizmu. Zato ćemo i mjere usmjerene prekida- 
nju prijenosa posmotriti u vezi s tom podjelom.  Osvrnut 
ćemo se dakako samo na neke najvažnije od tih mjera, pr- 
venstveno na one, u izvršenju kojih je važna saradnja zdrav- 
štvenih aktiva. 

Mjere prekidanja puta prijenosa pokazuju najočevidnije 
uspjehe u grupi zaraznih bolesti krvi. U toj grupi je za 
pojedinu zarazu stanoviti živi prenosilac jedino sredstvo pri- 
jenosa, te će prema tome njegovo uništenje dovesti do ne- 
mogućnosti prijenosa zaraze i na taj način do likvidacije 
epidemije. Uništimo li komarce malaričare, odnosno onemo- 
gućimo li im razvitak, uklonivši uvjete, koji uvjetuju 
taj razvitak, likvidirali smo malariju u tom kraju. Isto tako 
provedemo li temeljito razušivanje cijelog pučanstva likvidi- 
rali smo epidemiju pjegavca ili povratnog tifusa, koja je u 


tom kraju vladala. To zato, što malariju prenosi isključivo , 


komarac malaričar (anofeles), (Sl. 20), a pjegavac i povratni 
tifus isključivo uš. 
Borba protiv komaraca je katkada vrlo složena i teška. 


Najradikalniji način te borbe je asanacija terena: osušenje 


Imočvarnog tla, regulacija obala, jezera i drugih voda, čiš- 


20. — Jedino sredstvo prijenosa kod malarije je komarac mala- 
ričar. Zato je u borbi protiv malarije najuspješnije sredstvo 
uništenje tih komaraca 

ćenje jaraka od raslina, često i uklanjanje raznih malih lok- 
vica, pa i pojedinih kantica i odbačenih kutija, u kojima se 
zadržava voda. Komarci imaju svoja legla baš u ovakvim 
vodama, koje stoje u plićacima i baruštinama. Asanacijom 
takvog stanja onemogućit ćemo razvitak komaraca i: time 
ukloniti prenosno sredstvo malarije. Gdje nismo u stanju 
provesti odmah asanaciju, možemo privremeno pomoći, da 
vode u kojima se razvijaju komarci prekrijemo tankim slo- 
jem nafte. Ličinke komaraca se razvijaju uz samu površinu 
vode, jer im je za život potreban zrak. Tanki sloj nafte, koji 
prekriva površinu vode, onemogućuje disanje ličinkama zbog 
čega one ugibaju. Katkada u borbi protiv komaraca upotre- 
bljavamo i male ribice, gambuzije, koje se u vođama hrane 
ličinkama komaraca. Borbu protiv letećih forma komaraca 
vršimo prskanjem zidova vodenim rastvorom tekućeg DDT. 
To je kemijski spoj; koji ubija komarce, On se na zidovima 
osuši i kad kasnije komarci sjednu na stijenu otruju se njime 
i ugibaju. Rastvorom DDT poprskat ćemo sobe i staje, jer se 
u njima komarci najrađe zadržavaju. Mreže kojima zaštiće- 
jemo prozore soba, osobito spavaona (komarac  malaričar 
siše krv poslije zalaza sunca!), ili kojima“ zaštičujemo poje- 
dinca u krevetu imaju također značenje mjere za  gridsnje 
prijenosa zaraze. 

Razušivanje je problem, koji se često pred nas postavlja 
kao opća higijenska mjera u borbi za poboljšanje: historijskih 
uslova života. U borbi protiv pjegavca ono predstavlja mjeru 
prvenstvene važnosti i glavni put, kojim idemo likvidaciji 
epidemije. Poznavajući način života uši, jasno nam je, da 
moramo, hoćemo li da razušivanje bude uspješno, istovreme- 
no razušiti tijelo ušljive osobe i njenu odjeću, te njen dom; 
prvenstveno posteljinu, 

Razušivanje vršimo šišanjem kose i ostalih dlakaviti 
mjesta na tijelu i kupanjem toplom vodom i sapunom. Odjeću 
i posteljinu razušujemo suhom toplinom u suhoj komori (može 
biti krušna peć) ili parenjem u improviziranom buretu (parti- 
zansko bure) ili u specijalnim aparatima za dezinfekciju na 
Paru. Pojedine odjevne predmete možemo razušiti i vrućim 
glačalom. Razušit ćemo odjevne predmete i time, da ih naj- 
manje 30 dana ostavimo negdje zatvorene. U tom će periodu 
Vremena sve ušii gnjide bez moguća da se hrane sasma 
sigurno uginuti: 

Kad se pred nas postavlja zadatak, da izvršimo razuši- 
vanje većih kolektiva, morat ćemo urediti ili improvizirati 
posebnu ustanovu: sanitarni propusnik, Tako ga zovemo, jer 
kroz njega propuštamo ljude, koje razušujemo. Oni na jednu 
stranu ulaze, svlače se, šišaju, kupaju i na drugoj strani, 
prošavši kroz kupatilo oblače se u već razušenu odjeću. Zato 
svaki sanitarni propusnik treba imati osim tušnog kupatila 
i suhu komoru ili partizansko bure za razušivanje odjeće. Va- 
žan je za uspjeh karakter i uređenje propusnika sa strogo 
odijeljenom nečistom stranom, u koju dolaze ušljivi ljudi, i 
čistom stranom, iz koje izlaze već razušeni, prošavši kroz 
kupatilo i naprave za razušivanje odjeće (SI. 21). Dakako ne 
smijemo zaboraviti, da se moramo pobrinuti i za domove ra- 

21. — Šematski prikaz sanitarnog propusnika. Nečista i čista 


strana su strogo odijeljene, da ne bi već okupani i razušeni ljudi 
došli u mogućnost da se ponovno zaušljive od onih, koji su 
još ušljivi 


zušenih, jer ako se vrate u ušljive domove sav nam je trud 
bio uzaludan. Isto tako ne smijemo zaboraviti, da će razuši- 
vanje biti uspješno samo kad smo njime obuhvatili uistinu 
sve članove jednog kućanstva. 

Danas su nam od velike pomoći kod vršenja razušivanja 
kemijska sredstva, među ovima u prvom redu DDT. Njime 

naprašimo oscbe, koje razušujemo pazeći da se prašina raziđe 
svuda ispod rublja i odjeće. Njime možemo uništiti i uši na 
glavi. Kod toga treba imati na umu, da DDT ne djeluje na 
gnjide, pa ćemo zato iza nekoliko dana ponoviti naprašivanje. 
Još uvijek će nam u pojedinim slučajevima kod suzbijanja 
ušljivosti glave pomoći staro sredstvo: mazanje kose mješavi- 
nom od pola petroleja i pola ulja, te pranje kose sutradan 
toplim octom (ocat rastapa tvar, kojom su gnjide pričvršćene 
na kosu), i.češljanjem gustim češljem. 


I u grupi zaraznih bolesti disaćih putova prijenos se vrši 
uglavnom jednim prenosnim sredstvom:*zrakom (putem kap- 
ljične infekcije ili putem prašine). Prema tome je kod bolesti 
te grupe sredstvo prekidanja prijenosa nošenje maske od 
platna preko nosa i usta. Međutim, zbog toga, jer je zrak opće 
sredstvo, neophodno za život svim ljudima, vrlo se teško 
takva maska mcže upotrebiti kao zaštitno sredstvo protiv 
prijenosa zaraze za veće skupine ljudi (na pr. za cijelo sta- 
novništvo jednog mjesta). Upravo zbog te nemogućnosti upo- 
trebe ne možemo tim sredstvom postići one uspjehe kakve 
postizavamo ukidanjem sredstva prijenosa u grupi zaraznih 
bolesti krvi (na pr. kod pjegavca razušivanjem). Ipak se 
maska može vrlo dobro upotrebiti u borbi protiv širenja bo- 
lesti disačih putova u specijalnim slučajevima. Tako je na 
pr. neophodno potrebno nositi masku od platna preko usta i 
nosa za vrijeme dok njegujemo bolesnika od takve bolesti. 
Maska će nas sačuvati od prijenosa zaraze i tako spasiti i nas 
od oboljenja i onemogućiti da postanemo, u slučaju da smo 
već sami otporni protiv te bolesti, kliconoše i tako novi iz- 
Vori zaraze. 


Isto će tako svaka razumna majka, kad njeguje novo- 
rođenče i dojenče, kad ga doji i premata, postaviti na lice 
masku i tako spriječiti prijenos u osjetljivo tijelo djeteta raz- 
nih klica, koje se vrlo često nalaze u disaćim putovima odra- 
slog čovjeka, I osoblje u dječjim ustanovama (jaslice, rodi- 
lišta) treba da nosi zaštitne maske, dok se bavi s djecom. 
(SL. 22). 


Smanjivanje broja osoba u prenaseljenim stanovima ta- 
kođer smanjuje mogućnosti prijenosa zaraznih oboljenja di- 
saćih putova i prema tome spada u mjere prekidanja pu- 
tova prijenosa kod te grupe oboljenja. 

U grupi zaraznih oboljenja probavnih organa putovi su 
prijenosa mnogo složeniji, sredstva prijenosa vrlo raznolika 
i mnogobrojna. Zato su i mjere u toj grupi bolesti raznolike 
i mnogobrojne. Znamo, da u toj grupi klice izlaze iz izvora 
zaraze u izmetinama i prošavši raznim sredstvima na hranu 


22. — Zdravstveno osoblje dok u rodilištu cijepi novorođenu djecu 
protiv tuberkuloze, nosi zaštitne maske od platna ' 


ili vodu, u ovima ulaze u tijelo drugog do sada zdravog čo- 
vjeka. Znamo da među tim sredstvima, koja uvjetuju prije- 
nos, osobito važnu ulogu igraju muhe i nečiste ruke. Zbog 
toga će mjere borbe protiv širenja tih bolesti obuhvatiti u 
prvom redu brigu za pravilno smještavanje i uklanjanje iz- 
metina, za uređenje opskrbe vodom, za čištoću u proizvodnji 
i pripremanju hrane, borbu protiv muha i borbu za čistoću 
naših ruku. 

Spomenut ćemo nekoje od tih mjera, prvenstveno one, 
kod kojih je važna saradnja zdravstvenih aktiva. 

Uređenjem nužnika moramo spriječiti zagađivanje. vode 
za piće ili hrane klicama, koje se nalaze u izmetinama i one- 

mogućiti pristup muhama do izmetina. Imajući taj cilj pred 
očima, uredit ćemo nužnik prema konkretnim mogućnostima. 
Nikako se ne smijemo pomiriti sa stanjem, gdje svatko vrši 
nuždu, gdje stigne, Prvo je dakle što moramo poduzeti disci- 
pliniranje vršenja nužde. Gdje nema kanalizacije, najbolje je 
uspijemo li za svaki nužnik izraditi dvodjelnu  betoniranu 
jamu, tako da se uvijek vade samo odstajale izmetine, kod 

28. — Zahod s dvodjelnom betonskom jamom. Kod ispražnjavanja 
jame (može se isprazniti samo veći odjelak jame), vade se izme- 
tine, u kojima više nema zaraznih klica zbog procesa 
samoočišćavanja 

kojih je došlo do samoočišćenja izmetina od zaraznih klica. 
(SL 23). Na taj način će biti onemogućeno đubrenje polja 
svježim  izmetinama i izravno zagađivanje povrća na polju. 
Izravnim zagađivanjem povrća izmetinama osim drugih za- 
raznih bolesti crijeva prenose se i razne vrste glista. Jajašea 
od glista su vrlo otporna pa će i kod đubrenja izmetinama u 
jeseni, moći doći do zagađenja povrća, koje izraste u proljeće. 
Vrlo često nam ne će uslovi i mogućnosti dozvoliti da izgra- 
dimo kod svakog zahoda ovakvu provisnu nepropusnu beto- 
niranu jamu, pa ćemo morati nerijetko da riješimo problem 
na drugačiji jednostavniji, iako manje dobar, način (na pr. 
uređenjem jame, čije smo stijene i dno nabili ilovačom i koju 
ćemo pokriti daskama i zemljom). 

Drugi problem, koji stoji pred nama u presjecanju pu- 
tova širenja zaraznih bolesti crijeva, jest uređenje opskrbe 
pitkom vodom. Tim ćemo se problemom morati osobito poza- 
baviti u krajevima, gdje nema uređenog vodovoda. Uzima 
li se voda za piće iz jezera ili rijeke trebat će da proučimo 
kakve su mogućnosti zagađenja tih voda, osobito kod rijeke, 
kako je utom pogledu stanje uzvodno, ulaze li u rijeku otpadne 
vode, gdje se pere rublje i gdje se ljudi kupaju. I ovdje ćemo 
moći često mnogo postići organizacijom i pravilnim raspore- 
dom mjesta uzimanja vode za piće, mjesta za! napajanje 
stoke, za pranje rublja i slično. 

U mjestima, gdje se upotrebljava za piće podzemna voda 
(bunari i česme) ili kišnica (cisterne), trebat će da povedemo 
borbu za higijensko uređenje i asanaciju tih vodoopskrbnih 
objekata. Trebat će voditi brigu za pravilni smještaj nužnika, 
đubrišta i staja što dalje od vode za piće, za postavljanje 
pumpe mjesto vedra ili drugih iz kuća donesenih posuda, ko- 
jima se crpi — i zagađuje — voda. Trebat će organizirati re- 
dovitu kontrolu i po potrebi. povremeno čišćenje i dezinfek- 
ciju (klorinaciju) objekta, iz kojeg se mjesto opskrbljuje 
vodom , , , 

Ne uspijemo li svim onim što smo spomenuli osigurati 
besprikornu vodu iz rijeke, jezera, bunara ili cisterne nji- 
hovom-potpunom asanacijom, morat ćemo uz to pribjeći pro- 
pagandi za iskuhavanje vode ili njenu klorinaciju u pojedinim 
kućanstvima. Interesirat će nas svakako i način spremanja 
vode u kućanstvima. Držanje vode u otvorenom sudu, iz 
kojeg se voda grabi lončićem ili paljem, kojim svi piju, ne- 

higijensko je i može lako uvjetovati prijenos zaraze. Zato 
ćemo svakako nastojati da svako kućanstvo uredi zatvoreni 
rezervoar za vodu za piće, iz kojeg se voda ispušta na malu 
slavinu ili na cijevčicu, koju zatvaramo drvenim zapušačem. 
koji kad se skida ostane visjeti na konopcu ili lančiću, da se 
ne bi zagadio. 

Kao treći problem postavlja nam se uređenje đubrišta i 
gnojnica, organizacija otklanjanja kućnih otpadaka (smeća), 


drugih raznih otpadnih tvari iz gospodarstva i s time u vezi 


borba protiv muha. I kod toga će biti prvenstveni naš zada- 
tak da discipliniramo i organiziramo smještavanje otpadaka. 
Treba stvoriti svijest, da je nehigijenski i opasno za 
zdravlje ostavljanje i bacanje otpadaka bilo gdje u dvori- 
štu i u okolini kuće, Treba da svatko upozna značenje mune 
kao prenosioca zaraznih klica i opasnost, koja od toga pro- 
izlazi. I onda ne će biti teško iskopati na zgodnom mjestu 
kompostnu jamu za smeće i otpatke iz gospodarstva i ure- 
diti pravilan smještaj đubra iz staje. Kod toga ćemo vrlo 
često morati učiniti kompromis s mogućnostima i uslovima. 
Betonirano, potpuno pokriveno đubrište s komorom za gnoj- 
nicu je cilj, koji želimo postići, ali ćemo se sigurno još dugo 
vremena morati zadovoljiti s mnogo primitivnijim smješta- 
jem gnoja u pravilno vostavljenom kupu na čvrsto utaba- 


“noj zemlji, nabitoj ilovačom ili natopljenoj upotrebljenim 


motornim uljem, (da bi se spriječio razvitak muha, kad se 
iste prigodom stvaranja kukuljica izvlače iz đubra i ukopaju 
u hladniju okolnu zemlju). (Sl. 24.) i: 

Četvrti problem, koji moramo zahvatiti je pitanje či- 
stoće naših ruku. I ovdje je prvi zadatak stvaranje svijesti 9 
potrebi, da se ruke operu svaki puta iza vršenja nužde, po- 
slije čišćenja kuće, prije jela i kad pristupamo pripremi jela 
sebi i drugima. Postojanje te svijesti je preduvjet za posta- 
vljanje — u mjestima, gdje nema vodovoda — improvizacije 
za pranje ruku tekućom vodom kraj nužnika, u kuhinji i 
na drugom zgodnom mjestu. 

Dodamo li tome još borbu za održavanje čistoće u spre- 
manju i pripremanju hrane, izgradnju ormarića s mrežom 
za ostavljanje mlijeka i maslaca, čistoću mužnje, borbu protiv 
običaja da svi ukućani jedu iz iste zdjele, spomenuli smo 
najvažnije mjere, koje poduzimamo na terenu u cilju presje- 
canja putova prijenosa zaraznih bolesti probavnih organa. 

I mnoge druge djelatnosti čovjeka predstavljaju u svo- 
joj biti mjere borbe protiv tih bolesti, tako na pr. uređenje 
kanalizacije u gradovima i većim mjestima, izgradnja vo- 
dovoda, redovito kloriranje vode za piće, organizacija skup- 
ljanja smeća, postupci za konzerviranje hrane i mnogo drugo, 


U grupi oboljenja vanjskih pokrova prenosna su sred- 


stva u glavnom predmeti lične upotrebe. Zato ćemo u borbi 


protiv njihovog prenošenja nastojati stvoriti mogućnosti da 
svaki čovjek ima te predmete za sebe i disciplinom njihove 


upotrebe spriječiti, da se više ljudi služi istim takvim pred- 
metom. 


Drvena «grada | 


Nabijena zemlja, učvršćena 
ilovačom ili natopljena unotre 
bljenim_motomim uljem Š 

Strana, na kojoj se dnawno Stajski gnoj na kupu 


dodaje svježi gnoj 
24. — Primitivni, ali higijenski smještaj gnoja u vomanjkanju 
pokrivene betonirane gnojnice. (Šematski prikazano) 


Glavni problemi, s kojima ćemo se ovdje susresti su 
dakle: uređenje tekuće vode za umivanje, organizacija i ure- 
đenje tušnih kupatila, omogućenje da svatko ima svoj kre- 
vet, svoj ručnik, svoj češalj i slično; uređenje ispravnog pra- 
nja rublja, naročito i krevetnog rublja itd, 

U tu grupu spadaju i spolne bolesti i bolesti ranjavanja. 
Zato u mjere borbe protiv prijenosa bolestište grupe spadaju i 
mjere protiv spolnih bolesti, pa borba protiv ranjavanja u in- 
dustriji i poljoprivredi, kao i stvaranje mogućnosti pružanja 
stručne pomoći kod ranjavanja (tečajevi prve pomoći, uređe- 
nje ormarića prve pomoći). : 

MJERE U CILJU STVARANJA OTPORNOSTI PROTIV 
BOLESTI KOD STANOVNIŠTVA 


Stenovništvo možemo učiniti neprijemljivim prema iz- 
vjesnoj bolesti umjetnom imunizacijom (cijepljenjem), I na 
taj način prekidamo daljnje širenje bolesti. Uzročnik dospi- 
jevši u tijelo čovjeka, koji je otporan, ne će se razviti, već će 
biti uništen pod djelovanjem protuotrova. . 

Ipak postoje još mnoge bolesti, kod kojih prema današ- 
njem stanju nauke nismo u stanju provesti umjetnu imuni- 
zaciju. Najveće rezultate s  imunizacijom  postizavamo u 
grupi zaraznih oboljenja disaćih putova. Širenje je zaraze 
kod tih bolesti, obzirom na to, što je prenosno sredstvo zrak, 

tako brzo, da je kod nekojih bolesti iz te grupe zaraženost 
sveopća. Svaki čovjek tokom života te bolesti preboli, ili se, 
kod nekojih od njih, tiho imunizira. Zato već i u normalnim 
prilikama u prirodi imunitet nastao preboljenjem bolesti ili 
tihom imunizacijom ;dovodi do ugašenja epidemije. (Sl. 25). 
Kad je u jednom kraju većina ljudi postala imuna, epidemija 
se sama po sebi gasi, da se opet razbukti kad se rađanjem ili 

25. — Utjecaj prirodne imunizacije na tok epidemije kod bolesti 
disaćeg sustava. Kad se zbog brzog širenja zaraze zrakom broj 
oboljelih naglo poveća (donja krivulja), smanjuje se broj prijem- 
ljivih (gornja krivulja), jer su oni, koji su preboljeli postali ne- 
Prijemljivi. Doskora će to dovesti do smanjenju broja novih 
oboljenja, jer kod prijenosa zaraze uzročnici ne nalaze više 
prijemljive pojedince - 

dolaženjem u taj kraj novih prijemljivih pojedinaca, stvori 
mogućnost za ponovno širenje bolesti. Tako je na pr. kod os- 
pice, šarlaha ili difterije. Jasno je, da ćemo, uspijemo li 
umjetnom imunizacijom stvoriti neprijemljivo stanovništvo, 
još prije nego ono oboli, mnogo pridonijeti suzbijanju i spre- 
čavanju širenja zaraze, protiv koje smo cijepili. Upravo kod 
nekojih bolesti iz te grupe možemo time postići velike uspje- 
he, jer pravilno provedenim cijepljenjem (i docijepljiva- 
njem) izazivamo stvaranje dugotrajnog imuniteta, koji kat- 
kada traje cijelog života. 


Tom je mjerom, na primjer, medicinska nauka uspjela u 
velikom dijelu svijeta potpuno likvidirati boginje. Veliki su 
i uspjesi, koji su postignuti sistematskim cijepljenjem djece 
protiv difterije, te djece i omladine protiv tuberkuloze. Tačna 
su proučavanja dokazala, da u krajevima, gdje je cijepljenje 
protiv tuberkuloze ispravno provedeno i gdje su cijepljeni 


uistinu svi oni, koji su se trebali cijepiti, tuberkuloza naglo 


spadne na petinu dosadašnjeg broja oboljenja. 


I za nekoje bolesti iz grupe zaraznih oboljenja crijeva 
postoji mogućnost provođenja aktivne imunizacije (cijeplje- 
nja), tako na pr. protiv tifusa i paratifusa i protiv kolere. 
Može se cijepiti i protiv griže. Kod svih tih cijepljenja ste- 
čeni imunitet traje relativno kratko (tako na pr. kod tifusa i 


paratifusa oko šest mjeseci). Zato kod .tih oboljenja ne pro-, 


vodimo sistematsko cijepljenje djece kao kod boginja, difte- 
rije ili tuberkuloze. Takvo cijepljenje ne bi imalo smisla, jer 
je stečeni imunitet kratkotrajan i u većini bi slučajeva prije 
nestao, nego što cijepljena osoba tokom života dođe u pri- 
liku da se zarazi. Zato protiv tih bolesti cijepimo samo spe- 
cijalne grupe stanovništa (na pr. cijelo stanovništvo jednog 
kraja, gdje postoji opasnost epidemije, armiju, grupu djece 
ili omladinaca kad volazi u ferijalnu koloniju ili na radne 
akcije u predjele, gdje endemično vlada tifus, posadu broda, 
koji putuje u kraj, gdje endemično vlada kolera, osoblje u 
zacije, osoblje kod vodovoda .i u preradi živežnih namirnica 
i slično). 

Kod zaraznih bolesti krvi spomenut ćemo aktivnu imu- 
nizaciju kod pjegavca, te u grupi zaraznih bolesti ranjavanja 
aktivnu imunizaciju protiv tetanusa. Sistematsko cijepljenje 

protiv tetanusa obavezatno je za svu djecu u prvoj godini 
života, zajedno s cijepljenjem protiv difterije. Aktivnu imu- 
nizaciju protiv tetanusa provodimo i u armiji. 

Kod provođenja sistematskih cijepljenja vrlo je važno,.da 
se cijepe uistinu svi oni, koji treba da budu. cijepljeni. Tako 
provedeno cijepljenje zaštićuje ne samo cijepljenog pojedinca, 
nego i cijeli cijepljeni kolektiv. Tako provedena imunizacija 
postaje uistinu prvorazredna mjera borbe protiv širenja bo- 
lesti. Zato je vrlo važno, da svako sistematsko cijepljenje 
bude dobro organizirano, provedena pravilna prapaganda i 
zdravstveno-prosvjetna priprema, sastavljeni spiskovi djece, 
koja se imaju cijepiti, razaslani pozivi, vođena stroga kon- 
trola dolaženja na cijepljenje i eventualno vršenje kažnja- 
vanja roditelja, koji su bezrazložno zanemarili da dovedu 
svoje dijete na cijepljenje. U cjelopuknom tom obimnom po- 
slu važna je i neophodna saradnja zdravstvenih aktiva. 

Još jednom da prema prednjem kratko ponovimo: 

U grupi zaraznih bolesti disaćih putova najvažnije je 
sredstvo borbe umjetno stvaranje otpornosti stanovništva ak- 
tivnom imunizacijom. Kod akutnih oboljenja iz te grupe va- 
žna je izolacija bolesnika, te relativna izolacija tuberkuloznog 
bolesnika. Nošenje zaštitne maske kao sredstva za onemo- 
gućenje prijenosa zaraze može se upotrebiti samo u pojedi- 
nim kolektivima, dok ne dolazi u obzir kao opće sredstvo 
borbe. U smjeru smanjenja mogućnosti prijenosa zaraze dje- 
luje i borba protiv prenapučenosti u stanovima. 

U grupi zaraznih bolesti crijeva osim izolacije bole- 
snika i stalne zdravstvene kontrole nad kliconošama, najva- 
žnije su mjere, koje nastoje presjeći putove prijenosa, Te su 
mjere vrlo raznolike i obuhvaćaju u prvom redu nastojanja 
za uređenje uklanjanja izmetina i drugih otpadaka, za uređe- 
nje vodoopskrbe, borbu protiv muha, borbu za čistoću ruku 
i čistoću kod pripremanja i spremanja hrane. Kod ove se 
grupe aktivna imunizacija uglavnom upotrebljava samo kod 
kolektiva, koji će u relativno kratko vrijeme doći u opasnost 
da se zaraze. ; 

U grupi zaraznih bolesti krvi glavni je metod borbe uni- 
štenje živih prenosilaca — nametnika koji sišu krv. (Sl. 26). 
Važna su sredstva borbe i izolacija bolesnika (na pr. od pje- 
gavca, povratnog tifusa ili kuge), te davanje sredstava, koja 


61 


djeluju izravno na uzročnika oboljenja uništavajući ga (na 
pr. kinin kod. malarije). Aktivna imunizacija kod nekojih bo- 
lesti te grupe je uopće nemoguća (na pr. kod malarije), a kod 
drugih dolazi po važnosti na drugo mjesto poslije gore opi- 
sanih drugih mjera. 

U grupi zaraznih bolesti vanjskih pokrova najvažnije 
sredstvo borbe je presjecanje putova prijenosa disciplinira- 
njem upotrebe predmeta lične upotrebe, borba protiv ranja- 
vanja i organizacija pravilnog pružanja prve pomoći. U toj 
je grupi važno sredstvo borbe stvaranje neprijemljivosti 
među stanovništvom aktivnom imunizacijom protiv tetanusa. 

26. — U grupi zaraznih bolesti krvi glavni je metod borbe uni-. 

štenje jedinog sredstva prijenosa — nametnika, koji siše krv. 

U Strugi 1947 4 1948 godine iza uništenja anofelesa prskanjem. 

s DDT-em epidemija malarije naglo se smanjuje. (Broj oboljenja 
Prikazan je crnim stupovima) 

Izolacija bolesnika dolazi u obzir jedino u pojedinim sluča- 
jevima akutnog trahoma, kod svježih zaraznih forma luesa, 
u nekim slučajevima gljivičastih oboljenja kose i još u nekih 
sličnim pojedinačnim slučajevima. ; 

U praksi dakle u pojedinim konkretnim prilikama iza- 
biremo on mjere borbe, koje su kod pojedine bolesti naj- 
uspješnije, nastojeći da uklonimo barem jednu od glavnih po- 
kretnih sila, koje omogućuju širenje zaraznog = oboljenja. 
Međutim, gdjegod je to moguće kombiniramo i sva tri na- 
čina borbe: uklanjanje izvora zaraze, prekidanje prijenosa, 
imunizaciju stanovništva, Kad nam.na taj način uspije da 
prekinemo sve lance oboljenja, od kojih je sastavljena epide- 
mija, ovu smo likvidirali. 


BORBA PROTIV ŠIRENJA ZARAZE U ŽARIŠTU 


Borba protiv. širenja zaraznih bolesti mora da je najin- 
tenzivnija na terenu, gdje se takva bolest pojavila, odnosno, 
gdje postoji izvor zaraze. Izvor zaraze s terenom, na kojem se 
nalazi, stvaraju žarište. Međutim nije zarište kod svake bo- 
lesti i u svim uslovima jednako veliko. Sasma će drugačija 
biti na pr. veličina žerišta kod slučaja trahoma ili kod slu- 
čaja malarije u kraju, gdje živi komarac malaričar. Od tra- 
homatoznog bolesnika se može zaraziti njegova  najbiliža 
okolina, njegovi drugovi, s kojima stanuje ili s kojima polazi 
školu. Od malaričnog bolesnika može anofeles prenijeti za- 
lazu na velike udaljenosti, dokle god dosiže njegov radius 
letenja. Prema tome možemo reči, da žarište obuhvaća izvor 
zaraze i cijeli teren oko ovoga, u kojem još postoji opasnost 
prenošenja zareze i dodati, da veličinu tog terena određuje 
način prenošenja. Te su nam činjenice od velike važnosti u 
našem konkretnom radu na terenu. Poznavajući način pri- 
jenosa pojedine zarazne bolesti, odredit ćemo veličinu žarišta 
i prema tome teren, na kojem treba s najvećom intenzivnošću 
poduzeti mjere borbe protiv širenja epidemije. 

Među tim mjerama prva je svakako uklanjanje izvora za- 
raze (smještavanje bolesnika u bolnicu, ubijanje ili izolacija 
bolesne životinje itd.). Na drugom mjestu po svojoj važnosti 

su mjere u odnosu na osobe iz okoline bolesnika. Među ovima 
može biti netko, tko se zarazio: od bolesnika te se nalazi u 
inkubaciji ili možda i kliconoša, od koga se zarazio sam bo- 
lesnik. Zato će liječnik sve te osobe pregledati. Njih ćemo za 
vrijeme koliko traje inkubacija te bolesti zadržati pod kon- 
trolom i promatrati, da li će se javiti znakovi bolesti (na pr. 
dnevno mjeriti temperaturu). U vršenju te kontrole može 
pružiti veliku pomoć mjesni zdravstveni aktiv . Ako te osobe 
po svojem radnom mjestu ( u dječjim ustanovama ili sa ži- 
vežnim namirnicama) mogu osobito lako da uvjetuju preno- 
šenje bolesti, njih ćemo izolirati ( ne ćemo im dozvoliti da 


polaze na xad). Osoba, koja je bila u dodiru s bolesnikom, : 


za cijelo vrijeme dok je pod kontrolom ne će smjeti da ide na 
skupove, sajmove, kino ili slično. 

Kod bolesti, kod koje obolijevaju i životinje, morat 
ćemo u žarištu provesti i kontrolu tih životinja, da ustano- 
vimo nije li među njima koja životinja zaražena i možda 
poduzeti njihovo uništavanje (na pr. kod pojave kuge u ža- 
rištu ćemo provesti vrlo intenzivnu akciju uništenja štakora). 

U žarištu ćemo s najvećom pažnjom poduzeti i sve mjere 
usmjerene presjecanju putova prijenosa i na koncu nerijetko 
poduzeti imunizaciju stanovništva. Evo primjera: pojavi li se 
par slučaja trbušnog tifusa kod ljudi, koji piju vodu iz 
jednog bunara, najvjerojatnije je, da je zagađena voda iz 
tog bunara. Naš je zadatak da odmah spriječimo“ upotrebu 
vode iz tog bunara u nekuhanom stanju do njegove asanacije 
i dezinfekcije, ali je naš zadatak i da pronađemo i izoliramo 
izvor zaraze (bolesnika ili kliconošu), koji je zagadio vodu 
bunara, da pregledamo i držimo pod kontrolom kroz 30 dana 
poslije izolacije izvora zaraze sve osobe, koje su bile s njime 
u dodiru ili pile vodu iz tog bunara i da u okolini bunara 
poduzmemo osobito oštro sve mjere, koje smo upoznali kao 
mjere borbe protiv širenja zaraznih bolesti crijeva. U slučaju 
kada se zagadi vodovod, koji snabdijeva cijeli grad ili dio 
grada, već ta činjenica, da je sada prenosno sredstvo voda 
vodovoda mnogo proširuje teren, na kojem su potrebne in- 
tenzivne protuepidemijske mjere kako su gore iznesene. Ne- 
rijetko će u takvom slučaju među tim mjerama zdravstvena 
služba odrediti i aktivnu imunizaciju pojedinih dijelova sta- 
novništva. 

HIGIJENSKE MJERE, KOJE PODUZIMAMO I U VRIJEME 
KAD JOŠ NE POSTOJI ZARAZNA BOLEST 4 


Koliko god je tačno, da mjere borbe protiv širenja zaraze 
treba da se najintenzivnije provode na terenu, gdje se zaraza 
širi, toliko bi bilo nepravilno, kad bi postavili, da se te mje- 
re moraju provoditi isključivo na tom terenu. Sigurno bi bilo 
besmisleno i predstavljalo veliku opasnost po zdravlje ljudi, 
kad bi počeli uređivati zahode, đubrišta i brinuti se za pra- 
vilnu vodoopskrbu u momentu, kad se je već pojavila na 
našem terenu epidemija tifusa ili griže. Uistinu, iako je va- 
žno suzbiti epidemiju, isto je tako važno stvoriti takve uslove, 
da do epidemije uopće ne dođe. Saradnja u tom smislu jedan 
je od najvažnijih zadataka zdravstvenih aktiva. 

Budući da te mjere provodimo stalno, po planu, bez ob- 
zira na postojanje slučajeva zaraznog oboljenja, one imaju 
predostrožni ili preventivni karakter, 

Preveniivne mjere obuhvaćaju vrle široki sektor rada i 

djelatnosti. Među ove spadaju najrazličitije mjere, koje imaju 

da stvore zdrave uslove života našim ljudima. Ovamo ubra- 
jamo i sistematsko cijepljenje djece i omladine. Važan dio 
tih mjera predstavlja zdravstveno-prosvjetni rad, borba pro- 
tiv raznih predrasuda i kriva shvaćanja, te aktivizacija i or- 
ganizacija samog stanovništva u svrhu saradnje u rješavanju 
zdravstvenih. problema terena. 


ZNAČENJE ZDRAVSTVENO-PROSVJETNOG RADA ZA 
BOBRU PROTIV ZARAZNIH BOLESTI 


Neznanje, zablude i u narodu krivo ukorijenjene navike, 
le s time u vezi pasivnost naroda prema higijenskim i pro- 
tuepidemijskim mjerama, igraju veliku ulogu u širenju za- 
raznih bolesti. ; 

Uspjeh pojedine poduzete mjere i akcije u borbi za ču- 
vanje narcdnog zdravlja, za podizanje higijenskih uslova ži- 
vota uopće i napose u suzbijanju zaraznih bolesti, ovisi o svi- 
Jesnoj saradnji stanovništva. Ta je saradnja pak ovisna 2 
Njegovoj higijenskoj svijetsi. Da bi do te svijesti došlo neop- 
Biro je potreban široko postavljeni zdravstveno-prosvjetni 
rad. ' | 


5 h 65 


vstveno-prosvjetni rad ima svoj opći. zadatak, da omogući 
Rea <, "što bolje korištenja onoga, što medicinska nauka pruža. Me- 
djutim, zdravstveno_prosvjetni rad danas u našoj domovin ee 
specijalne zadatke, koji su usko povezani sa sadašnjim stepenom n eg 
društvenog razvitka. Dva su takva zadatka osobito važna: stvaranje 
preduslova za pravilno iskorištenje našeg ekonomskog i privrednog 
napretka za bolji, zdraviji, higijenskiji način života i omogućenje 
širokim narodnim masama da svijesno suradjuju u rješavanju mnogo- 
brojnih zdravstvenih problema, koji stoje pred nama. Medju tim 
problemima nije svakako najmanje važan problem proširenosti zaraz- 
nih bolesti. 

U momentu , kad naša privreda stvara tehničke mogućnosti za 
zdravije uslove života, velika je griješka, ako te mogućnosti ostanu 
neiskorištene zbog pomanjkanja znanja i svijesti naroda. U trenutku, 
kad je neophodno potrebna saradnja samog naroda u rješavanju 
najrazličitijih društvenih problema, velika je griješka ako zbog nezna. 
nja izostane saradnja narodnih masa u rješavanju problema, koji su 
najuže povezani s njegovim životom — problema čuvanja narodnog 
zdravlja. 

Prema tome zdravstveno-prosvjetni rad ne predstavlja samo 
podučavanje, već ja to i akcija samog naroda. Upravo ta najvažnija 
karakteristika zdravstveno-prosvjetnog rada traži da ga na terenu uvijek 
povezujemo sa stvaranjem odgovarajućih organizacionih forma, Spo- 
sobnih da preuzmu na sebe) izvršenje te akcije. Te su organizacione 
forme naši zdravstveni aktivi. Zato i zdravstveni tečajevi seoske ženske 
omladine, kao najšira forma zdravstveno-prosvjetnog rada, ne će\u 
rotpunosti uspjeti, ako ne prerastu, ako se ne pretvore u zdravstvene 
aktive onih sela, za koje se tečaj održao. 


ORGANIZACIJA I ZADACI ZDRAVSTVENIH AKTIVA 


Zdravstveni aktivi. imaju dakle zadatak da skupe i usmjere 
nastojanja samih narodnih masa u svrhu uklanjanja onoga, što djeluje 
negativno na zdravlje. Taj zadatak obuhvaća nešto više no samo 
borbu za suzbijanje zaraznih. bolesti. Na naše zdravlje negativno 
djeluju činioci, koja možemo skupiti u tri velike skupine: činioce fizi- 
kalne naravi, koji izazivaju razne ozljede; činioce kemijske naravi, koji 
izazivaju trovanja. i -mikroorganizmi, koji izazivaju Zarazne bolesti. 
Na sve te činioce djeluju uslovi socijalnog karaktera, koji su izražaj 
društvenog života čovjeka. Sva se ta djelovanja tako medjusobno 
isprepliću i djeluju jedan na drugoga, da bi bilo vrlo teško umjetno ih 
odijeliti 4 govoriti isključivo o jednoj ili drugoj skupini, Evo najobič- 
niji primjer: ozljeda je nastala pod utjecajem fizikalnog činioca, ali 
su gnojenje rane ili tetanus, koji su se na to nadovezali, uzrokovani 

zarazom rane mikroorganizmima. Zato ćemo i ovdje kod prikazivanja 
rada zdravstvenih aktiva u borbi protiv zarazn'h bolesti neminovno se 
dotači i nekih drugih djelatnosti zdravstvenih aktiva. 

Zdravstvenj aktivi treba, da postoje na svakom mjestu, gdje se 
odvija život našeg naroda. Osnovne su forme zdravstvenog aktiva: 
aktivi na terenu, aktivi u tvornicama i radilištima, i aktivi u školama. 
Sama narav njihova posla zahtijeva da budu tako organizirani, da 
svaki skup kuća u selu ili gradu, svaka radionica u tvornici ili svaki 
razred u školi ima svoje zdravstvene aktiviste. Samo ako svaki dio 
terena, na kojem djeluje zdravstveni aktiv ima svoje zdravstvene 
aktiviste, koji stvaraju čvrsto povezanu mrežu, mogu da se pravilno iu 
potpunosti izvrše zadaci, koji se postavljaju pred zdravstveni aktiv. 
Već za vrijeme održavanja zdravstvenih tečajeva seoske ženske omla 
dine treba nastojati da cijeli teren, za koji se tečaj održava, obuhva- 
timo takvom mrežom. Polaznice tečaja treba da udju u postojeće 
zdravstvene aktive na terenu ili da ih same stvore ondje, gdje takvi 
još ne postoje. Rješavanje zdravstvenih problema, koji se na terenu 
ukazuju bit će najbolja! praksa za polaznice tečajeva i jedina garan- 
Cija, da će iste, po završenom tečaju, upotrebiti u praks. znanje, koje 
su stekle u tečaju. 

Preletit ćemo ukratko glavne zadatke zdravstvenih aktiva, prven- 
stvena onih na terenu, u borbi protiv zaraznih bolesti. 

Preduvjet za svaki rad na terenu, je da upoznamo taj teren. Kod 
toga ćemo postupati na razne načine prema jakosti našeg zdravstve_ 
nog aktiva i prema znanju zdravstvenih aktivista. Moramo osobito 
paziti da ne budu zadac. preteški i da ne prelaze znanje i moguć. 
nosti zdravstvenih aktivista. Ovakvi zadaci obuhvaćaju razna ispiti- 
vanja, koja će razjasniti uredjenje kuće, izgled spavaonice, broj kre- 
veta prema broju osoba, uredjenje okućnice, smještaj životinja i ure- 
djenje štale, smještaj djubra, način uklanjanja smeća i otpadaka iz 
gospodarstva, način vršenja nužde, broj i uredjenje zahoda, način 
pranja rublja, vodoopskrbu, kako se opskrbljuju vodom pojedina ku 
ćanstva, iz kojih vođoopskrbnih objekata, čime grabe vodu, u čemu 
se voda kod kuće drži, čime se vadi iz tih posuda i još mnogo drugo, 
Nastojat ćemo ispitivanjem upoznati i zdravstveno stanje terena. Tako 
ćemo ispitati broj umrlih posljednjih par godina, koliko je medju 
umrlima bilo djece i posebno dojenčadi, da li se na terenu često 
javljaju proljevi ili oboljenja s duljom temperaturom, da li sa kod 
djece javljaju oboljenja s osipom i slično. 

Kod postavljanja zadataka osobito spočetka, morat .ćemg paziti 
da spitujemo samo jedno ili dva pitanja, na pr. koliko i koje kuće 
imaju nužnik ili kolika i koje kuće imaju svoj vlastiti bunar ili cister_ 
nu. Ovako postavljanje pitanja — osobito ako ga povežemo vremen- 
ski s predavanjima o tim problemima — probudit će interes aktivista 
i učiniti mnogo konkretnijima naša tumačenja u tečaju. 


67 


SARADNJA ZDRAVSTVENIH AKTIVA U SUZBIJANJU 
ZARAZNIH BOLESTI 


Saradnja u uklanjanju izvora zaraze 


Zdravstveni će aktivisti kontrolirati svoj teren i obavje- 
šlavati o svakoj pojavi većeg broja slučaja oboljenja. Kad 
zdravstveni aktivisti upoznaju glavne znakove pojedinih. za- 
raznih oboljenja, oni će obavještavati o svakoj pojavi obo- 
ljenja sa znakovima, koji pobuđuju sumnju na zarazno obo- 
ljenje (cboljenja s proljevima, oboljenja s osipom kod djece 
itd.) Bit će velika pomoć od aktivista uspijemo li tako or- 
ganizirati zdravstveni aktiv, da po svojoj inicijativi pre- 
duzme izolaciju bolesnika sumnjivog na zaraznu bolest i 
propagandu protiv posjećivanja takvog bolesnika još prije 
dolaska organa zdravstvene službe. 

Kod razvijenih zdravstvenih aktiva moći će zdravstvena 
služba imati pomoć od njih i u kontroli kliconoša, u pružanju 
pomoći ovima kod uređenja nužnika, nabavljanju živog kreča 
za dezinfekciju izmetina itd. 


Saradnja u izvođenju mjera protiv prijenosa zaraze 


Velika je pomoć, koju mogu dati zdravstveni aktivi u iz- 
vođenju tih mjera. One se vrlo često podudaraju s općim 
higijenskim mjerama. Tako će u grupi zaraznih bolesti krvi 
zdravstveni aktivi moći organizirati razušivanje, po potrebi 
možda improvizirati sistematsko razušivanje po sistemu sani- 
tarnog propusnika. Razušivanje će se dakako moći provesti 
i kao preventivna mjera općeg higijenskog karaktera bez 
obzira na postojanje slučaja pjegavca. 

Vrlo će važna biti saradnja zdravstvenih aktiva i kod 
malarije u provođenju borbe protiv komaraca prvenstveno u 
času, kad tu borbu povede zdravstvena služba, No i bez toga 
može da se inicijativom samih zdravstvenih aktiva provede 
isušivanje kakve manje bare, zasipavanje lokvica, koje se 
stvaraju u blizini bunara ili cisterne, uklanjanje raznih kan- 
tica i posudica u kojima se zadržava voda, te uništavanje le- 
tećih forma komaraca u štalama i kućama. 

U odnosu na grupu zaraznih. oboljenja: disaćeg sustava 
dat ćemo zdravstvenom aktivu u zadatak propagandu nošenja 
maske sa strane majke dojilje, dok doji i njeguje dijete, za- 
tim propagandu za smještaj novorođenčeta i dojenčeta odi- 
jeljeno od ostalih ukućana, po mogućnosti u drugoj: sobi, da 
se tako spriječi zaraza malog djeteta uzročnicima oboljenja 
disaćih putova, propagandu protiv zadržavanja u prenatr- 
panim prostorijama uopće. 

“Vrlo su raznolika zaduženja zdravstvenih aktiva u od+ 
nosu na mjere borbe protiv prijenosa zaraznih bolesti crijeva: 

discipliniranje vršenja nužde, određivanje za svako kućan- 
stvo mjesta gdje će se nužda vršiti, uređenje tog mjesta makar i 
primitivnim sredstvima prema mogućnostima i uvjetima, koji 
postoje na terenu; 

uređenje opskrbe kućanstva vodom, počevši od uređenja 
vodoopskrbnog objekta i njegovog okoliša, pa do uređenja po- 
suda, u kojima .se voda drži u kućanstvu i načina kako se iz 
tih posuda vadi voda za piće; 

, održavanje čistoće oko kuće, iskapanje jama za kompo- 
stiranje smeća i drugih otpadaka, pravilno  smještavanje 
đubra, provođenje borbe protiv muha; 

. borba za pranje ruku, i nastojanje, da se barem impro- 
zacijama stvori mogućnost za pranje ruku pod tekućom 
vodom; 

borba za čistoću kuhinje i čistoću kod spremanja i pri- 
premanja hrane, protiv običaja da svi ukućani jedu iz jedne 
zdjele. : 

U odnosu na zarazne bolesti vanjskih pokrova zdrav- 
stveni će aktivi imati da provedu borbu za pravilno pranje 
rublja, protiv zajedničke upotrebe ručnika, češljeva, krevet- 
nog rublja, borbu za redovito kupanje stanovništva i drugo. 
U borbi protiv zaraza od ranjavanja zdravstveni aktivi će 
Povesti propagandu protiv rada na polju bosih nogu, osim toga 
će imati zaduženje da organiziraju pravilno pružanje pomoći u 
svakom slučaju ranjavanja i da stvore tehničke mogućnosti 
za to (održavanje tečajeva prve pomoći, nabavka i uređenje 
ormarića prve pomoći). 

Saradnja u izvođenju mjera usmjerenih stvaranju 
neprijemljivosti kod stanovništva 


. Mjere usmjerene stvaranju neprijemljivosti kod stano- 
vništva, dakle sistematsko cijepljenje, ne mogu zdravstveni 
aktivi provoditi sami, jer je to isključiva dužnost zdravstvene 
službe. Međutim, upravo su zdravstveni aktivi jedini u mo- 
gućnosti da pomognu zdravstvenoj službi da cijepljenje obu- 
hvati sve one, koji treba da se cijepe. Zadatak će biti zdrav- 
stvenih aktivista da izvrše intenzivnu propagandu za cijep- 
ljenje, vrlo često će jedino oni biti u stanju da pripreme spi- 
skove onih, koji se imaju cijepiti, da razdijele poimenične 
pozive roditeljima djece itd. , 


Zdravstveni će aktivi moći primiti na sebe još i druga 
razna zaduženja. Prvenstveno će trebati da usmjere svoj rad 
i na suzbijanje razmih pogrešnih. shvaćanja, usađenih loših 
navika i običaja, jer baš ta shvaćanja i navike vrlo često 
predstavljaju prepreku daljenjem napretku i izgradnji boljih 
uslova života. 4 sa 

Na svaki način još jednom moramo spomenuti, da je 
neophodno potrebno ocijeniti snagu zdravstvenog aktiva i 
njegove zadatke određivati prema tome, S druge strane mo- 
ramo biti svijesni, da ćemo samo postavljanjem konkretnih 
zadataka ojačati aktiv, jer samo rješavanje tih zadataka daje 
aktivu život i povezuje njegove pripadnike u čvrstu organi- 
ziranu cjelinu. 

lI. 
0 POJEDINIM ZARAZNIM BOLESTIMA 


4. Grupa zaraznih oboljenja 
disaćih putova 


DJEČJE ZARAZNE BOLESTI 


. U grupi zaraznih oboljenja disaćih putova ima nekoliko 
oboljenja, koja se javljaju kao dječje zarazne bolesti. Te su 
u prvom redu: ospice, difterija, šarlah, hripavac, zaušnjaci, 
vodene kozice, zarazna upala mozgovnih opna i dječja pa- 
raliza. Ove se bolesti, kako znamo, javljaju kao dječje, jer se 
šire zrakom, i tako u velikoj većini slučajeva dolazi do zaraze 
već u dječjoj dobi i jer poslije preboljenja (ili zbog tihe imu- 
nizacije) u toj dobi, ostaje trajna otpornost i zato odrasli više 
od njih ne oboljevaju. 


OSPICE 


Uzročnik spada među vrlo sitne mikrobe (viruse). Vrlo 
je neotporan u vanjskoj okolini. Zato do zaraze dolazi putem 
kapljične infekcije samo kod »susreta s bolesnikom«, Zbog 
brzog, skoro trenutačnog propadanja uzročnika u vanjskoj 
okolini, dezinfekcija kod ospica nije potrebna. Za zarazu je 
dovoljna najmanja količina zaraznog materijala. Zbog toga 


. NAPOMENA: U ovom dijelu knjige iznijet ćemo samo najbitnije 
za nekoja najčešća i za naše krajeve najvažnija oboljenja. Simptome 
pojedinih oboljenja, ili kako obično kažemo, kliničku sliku bolesti, spo“ 
menut ćemo samo u najkraćim crtama. Kratko ćemo spomenuti i 
svojstva pojedinog uzročnika, način prijenosa bolesti i koje mjere treba. 
poduzeti, da bi je spriječili, odnosno suzbili njeno širenje, 

praktički svaki čovjek preboli ospice. Prema tome tiha imu- 
nizacija ne postoji, nema kliconoša i ne postoji mogućnost 
prijenosa bolesti putem zdravih osoba. 


Inkubacija traje oko 10 dana. Bolest počinje s temperatu- 
rom, sluznice očiju su crvene i upaljene, bolesnika smeta 
svijetlo. Javlja se hunjavica i kašalj. U ustima na sluznici 
lica nasuprot kutnjaka se često javljaju sitne crvene pjege 
s bijelim središtem, po izgledu slične bjeličastoj prašini na 
crvenoj sluznici. Bolesnici se loše osjećaju, malaksali su, uz- 
nemireni, katkada se javljaju i grčevi, često promuklost, po- 
vraćanie i proljev (zbog upalnih promjena na sluznici grk- 
ljana, želuca i crijeva). Temperatura padne obično drugi ili 
treći dan bolesti na normalu, bolesnik se bolje osjeća, i umi- 
rena majka pomisli, da je dijete prebolilo nahladno obolje- 
nje. Međutim, četvrti se dan bolesti temperatura opet diže. 
Sad se javlja za ospice karakteristični grubo mrljasti, spo- 
četka ružičasti, kasnije zatvoreno crveni osip. Taj izbija naj- 
prije iza ušiju, na licu, zatim i na kosmatom dijelu glave. 
S lica se osip u tri dana proširi na tijelo i okrajine. Mrlje 
su sada nešto iznad razine okolne nepromijenjene kože. S 
izbijanjem osipa se pogoršavaju opisani znakovi oboljenja i 
opće stanje bolesnika. Dok je spočetka' bolesnik iskašljavao 
samo sluz, sad je iskašljaj tečniji i često gnojav. Povraćanje 
i proljev još traju. Katkada se mjesto toga javlja zatvor. Osip 
je jasno vidljiv i na sluznici nepca. Iza 4 do 5 dana osip po- 
činje blijediti, temperatura opada, ostali simptomi bolesti 
prolaze, stanje se brzo popravlja. Bolesnik je obično dosta 
omršavio. Koža se brašnasto ljušti sitnim ljuskicama. Trebat 
će i do dva tjedna dok kašalj sasma iščezne i dok se bolesnik 
potpuno oporavi. Zaraznost kod ospica traje od posljednjih 
dana inkubacije do 4—5 dana poslije pojave osipa. 

Pod utjecajem ospica se smanjuje obrambena snaga or- 
ganizma. Djeca, koja su prije ospica bila otporna protiv ko- 
jeg drugog uzročnika, vrlo često pod utjecajem ospica izgu- 
be tu otpornost. Zato se lako u vezi s oboljenjem od ospica 
probudi pritajeno žarište tuberkuloze, i tako dođe do širenja 
tuberkuloznih promjena u organizmu. Isto tako može doći do 
povećane prijemljivosti prema difteriji i nekim drugim zaraz- 
nim oboljenjima. Kao komplikacije se nerijetko javljaju upa- 
la pluća i s ovom u vezi upala porebrice, te upala srednjeg 

uha. Ospice su to opasnije, što je oboljelo dijete mlađe. Smrt- 
nost je od ospica kod djece ispod 2 godine starosti otprilike 
pet puta veća od smrtnosti kod djece iznad 2 godine. 


Od ospica bolesno dijete odijelimo od ostale djece. Dr- 
žimo ga daleko i od drugih osoba, znajući da je vrlo osjet- 
ljivo za svaku zarazu (ne dozvoljavamo posjete!) Osoba, koja 
njeguje bolesnika, treba da nosi zaštitnu platnenu masku, da 
ga zaštiti od kapljične infekcije s raznim klicama, koje može 
imati u svojim disaćim putovima. Osobe, koje su bile u bli- 
zini bolesnika, ne izoliramo. Djecu, koja još nisu preboljela 
ospice, a koja su bila u blizini bolesnika, ne puštamo u školu 
2 tjedna zbog sumnje da su u inkubaciji. £ 


Soba, u kojoj je bolesnik od ospica, treba da je zračna 
i sunčana, uvijek dobro = provjetrena, umjereno zagrijana. 
Ukoliko bolesniku smeta svijetlo, zaštitimo ga zavjesom od 
izravnog sunčanog svijetla. Bolesniku od ospica dajemo lakšu 
hranu (mlijeko, zelenje, voće). Kod visoke temperature mo- 
žemo više puta dnevno cijelo tijelo bolesnika obrisati mla- 
kom vodom. Postoji li zatvor dajemo klistir s mlakom vo- 
dom. Bolje je da ne dajemo sredstava za otvaranje. Protiv 
nadražaja na kašalj dajemo tople obloge oko vrata i udisanje 
tople pare. Liječnik će osim toga često prepisati kakvo lakše 
sredstvo za iskašljavanje. 


Obzirom na to, što su ospice osobito opasne za djecu do 
2 godine ili za dijete, koje boluje od tuberkuloze ili hripavca, 
nastojat ćemo da takvu djecu svakako zaštitimo od zaraze. 
Ako se takvo dijete, ipak našlo u blizini bolesnika od ospi- 
ca, tako da sumnjamo, da je zaraženo i da se nalazi u inku- 
baciji, to ćemo ga moći zaštititi pasivnom imunizacijom. U 
tu će svrhu liječnik dati takvu djetetu injekciju krvne te- 
kućine (bez krvnih tjelešaca) rekonvalescenta od ospica ili 
zdrave-odrasle osobe (pod .pretpostavkom da je svaka odra- 
sla osoba prebolila ospice, te da zbog toga u svojoj krvnoj 
tekućini ima protuotrove protiv ospica). Ovako provedenom 
pasivnom imunizacijom prvih dana poslije zaraze obično 
uspijemo spriječiti pojavu bolesti i odgoditi bolest do ponov- 
ne zaraze u doba, kad će za dijete biti manje opasna i štetna, 
Ako zaraženo dijete imuniziramo, kad je već prošlo nekoliko 
dana od zaraze, ili ako ne uštrcamo dovoljne količine krvne 
tekućine, doći će ipak do oboljenja, iako u blažoj formi. 

DIFTERIJA 


Uzročnik je klica štapićastog oblika (bacil). U vanjskoj 
okolini pokazuje stanovitu, iako ne veliku otpornost. Zato se 
difterija može, osim kapljicama, prenijeti i prašinom ili pred- 
metima (dječje igračke, razno suđe, mlijeko). Kod difterije 
je dakle potrebna dezinfekcija u toku bolesti i završna de- 
zinfekcija. Osim raznih dezinfekcionih sredstava (sublimat, 
lizol), klicu difterije uništava brzo i sunčano svijetlo. Naj- 
manja količina zaraznog materijala ne izaziva u svakom slu- 
čaju oboljenje. Zato otprilike samo svako sedmo ili osmo di- 
jete preboli difteriju. Ostali se tiho imuniziraju i često po- 
stanu kliconoše. 

Inkubacija traje 2 do 7 dana. Bolest se najčešće javlja 
u grlu (na krajnicima). Bolesnik je već na kraju inkubacije 
mrzovoljast, blijed i često osjeća nelagodnost kod gutanja. 
Na krajnicima se javlja laka, paučinasta prevlaka. Tempera- 
tura nije spočetka visoka (do 37'5C), ali izgled bolesnikova 
lica uza sve to već sada pokazuje, da se radi o težem obolje- 
nju. Krajnike vrlo brzo pokrije žučkasto-hijela, sjajna, kao 
porculan glatka skrama, koja čvrsto prijanja. Pokušamo li 
je skinuti pincetom, javljaju se ispod nje mala tačkasta kr- 
varenja. Prevlaka se obično proširi na oba krajnika, često i 
na nepčane lukove i resicu među njima. U njoj se razvijaju 
i množe zarazne klice, izlučujući u organizam jake toksine. 
Same klice ne ulaze dalje u organizam. Temperatura je sada 
oko 38'C. Žlijezde su na vratu obično povećane i osjetljive. 
Katkada se upalna skrama, osobito kod manje djece, širi 
dalje na grkljan, dušnik i disaće cijevi, dovodeći dijete u 
opasnost, da se zaguši. Razvila se krupozna forma difterije: 
Dijete je promuklo, plač mu je prigušen, skoro bez glasa, 
disanje pištavo, isprekidano hrapavim kašljem, Zrak ne ulazi 
slobodno kroz oboljeli grkljan i dušnik, i zato se kod svakog 
udisaja uvlači prsni koš u predjelu grudne kosti i nadključ- 
nih jamica (Sl. 27). U takvu je slučaju, da bi se dijete spasilo, 
potrebno. operativno otvaranje dušnika (rezanje hrskavica 
dušnika na vratu ispod grkljana). 

Druga velika opasnost, koja prijeti bolišiion od difte- 
rije, je otrovanje toksinima, koje u organizam izlučuju klice. 
Posljedica toksičnog djelovanja su nerijetko manja: potkožna 


krvarenja i uzetost pojedinih. živaca. (Zbog uzetosti nepca' 

dijete govori kroz nos ili kad pije vodu ona mu izlazi na 
nos; zbog uzetosti živaca, koji pokreću oči, dijete gleda u 
križ i slično). Uzetost je obično prolazna, ali može postati 
opasna, kad su uzeti živci, koji upravljaju disanjem. Toksini 
difterije vrlo štetno djeluju i na srčani mišić. Oslabljenje 
srčanog mišičja može i kasnije, kad je dijete u rekonvale- 
scenciji, dovesti do nagle smrti. 

Katkada se difterija javlja i na drugim sluznicama (u 
nosu, na spojnici oka, na jeziku, na spolovilu malih djevoj- 


27. — Udisajno uvlačenje prsnog koša u predijelu prsne kosti i nad- 
ključnih jamica kad zrak ne ulazi slobodno kroz grkljan i dušnik 

čica) ili i na ranjenoj koži. I u tim se slučajevima klice ne 
šire u organizam, ali izlučuju svoje toksine, i tako dovode u 
opasnost život bolesnika. 

Zaraznost kod difterije traje od kraja inkubacije do kli- 
conoštva po ozdravljenju, 

Bolesnika od difterije izoliramo, ako je ikako moguće, u 
bolnici. Izolacija traje oko 4 tjedna. Osobe, koje su bile u 
blizini bolesnika, pregledamo na kliconoštvo i držimo pod 
kontrolom za vrijeme od 7 dana od dana njegove izolacije, ili 
ih za to vrijeme izoliramo, ako mogu po svojem radnom mje- 
stu u blizini djece ili u dodiru sa živežnim namirnicama, uvje- 
tovati širenje zaraze. 

U liječenju difterije od velike nam je pomoći antidifte- 
rični. serum. Prije poznavanja tog sredstva medicina je pred 
difterijom bila skoro bezmoćna i često samo pratila tok bo- 
lesti i čekala smrt bolesnika. Antidifterični serum sadrži pro- 
tuotrove protiv otrova, koje izlučuju klice difterije, i zato može 
pomoći samo kad ga damo odmah na početku bolesti, dok se 
ti otrovi nisu još vezali za tkiva i izvršili svoje štetno djelo- 
vanje. Zbog toga je vrlo važno, da se kod svakog slučaja obo- 
ljenja, koje bi po svojim siptomima moglo da bude difterija, 
pomisli na to oboljenje i bolesnika što prije dovede liječniku 
i tako, ako se sumnja potvrdi, odmah pristupi potrebnom li- 
. ječenju serumom. Kad je bolesnik već prizdravio i kad se 
nalazi u rekonvalescenciji, treba još uvijek paziti, da se ovaj 
ne premara zbog opasnosti da popusti srce, oštećeno toksinima 
difterije. 

U borbi protiv difterije i njenu širenju, vrlo je važna ak- 
tivna imunizacija otrovima difterije, kojima je posebnim po- 
stupkom oduzeta otrovnost. Tim načinom se sistematski imu- 
niziraju (cijepe) sva djeca već u prvoj godini života. Docije- 
pljivanje vršimo u trećoj godini i kod polaska djeteta u prvi 
razred osnovne škole. Katkada u pojedinim kolektivima (do- 
movima, bolnicama) prije cijepljenja ispitamo djecu, jesu 
li prijemljiva ili već otporna prema difteričnoj zarazi, Ispiti- 
vanje vršimo = uštrcavanjem stanovite količine  difteričnih 
otrova u dječju podlakticu. Taj pokus zovemo Šikovom reak- 
cijom. Ukoliko je dijete otporno i ima u sebi protuotrove, oni 
će se spojiti s otrovima, koje smo uštrcali, te će Šikova reak- 
cija biti negativna. Naprotiv, ako dijete nije otporno, na 
mjestu gdje smo izvršili reakciju, će doći pod djelovanjem 

uštrcanih otrova, do otečenja i crvenila. Kažemo, da je takvo 
dijete Šik-pozitivno. Ono je neotporno i zato ga cijepimo, da 
bi ga učinili otpornim. Šikovom reakcijom možemo ispitati 
i uspjeh cijepljenja. Poslije uspješnog cijepljenja ponovna 
će Šikova reskcija ispasti negativna, dokazujući, da dijete 
sada ima u svojem organizmu protuotrove protiv difterije. 


ŠARLAH 


Uzročnik je sitna klica tačkastog oblika (streptokok). U 
vanjskoj okolini pokazuje slično kao i uzročnik difterije sta- 
novitu, iako ne veliku otpornost. Zato se zsraza prenosi ne 
samo kepljicama, već i prašinom i raznim predmetima. Zbog 
toga kod šarlaha vršimo dezinfekciju u toku bolesti i zavr- 
šnu dezinfekciju. Najmanja količina zaraznog materijala ne 
izaziva oboljenje. Zato otprilike svako treće dijete preboli 
šarlah, dok se ostali tiho imuniziraju i često postaju kiico- 
noše. 

Inkubacija traje oko 7 dana. Uzročnici, ušavši u organi- 
zam sa zrakom, nasjednu se u grlu (ždrijelu) na krajnicima. 
Odavle ulaze u tijelo toksini, koje izlučuju klice (kao kod 
difterije). Ipak kod šarlaha često ulaze u organizam i sami 
uzročnici, izazivajući komplikacije u raznim organima. Bolest 
počinje visokom temperaturom, često do 39"—40"C, bljuva- 
njem, glavoboljom, bolima u ždrijelu uz pojavu jakog crve- 
nila: krajnika i nepca; Jezik je na vršku crven, kao da je 
namočen u malinov sok. Na koži se javlja sitno tačkasti cr- 
veni osip. Tačkice osipa su tako gusto postavljene, da cijelo 
tijelo izgleda kao namazano crvenom bojom. Osip se ne ja- 
vlja u trouglu izrneđu nosa i usta, i to područje lica izgleda 
zbog toga napadno blijedo. Osip počinje nestajati i blijediti 
drugog, trećeg ili četvrtog dana oboljenja, poslije čega do- 
lazi do ljuštenja kože u većim krpicama, koje traje do 6 
tjedana, 

Komplikacije se kod šarlaha javljaju u nekim slučajevi- 
ma već vrio rano. Kasnije komplikacije mogu nastati kod 
ponovnog vlaženja uzročnika u još osjetljivo tijelo bolesnika 
(na pr. u bolnicama, kad se zajedno smještavaju već prez- 
dravjeli bolesnici sa svježim slučajevima oboljenja). Naj- 

češće su komplikacije teška gnojna angina, gnojna upala 
srednjeg uha, upala bubrega, katkada i gnojna upala moz- 
govnih opna ili upala srčanih zalistaka i srčanog mišičja. 

Zaeraznost kod šarlaha traje od početka bolesti, pa još 
neko vrijeme poslije ozdravljenja. 

Bolesnika izoliramo za vrijeme od 40 dana u bolnici ili 
u kući, ako postoje mogućnosti za takvu izolaciju. Treba 
paziti, da ne dođe do ponovne zaraze uzročnicima šarlaha ili 
drugim uzrcčnicima oboljenja disaćih putova. Zbog toga treba 
da osoba, koja njeguje bolesnika, nosi zaštitnu platnenu ma- 
sku. S time ujedno sprečavamo, da se ta osoba sama zarazi 
od bolesnika, i tako postane izvor zaraze za druge. 

Osobe, koje su bile u blizini bolesnika, pregledamo na 
kliconoštvo i za vrijeme od 10 dana kontroliramo ili po po- 
trebi izoliramo (nastavno osoblje, osoblje u dječjim ustanova- 
ma, ljudi, koji rade sa živežnim namirnicama i slično). 

Za vrijeme bolesti, naročito prvih 2—3 tjedna, moramo 
biti oprezni s ishranom bolesnika. (Dajemo prvenstveno mli- 
ječnu hranu, pirć od krompira, rižu, griz, kompote, voćne 
sokove i slično), U liječenju šarlaha mnogo pomaže penicilin. 
Penicilin uklanja klice iz organizma bolesnika, zato bolesnik 
koji je liječen penicilinom, može mnogo ranije da se vrati 
kući iz bolnice (iza 3 ili najviše 4 tjedna). Penicilin dajemo 
često i osobama, koje su bile u blizini bolesnika, da bi se time 
uklonili uzročnici iz njihova grla i da bi tako prestale biti 
kliconoše. 

(Otkad imamo na raspolaganju penicilin, šarlah nam ne 
izgleda više tako teško oboljenje kao prije. S druge strane 
izgleda, da, zbog davanja penicilina odmah na početku bo- 
lesti, organizam bolesnika ne stvara dovoljno protuotrova i 
ne postane imun, tako da se u posljednje vrijeme sve više 
javljaju ponovna oboljenja od šarlaha kod istog djeteta), 

I kod šarlaha postoji mogućnost, da ubrizgavanjem male 
količine toksina uzročnika šarlaha ispitamo otpornost zdra- 
vog djeteta prema tom oboljenju (t. zv. Dikova reakcija). 


HRIPAVAC 


Uzročnik je klica oblika malog štapića. Ona je slabo ot- 
porna u vanjskoj okolini. Zato se hripavac širi samo kapljič- 
nom infekcijom kod susreta s bolesnikom, kad je ovaj u na- 

padaju kašlja. Kod hripavca ne pravimo dezinfekciju u toku 
bolesti ni završnu dezinfekciju. Već mala količina zaraznog. 
materijala izaziva oboljenje i zato vrlo veliki postotak djece 
preboli hripavac. (Rijetko kada oboljevaju i odrasli, obično 
od lakše forme oboljenja). Kliconoša kod hripavca nema. 
Iikubacija kod hripavca traje 4 do 6 dana, katkada i 
do 3 tjedna. Bolest spočetka izgleda kao obična prehlada. Ja- 
vlja se kašalj, hunjavica i glavobolja. Temperatura je ne- 
znatno povišena ili je uopće nema. Kašalj je suh, obično smeta 


28. — Napadaj h.ipavcea 

bolesniku više noću no danju. To je prvi simptom, po kome 
ćemo pomisliti, da se možda radi o hripavcu. Iza nekoliko 
dana bolesnik izbacuje pri završetku kašlja malu količinu 
rastezljive, prozirne, ljepljive sluzi. Otprilike u desetak dana 
od početka bolesti kašalj, postajući sve jači i grublji, poprima 
poznati grčevit oblik, svojstven hripavcu. Doskora se javlja 
zacenivanje: bolesnik izbacuje opetovanim kratkim kašljem 
sav zrak, koji može izbaciti iz pluća i pokušava da udahne, 
ali mu to teško uspijeva. Grč u grkljanju ne dopušta ni kod 
najvećeg napora, da u pluća uđe dovoljna količina zraka. 
Za cijelo se vrijeme udisanja čuje kreštavi piskavi zvuk, Bo- 
lesnik često poplavi, mišičje lica je napregnuto, izgled ukočen 
jezik snažno izbačen (Sl. 28). Napadaj kašlja vrlo često zavr- 
šava povraćanjem. Napadaji se ponavljaju više puta dnevno, 
katkada slijede gusto jedan za drugim. Dijete je za vrijeme 
napadaja prestrašeno i uznemireno, obično predosjeća napa- 
daj i sa strahom se sklanja majci, tražeći od nje pomoć. Od 
jakog napinianja pri kašljanju lice je podbulo i blijedo, očni 
kapci su otečeni, na bjeloočnicama se nerijetko javljaju kr- 
varenja. U nekim se slučajevima stvara mala ranica ispod 
jezika od jakog udaranja jezika o donje sjekutiće. Zbog po- 
remećenja ishrane i povraćanja bolesnik omršavi i oslabi. I 
u ovom stadiju bolesli, ako nema komplikacija sa strane 
pluća, temperatura je normalna ili samo malo povišena, Bo- 
lest je to teža, što su napadaji češći. Računa se, da je bolest 
vrlo teška i po život opasna, kad dođe do 40 i više napadaja 
dnevno. Hripavac traje oko 2 mjeseca. Vrlo često kašalj, kac 
priučena navika, traje još i mnogo dulje. 


I kod hripavca (kao i kod ospica) dolazi do smanjenja 
obrambenih snaga organizma i do gubitka otpornosti, koje 
je organizam prije oboljenja imao prema drugim uzročnicima 
bolesti. Zato se i kod hripavca vrlo lako pogoršavaju prikri- 
vene tuberkulozne promjene. Zbog toga i druga zarazna obo- 
ijenja (na pr. difterija), kad su kombinirana s hripavcem, 
imaju vrlo često teški tok i predstavljaju veliku opasnost zu 
oboljelo dijete. Najčešća komplikacija hripavca, osobito kod 
najmanje djece, je upala pluća. Zato je smrtnost velika kod 
male djece do 4 godine, a osobito kod djece do godine dana. 
Od ovih potonjih umire svako drugo bolesno dijete, 

Zaraznost kod hripavca traje od početka bolesti do 4—5 
tjedana iza početka grčevitog kašlja. Preboljenje bolesti osta- 
vlja trajni imunitet: 

Bolesnika obično ne izoliramo u bolnicu, ali ga moramo 
odijeliti od ostale djece. Treba paziti, da se bolesnik od hri- 
pavca ne zarazi s drugim uzročnicima. Zato ćemo nastojati, 
da što manje dolazi u dodir s drugim ljudima. Osobe, koje 
ga njeguju, osobito ako same imaju kakve bolesne promjene 
u disaćim putovima, treba da nose zaštitnu platnenu masku. 
Soba, u kojoj se nalazi bolesnik, treba da je zračna i što 
češće vjetrena. Obzirom na povraćanje, koje prati hripavac, 
bolesniku dajemo hranu, koja previše ne ispunjava želudac 
(kašastu, ne tekuću hranu). Najbolje je, da dijete hranimo 
odmah poslije napadaja. 

Kod liječenja hripavca se upotrebljava cijepljenje poseb- 
nim zato određenim cjepivom. Mnogo pomažu u liječenju an- 
tibiotici (teramicin, aureomicin, kloromicetin). Šiljanje dje- 
teta u druge krajeve, navodno zbog promjene klime radi li- 
ječenja, nije od velike koristi, a može samo pogodovati šire- 
nju zaraze, te je zato nepravilno i štetno, Oporavak s promje- 
nom podneblja koristi naprotiv iza preboljenja bolesti, 
kad se dijete nalazi u rekonvalescenciji i kad više nije za- 
razno. X 

Obzirom na veliku opasnost od hripavca za malu djecu 
i za djecu, koja imaju kakvu tuberkuloznu promjenu, treba 
takvu djecu osobito pažljivo zaštititi od zaraze hripavcem. 
Ako sumnjamo, da je do zaraze ipak došlo, dajemo i kod hri- 
pavca, kao i kod ospica, u zaštitne svrhe krvnu tekućinu re- 
konvalescenta od hripavca ili zdrave odrasle osobe (predmi- 
jevajući, da je ta osoba preboljela hripavac i da u svojoj 
krvi ima protuotrove protiv uzročnika hripavca). 

Osobe, koje su bile u blizini bolesnika od hripavca, ne 
izoliramo. Djeca do 10 godina starosti, koja su bila s njime 
u dodiru, ne smiju polaziti školu za vrijeme od tri tjedna 
od momenta udaljenja od bolesnika (zbog mogućnosti da su 
u inkubaciji). 

Najjače oružje u borbi protiv hripavca je aktivna imu- 
nizacija. Ona se i u našoj domovini postepeno uvodi kao 
sistematsko cijepljenje sve djece u prvoj godini života. U 
rijetkim slučajevima, kad cijepljeno dijete ipak oboli, tok je 
bolesti lakši i kraći. 


83 


ZAUŠNJACI 


Uzročnik je vrlo sitna klica (virus), u vanjskoj okolini 
relativno malo otporna. Prenosi se kapljičnom infekcijom, 
ali, budući da uzročnik izlazi i sa slinom bolesnika, može se 
prenijeti i predmetima, koji su ovom zagađeni, ako ih drugi 


29. — Zaušnjaci. Lijevo je otečena žlijezda slinovnica ispred uha, 
a desno osim ov» i podjezičnu žlijezda slinovnica 

u kratkom razmaku vremena stavi u usta (čaše, žlice, igra- 
čke). Zato je potrebna dezinfekcija suđa, pribora za jelo i 
čaša, osobito u restoranima, školskim kuhinjama i menzama, 
i u domovima. Drugih mjera dezinfekcije ne poduzimamo. Već 
male količine zaraznog materijala izazivaju oboljenje. Zato 
nema kliconoša, Zaraza se ne prenosi po trećim licima, već 
je jedini izvor zaraze bolesnik, Najčešće oboljevaju djeca 
u školskoj dobi, manja djeca rjeđe. . 

Inkubacija traje 7 do 18 dana, katkada i nešto dulje. 
Bolest počinje temperaturom i otečenjem žlijezda slinovnica 
ispred uha. Katkada mogu da obole i oteknu i druge žlijezde 
slinovnice (SL. 29). Komplikacije su upala spolnih žlijezda kod 
dječaka, te u rijetkim slučajevima upala trbušne žlijezde 
slinovnice, a katkada i kratkotrajna lakša upala mozgovnih 
opna. 

Zaraznost traje od kraja inkubacije, pa do 5—6 najviše 
9 dana od početka bolesti. Otpornost, koja ostaje iza pre- 
boljenja bolesti, većinom je čvrsta i trajna, Ipak ima i slu- 
čajeva ponovnog oboljenja od zaušnjaka. 

Bolesnika obično ne izoliramo u bolnicu, ali ga odijelimo 
od ostale djece. Djeca, koja su bila u blizini bolesnika, a koja 
još nisu preboljela zaušnjake, ne treba da idu u školu tri 
tjedna poslije toga (zbog mogućnosti da su u inkubaciji). 


VODENE KOZICE 


Uzročnik je virus. U vanjskoj okolini je vrlo malo ot- 
poran (ne pravimo dezinfekcije!) Do zaraze dolazi samo pu- 
tem kapljične infekcije. Za zarazu je dovoljna najmanja koli- 
«ina zaraznog materijala, zato nema tihe imunizacije ni klico- 
noša, te je izvor zaraze samo bolesnik. 

Inkubacija obično traje 10 do 11 dana. Na tijelu se 
javljaju u više mahova mjehurići, koji se kasnije za- 
mute i osuše u krastice, ostavljajući samo rijetke ožiljke. 
Slični se mjehurići javljaju i na sluznicama disaćih putova. 
Bolesno dijete je zarazno već posljednjih dana inkubacije i 
više dana još iza pojave posljednjih mjehurića. Bolest je 
vrlo laka i komplikacija obično nema, 

ZARAZNA UPALA MOZGOVNIH OPNA 


Uzročnici pod mikroskopom imaju oblik malih tačkica 
(meningokoki). Uzročnik je u vanjskoj okolini vrlo osjetljiv 
(ne pravimo dezinfekcije). Bolest se širi kapljičnom infekci- 
jom, i zato je zaraženost vrlo velika. Najmanja količina za- 
raznog materijala ne izaziva oboljenje, već naprotiv istraživa- 
nja pokazuju, da od dvjesta zaražene prijemljive djece oboli 
samo jedno. Ostali se imuniziraju i postanu kliconoše. Upra- 
vo zato, iako je uzročnik zarazne upale mozgovnih opna vrlo 
raširen, oboljenja nisu tako česta. Rekonvalescenti mogu ta- 
kođer još neko vrijeme po ozdravljenju ostati kliconoše. 

Inkubacija traje 2 do 7 dana. Bolest se javlja s tempera- 
turom, tvrdokornim bljuvanjem, jakim glavoboljama, uko- 
čenošću šije i bolnom osjetljivosti cijele kralješnjice. Bez li- 
ječenja se brzo javlja besvijesno stanje i dolazi do smrti. Da- 
nas je liječenje uspješno prvenstveno s penicilinom i sulfa- 
midima. Postoje i specifični serumi za pasivnu imunizaciju. 

Bolesnika izoliramo u bolnici. Osobe, koje su bile u bli- 
zini bolesnika, pregledamo na kliconoštvo i! držimo pod kon- 
trolom (u nekojim slučajevima i izoliramo) u trajanju od 7 
dana. 

Davanjem sulfamida i penicilina osobama, koje su bile 
u blizini bolesnika, ili osobama za koje smo pregledom usta- 
novili da su kliconoše, uklanjamo mnoge izvore zaraze i tako 
djelujemo u smjeru suzbijanja epidemije. U istom smislu dje- 
luje i liječenje bolesnika tim sredstvima, jer uklanjanjem uz 
ročnika iz tijela bolesnika skračujemo vrijeme za koje isti 
može postati izvor zaraze. 


DJEČJA PARALIZA 


Uzročnik je vrlo sitan (virus). U vanjskoj je okolini ot- 
poran. Zato je potrebno provoditi dezinfekciju u toku bolesti 
i završnu dezinfekciju. Zaraza se širi ne samo kapljičnom 
infekcijom, već i preko vode i hrane, (dakle kroz probavne 
organe): Međutim, za pojavu oboljenja nije dovoljna najma- 
nja količina zaraznog materijala i zato oboljenja nisu vrlo 
česta. Naprotiv, mnogo se zaražene djece tiho imunizira i 

postoje mnogobrojni kliconoše. I rekonvalescenti mogu ostati 
još neko vrijeme kliconoše. Tako na jednog bolesnika dolazi 
više stotina kliconoša. 

Inkupacija traje 7 — 14 dana. Bolest se javlja neti- 
pičnim simptomima: povišenje temperature i općenito osje- 
ćanje bolesti. U većini slučajeva se uopće ne će javiti nika- 
kovi drugi simptomi i bolest je prošla, a da se uopće nije 
ustanovilo, da je dijete preboljelo dječju paralizu. U nekim 
ge slučajevima nekoliko dana poslije pada temperature javi 


30. — Nerazvijena lijeva ruka zbog uzetosti živaca, koji njome 
upravljaju, kao posljedica preboljene dječje paralize u djetinjstvu 

uz ponovno dizanje temperature, uzetost (paraliza) pojedinih 
dijelova tijela kao posljedica oštećenja živčanog tkiva, sa 
strane uzročnika bolesti. Otprilike u svakom desetom slučaju 
oboljenja ili u jednom slučaju na hiljadu zaraženih uzetost 
će ostati i poslije ozdravljenja kao trajno oštećenje orga- 
nizma. (Sl. 30). Kad bolesne promjene zahvate za život važne 
živčane centre doći će do smrti bolesnika. 

Bolesnika dječje paralize bezuslovno izoliramo u bolnicu. 
Osobe, koje njeguju bolesnika, treba da nose masku i da 
održavaju najstrožu ličnu higijenu (čistoću ruku!). Osobe, 
koje su bile u blizini bolesnika držimo 3 tjedna pod kon- 
trolom, odnosno po potrebi izoliramo (osobe, koje po svojem. 
zvanju dolaze u doticaj s djecom ili rade sa živežnim na- 
mirnicama). Te osobe treba da se za to vrijeme klone svakog, 
težeg tjelesnog rada i napora, jer izgleda da takav napor 


pogoduje razvitku bolesti. Kod provođenja dezinfekcije: , 


trebamo osobitu pažnju posvetiti, ne samo izlučinama iz di- 
saćeg sustava (iskašljana sluz, slina), već i izmetinama i 
mokraći, (jer se i u ovima izlučuju klice), 

Dječja je paraliza važan zdravstveni problem osobito za 
privredno napredne zemlje. U našoj domovini bolest se javlja 
u većem broju posljednjih tridesetak godina. Osobito posljed- 
njih godina, sve su brojniji slučajevi, kod kojih ostanu kao 
posljedica dječje paralize trajne uzetosti. Zato je dječja uze- 
tost danas i za nas važan zdravstveni problem. 

Dječja uzetost je i važan socijalni problem, jer bolesnici, 
kod kojih ostanu trajne uzetosti, postanu često bogalji. Zato 
je važno, da se pravilnim naknadnim liječenjem (fizikalnom 
terapijom, operacijom), ublaže posljedice bolesti. Važno je i 
psihičko liječenje bolesnika, jer njegovo vraćanje u život u 
mnogome je ovisno o njegovoj energiji i volji. U mnogim 
državama postoje posebni zavodi za liječenje posljedica dječje 
uzetosti. I kod nas se sada stvaraju takvi zavodi. 


U posljednje je vrijeme pronađeno u Americi cjepivo pro- 
tiv dječje paralize. Njime je već sistematski cijepljeno neko- 
liko miliona djece. Ta su cijepljenja morala biti za sada obu- 
stavljena, jer se ustanovilo, da još postoje neke netačnosti i 
griješke u pripremi cjepiva. Međutim, čim se prebrode te 
posljednje poteškoće, sistematsko će cijepljenje male djece 
sigurno postati najjače oružje u borbi protiv dječje paralize. 

NEKOJA DRUGA ZARAZNA OBOLJENJA DISAĆEG SUSTAVA 


GRIPA 


Uzročnik gripe je virus. On je vrlo neotporan u vanj- 
skoj okolini, zato je vršenje dezinfekcije nepotrebno. Do 
zaraze dolazi kapljičnom infekcijom. Najmanja količina za- 
raznog materijala izaziva oboljenje. Zato nema tihe imuni- 
zacije ni kliconoštva.  Preboljenje  gripoznog oboljenja 
izaziva pojavu imuniteta, ali taj imunitet nije trajan i zato 
od gripe oboljevaju ne samo djeca, već i odrasli, te svaki 
čovjek u svojem životu preboli nekoliko puta gripu: 


Inkubacija traje 2—3 dana. Bolest se javlja naglim po- 
rastom temperature do 39% C i više. Znakovi upale sluznica 
gornjih disaćih putova (hunjavica, kašalj) nisu jako izraženi, 
te se javljaju drugog do trećeg dana oboljenja. Boselnik se 
osjeća vrlo slab i kao istučen. Taj osjećaj traje i poslije na- 
glog pada temperature petog do sedmog dana oboljenja. Po- 
znate su epidemije gripe, kod kojih je bila smrtnost vrlo 
velika u prvom redu zbog komplikacija sa strane pluća (epi- 
demija 1918. godine poznata pod imenom španjolke). 


(Vrlo se često smatraju gripom oboljenja, koja izazivaju 
drugi uzročnici, a koja običavamo nazivati prehladom. Kod 
tih su oboljenja odmah spočetka mnogo jače izraženi hu- 
njavica i kašalj, temperatura je obično niža, do 38"C., osjećaj 
razbitosti ne postoji, početak i svršetak bolesti nisu tako 
nagli kao kod prave gripe. Iako se i ta oboljenja javljaju u 
većem broju najedamput, ipak nije njihova zaraznost tako 
izražene kao kod gripe). 

Gripa (kao i nahladna oboljenja) se javlja u najvećem 
broju u jeseni i zimi. Sigurno, da na to utječe dulje zadr- 
žavanje u zatvorenim prostorijama, kad je vrijeme ružno i 
hladno, (kapljična infekcija u zatvorenim prostorijama!). 

Borba protiv širenja gripe je teška. U vrijeme epidemije 
svakako je potrebno spriječiti skupljanje ljudi (sajmove, zbo- 
rove, polazak kina i slično). Osoba, koja njeguje bolesnika od 
gripe, treba da nosi zaštitnu masku, kako bi se spriječila 
kapljična infekcija. 

* VELIKE ILI CRNE BOGINJE 


Uzročnik je virus. On je relativno otporan u vanjskoj okolini. 
Zato izgleda, da se boginje osim kapljičnom infekcijom mogu širiti 
i prašinom. Kod boginja je dakle dezinfekcija potrebna. Najmanja 
količina zaraznog materijala izaziva oboljenje, te prema tome ne po- 
stoji tiha imunizacija niti kliconoštvo. 

Inkubacija traje 10—15 dana. Zadnjih dana inkubacije bolesnik 
već osjeća neodredjene boli u mišičju i žarenje u grlu. Bolest počinje 
naglo visokom temperaturom do 400 C, bljuvanjem, glavoboljama, po- 
javom osipa, koji se brzo razgnoji, osvavljajući na mjestu, gdje su bili 
gnojni mjehurići trajne ožiljke. Osip se javlja i na sluznicama usta 
i disaćih putova. Smrtnost je ođ boginja velika. Umire u srednjem 
svaki peti oboljeli. Kod vijepljenih osoba, ako nisu docijepljene, se 
može kadkada ipak javiti bolest, ali se onda obično javlja u mnogo 
blažem obliku s oskudnim osipom i bez nastajanja ožiljka na mjestu 
osipa. 

U borbi protiv boginja glavnoj je oružje pravilno provedeno 
sistematsko cijepljenje i docjepljivanje. Osim toga ako je već došlo 
do pojave bolesti — važne su mjere: izolacija oboljelih, izolacija i kon- 
trola osoba, koje su bile u blizini oboljelog. Osobe, koje njeguju bole- 
snika od boginja treba da nose zaštitnu platnenu masku. 

Od 1931. godine na našem području nije bilo ni jednog slučaja 
boginja. Uza sve to je važno da pcsvetimo veliku pažniu pravilnom 
provodjenju cijepljenja, jer se u Jugoslaviju, kao pomorsku državu, 
lako može uvesti pojedini slučaj boginja. 


TUBERKULOZA 


Na kraju u grupi zaraznih bolesti disaćih putova iznosimo 
još u kratkim crtama problem tuberkuloze. Tuberkuloza je 
tipično oboljenje disaćih putova, jer se u daleko najvećem 
broju slučajeva zaraza širi putem zraka posredstvom kap- 
ljica, sline ili sluzi i posredstvom prašine. Ipak je upravo tu- 
berkuloza i primjer bolesti, čiji uzročnik može da uđe u 
tijelo na razne načine i da stvara bolesne promjene lokalizi- 
rane u raznim organima. Tako do zaraze nerijetko dolazi i 
kroz probavni sustav (osobito kod djece s mlijekom tuber- 
kuloznih krava). U nekojim slučajevima, iako mnogo rjeđe, 
može doći do zaraze i kroz kožu (kod mesara, pralja i slično). 
Od tuberkuloze osim čovjeka oboljevaju i životinje (osobito 


goveda i drugi sisavci, pa i ptice). Izvor zaraze kod tuberku- 


loze je dakle bolestan čovjek ili bolesna životinja. 

Uzročnik tuberkuloze je bacil, (Sl. 31). vrlo otporan u 
vanjskoj okolini (dezinfekcija potrebna). Na mjestu, gdje se 
nasjeo uzročnik ušavši u tijelo, dolazi do borbe između njega 
i tijela. Tu se stvara prvo tuberkulozno žarište. Kao daljnji 
izraz te borbe, oteknu žlijezde tog dijela tijela. (SI. 32). Često 


31. — Bacili tuberkuloze — prostom oku nevidljive štapičaste 

klice — gledani pod mikroskopom. U sitnim kaplj'cama sline ili 

sluzi, koje izlaze iz ustiju bolesnika od tuberkuloze pluća, kad 
kašlje, kiše ili glasno govori, ima na tisuće takvih klica 


tijelo zaustavi daljnje prodiranje uzročnika, ali ne uspije da 
uništi klicu. Dolazi do ravnoteže između klice i biološkog do- 
maćina. U organizmu ovoga se stvaraju protuotrovi, ali ti ne 
dovode do očišćenja organizma od uzročnika. Bolest uzima 
kronični tok. Sve ono, što jača obrambene snage tijela, pomaže 
ovome protiv uzročnika. Sve što slabi tijelo: (teški uslovi ži- 
vota, neuredan život), može dovesti do prodiranja uzročnika iz 

prvotnog žarišta putem krvi u druge dijelove tijela. Svaki 
dio tijela može zbog toga da oboli od tuberkuloze. Najčešće 
se klice opet nasjednu u plućima i ovdje dalje razvijaju ra- 
zarajući plućno tkivo. (Sl. 33 i 34). 

Uslovi života imaju dakle veliki utjecaj na razvitak tu- 
berkuloznog oboljenja kod pojedinaca. Još je veći taj utjecaj 
na širenje bolesti među ljudima. Utjecaj loših socijalnih us- 
lova na širenje tuberkuloze je tako jak, da tuberkuloza ima 


32. — RentJenska snimka pluća s prvim tuberkuloznim žarištem 
(donja strelica) i otečenim žlijezdama na vratima pluća (hilusu) 
iste strane (Jornja strelica) 


karakter izrazitog socijalnog oboljenja. Zbog toga je glavni 
način borbe protiv tuberkuloze rješavanje socijalnih problema 
i stvaranje boljih, zdravijih uslova života. 

Ipak. nas ta činjenica ne smije uspavati i moramo upo- 
trebiti u borbi protiv te bolesti sva sredstva, koja nam daje 
današnja nauka. Među tima spominjemo: 5 

1. Pronalaženje svježih slučajeva oboljenja sistematskim 
pregledima: probama na koži, (osobito kod djece) i sistemat- 
skim rentgenskim pregledima (te preglede često vršimo po- 
moću posebnih rentgenskih aparata tzv. fluorografa). 

2. Energično liječenje oboljelih. Medicinska nauka danas 
raspolaže mnogim lijekovima i operativnim metodama, ko- 
jima liječi bolesnike. Takvo liječenje ne samo da pomaže 
oboljelima, nego vrlo često uklanja izvore zaraze. 


33. — Rentgenska snimka pluća s tuberkulozom lijevog 
gornjeg režnja 


3. Izolacija bolesnika (bolnička izolacija za teške bole- 
snike, relativna izolacija dodjeljivanjem posebne sobe ili 
barem kreveta i provođenjem dezinfekcije u toku). 

4. Sistematska preventivna aktivna imunizacija sve djece 
i omledine. 

Aktivna imunizacija (cijepljenje sa BCG cjepivom) je si- 
gurno danas najjače oružje u borbi protiv tuberkuloze. U 
nekojim našim krajevima već cijepimo djecu odmah iza po- 
roda, Znamo, da se sva djeca rode zdrava i nezaražena, zato 
novorcđenčad možemo cijepiti bez ikakovih prethodnih ispi- 
tivenja. Kod cijepljenja starije djece i kod docjepljivanja is- 
pitat ćemo kožnim probama dijete prije cijepljenja, da li već 
ima u svojem tijelu protuotrove protiv klica tuberkuloze. U 
tu svrhu namažemo na prsima djetetu malu količinu posebne 
masti, koja sadrži tvari, iz kojih je građena klica tuberkuloze 
ili tu mast razređenu uštreamo u podlakticu. Pojave li se na 
prsima prištići, ili na ruci na mjestu injekcije crvenilo, ka- 


34. — Rentgenska snimka pluća s tuberkuloznom kavernom u 

lijevom gornjem režnju (isti slučaj kao u sl. 33). Bolesnik je 

iskašljao razoreno tkivo i na tom je mjestu nastala rupa. Na 

snimci vidimo na mjestu, gdje je bila gusta sjena, rasvjetljenje 
s oštrim rubom 

žemo da je dijete tuberkulin pozitivno. (Sl. 39 i 36). To znači, 
da dijete ima u svom tijelu protuotrove. Oni potječu najčešće 
od prijašnjeg cijepljenja, ako je dijete bilo cijepljeno, ili od 
zaraze, ako prije nije bilo cijepljeno. Tu je zarazu dijete ili 
svladalo i ono je danas zdravo, ali otporno, ilije pak još uvijek 
bolesno i njegovo se tijelo nalazi u borbi s uzročnicima. Zato 
ćemo svako još necijepljeno tuberkulin pozitivno dijete dati. 


35. — Pozitivna tuberkulinska reakcija na prsima 


pregledati da ustanovimo, je li ono samo otporno, ali zdravo, 
ili je bolesno. Na svaki način tuberkulin pozitivno dijete ne 
ćemo cijepiti, jer ono već ima u svojem tijelu protuotrove i 
zato mu cijepljenje nije potrebno. (Ono mu ne bi škodilo, ali 
je potpuno besmisleno, jer cijepljenjem želimo stvoriti pro- 
tuotrove, koje dijete već ima). Tuberkulin negativno dijete 
(kod kojeg se nisu pojavili prištići na prsima ili crvenilo na 
podlaktici) cijepimo. U njemu će se zbog; cijepljenja pojaviti 

protuotrovi — ako bude cijepljenje uspješno — i kad ga neko 
vrijeme iza toga ispitamo tuberkulinskom probom, ono će biti 
tuberkulin pozitivno. 

Cijepljeno dijete mnogo će teže oboljeti od necijepljenog, 
a ako oboli, oboljenje će svakako biti lakšeg toka. Prema ispi- 
tivanjima na velikom broju do sada cijepljene djece takva 
djeca uopće ne oboljevaju od teške forme tuberkuloze — od 
tuberkulozne upale mozgovnih opna. Još je važniji od toga 
utjecaj cijepljenja na proširenost tuberkuloze. Nauka je do- 


36. — Pozitivna tuberkulinska reakcija na podlaktici. 


kazala, da kod dobro provedenog sistematskog cijepljenja, 
među cijepijenom djecom tuberkuloza naglo opada na petinr 
dosadašnjeg broja oboljenja. Time se dakako naglo smanjuje 
i broj novih izvora zaraze, Iz gornjeg proizlazi da je cijep- 
ljenje postiglo svoj cilj, kad su cijepljenjem obuhvaćena sva 
djeca, jer ono i ima zadatak više da zaštiti cjelokupni dječji 
kolektiv, no pojedino dijete. 
Iz svega gornjeg jasno proizlaze zaduženja zdravstvenih 
aktiva u suzbijanju tuberkuloze: Zdravstveno-prosvjetni rad 
i upućivanje, borba protiv pljuvanja, protiv običaja da svi 
jedu iz iste zdjele, protiv ljubljenja djece, propaganda i o- 

moć kod organizacije i provođenja sistematskih “pregleda 
fluorografom, pomoć tuberkuloznom bolesniku u asanaciji i 
dezinfekciji njegove kuće, pomoć u nabavci kreveta i u pro- 
vođenju relativne izolacije bolesnika, svesrdna i puna pomoć 
u proyođenju sistematskog cijepljenja djece, 

2. Grupa zaraznih oboljenja crijeva 


(Glavne karakteristike bolesti te grupe iznesene su već u općem 
dijelu, zato se one ovdje ne će ponoviti kod svake bolesti ponovo, 
već će se iznijeti samo još nekoje pojedinosti, koje karakterišu svaku 
pojedinu bolest.) : 


TRBUŠNI TIFUS 


Uzročnik je štapičastog oblika (bacil tifusa), Uzročnik 
tifusa je relativno dosta otporan i to mu omogućuje, da se 
dulje vremena održi u vanjskoj. okolini živ i sposoban za za« 
razu. Tako na pr. u mlijeku može ostati živ i do 4 mjeseca. I 
u mulju na dnu bunara može bacil tifusa ostati živ i zarazan 
više mjeseci. Upravo činjenica, da klica trbušnog tifusa 
može toliko vremna zadržati u vodi svoju zaraznost, uvje- 
tuje česte vodene epidemije trbušnog tifusa. Dezinfekcija je, 
dakle, kod trbušnog tifusa potrebna. Tihe imunizacije nema, 
niti pojave zdravih kliconoša, (ali su mnogobrojni kliconoše 
PO preboljenju bolesti). 

Kod zaraze uzročnik hranom ili vodom dospijeva kroz 
usta u želudac. Ovdje na njega djeluje solna kiselina uništa- 
vajući ga. Zato lakše dolazi do oboljenja kod svih stanja, 
kod kojih je smanjena solna kiselina u želucu (razne upale 
želučane zluznice, kod uzimanja velikih količina tekućine, 
koja razredi kiselinu itd.), 

Inkubacija traje 7 do 8, pa i do 28 dana, U to se vrijeme 


= uzročnik u crijevima razmnoži i stvara u tankom: crijevu 


rane. Uzročnik prodire i u krv, i mi ga možemo dosta dugo 
naći u krvi. Bolest se javlja s temperaturom, koja u roku od 
tjedan dana polagano stepenasto raste, dižući se i spuštajući, 
ostaje 2 tjedna visoka oko 39%—40% C i opet tjedan dana po-. 
Stepeno pada. Bolesnik je obično blijed, nerijetko su na bli- 
jedom licu samo jagodice crvene i zažarene. Jezik je obložen, 

spočetka vlažan, kasnije suh, izbrazdan, crvenih rubova, I 
usnice su suhe. Sluznice gornjih disaćih putova nisu upa- 
ljene, ali uza sve to bolesnici često suho kašljucaju i tuže se 
na grebenje u grlu. Često se javlja krvarenje iz nosa. Stolica 
je obično zatvorena, katkada se naprotiv javlja proljev. Već 
spočetka postoji glavobolja, neraspoloženje i pomanjkanje 
apetita. Svijest je po pravilu pomućena, u pojedinim se slu- 
čajevima pače javljaju halucinacije, bolesnik nesuvislo go- 
vori, diže se i bježi iz kreveta, te uopće daje sliku duševne 
neuravnoteženosti. Kad se napretkom bolesti, pogorša stanje 
pomućenja svijesti, bolesnici katkada puštaju pod sobom mo- 
kraću i izmetinu. Drugi se tjedan bolesti na koži javlja osip 
u obliku rijetkih ružičastih mrljica, koje nestaju na pritisak. 
Osip se najčešće javlja na trbuhu i na leđima. Pojedine mrlje 
nestaju iza nekoliko dana, dok se u isto vrijeme javljaju nove 
na drugim mjestima. 

Iza 4 do 5 tjedana, katkada i nešto dulje, s padom tempe- 
rature postepeno nestanu i znakovi bolesti. Bolesnik je vrlo 
slab, mršav i blijed. Za vrijeme oporavka prezdravjeli bolesnik 
ima vrlo dobar apetit, dobro i dugo spava i relativno se brzo 
oporavlja. Ipak i kad se već oporavio i ugojio, rekonvale- 
scent još nekoliko tjedana osjeća malaksalost i lako se za- 
mara iza svakog i manjeg rada. 

Kod tifusa već u toku bolesti često dolazi do naglih po- 
goršanja. Temperatura, koja je bila počela padati, opet se 
diže, i cijela se slika bolesti pogoršava. Takva su pogoršanja 
izazvana ponovnim razmnažanjem klica i djelovanjem otrova, 
koji se oslobođaju iz klica, kad se ove raspadaju u borbi s 
obrambenim snagama organizma. Isto tako nerijetko, kad 
je bolesnik već u rekonvalescenciji, može doći do ponovnog 
dizanja temperature i do ponovne pojave simptoma, koji ka- 
rakterišu oboljenje. Kažemo, da je došlo do recidiva, 

Na svaki način treba znati, da je često kod trbušnog ti- 
fusa jedini izraženi simptom temperatura. Zato kod svakog 
oboljenja s temperaturom, koja dulje traje, treba pomisliti i 
na mogućnost, da se radi o tifusu, i zatražiti pomoć liječnika. 
Osobito ćemo pomisliti na mogućnost pojave tifusa, kad se u 
jednom mjestu u kratko vrijeme pojavi više slučajeva takvog 
oboljenja. Liječnik će moći brzo utvrditi dijagnozu, jer se u 
krvi bolesnika mogu već prvih dana bolesti pretragom u la- 
boratoriju pronaći uzročnici tifusa. Kasnije, iza 7 do 10 dana 

od početka bolesti, moći će se u krvi bolesnika pronaći i pro- 
tuotrovi, koje je isti stvorio u borbi s uzročnicima tifusa. Ima 
pojedinih slučajeva oboljenja, kad su simptomi tifusa, pa i 
sama temperatura, tako slabo izraženi, da bolesnik preboli 
bolest »na nogama« (ambulantni slučajevi). Dakako da su i 
takvi bolesnici izvori zaraze i zato vrlo opasni za širenje epi- 
demije. 

Kod tifusa su najteže i najopasnije komplikacije: unu- 
tarnje krvarenje iz rana u crijevima ili pucanje rastanjene 
stijenke crijeva na mjestu, gdje postoje rane (perforacija) i, 
kao posljedica toga, upala potrbušnice i smrt (ukoliko se ne 
uspije spasiti bolesnika hitnom operacijom). Vrlo su ne- 
ugodne komplikacije i upala srčanog mišića, upala pluća, 
upalno začepljenje pojedinih većih vena, 

Bolesnik je kod tifusa zarazan već posljednjih dana in- 
kubacije. Preboljenje bolesti izaziva stvaranje dugotrajnog 
imuniteta, ali taj ne dovodi uvijek do očišćenja organizma od 
uzročnika, već je pojava kliconoštva vrlo česta. Kliconoštvo 


"po preboljenju bolesti je često dugotrajno, katkada i doži- 


votno. Kliconoša izlučuje uzročnike u stolici, nerijetko i u 
mokraći, Prema tome kod trbušnog tifusa izvor je zaraze 
bolesnik i kliconoša. 

Bolesnici od tifusa se moraju obavezno izolirati u bolnicu 
(zbog uklanjanja izvora zaraze, ali i da im se uzmogne pru- 
žiti potrebna pomoć kod eventualnih komplikacija, prven- 
stveno kod perforacije crijeva). Osobitu pažnju kod njego- 
vanja bolesnika treba posvetiti njegovim izmetinama i mo- 
kraći, pa i ispljuvku. Sve te izlučine treba prije izbacivanja 
raskužiti (na pr. jednakim dijelom vapnenog mlijeka). Osoba, 
koja njeguje bolesnika treba da osobito pazi na svoju či- 
stoću, prvenstveno na čistoću svojih ruku. Osobe, koje su 
bile u dodiru s bolesnikom prije njegove izolacije, pregle- 
damo na kliconoštvo (da ne bi među njima bio izvor zaraze 
od kojeg se zarazio bolesnik), i držimo pod kontrolom za vri- 
jeme od 4 tjedna. 

Kod liječenja bolesnika od trbušnog tifusa vrlo je važna 
opća njega. Soba, u kojoj je bolesnik, treba da je uvijek zra- 
čna i umjereno zagrijana. Mnogo brige treba da se posveti 
čistoći bolesnikova tijela, čistoći njegovih ustiju i zubi, te 
čistoći njegove postelje. Za vrijeme dok bolesnik ima tempe- 
raturu, dobro je da mu se tijelo češće briše odstajalom vodom. 

Hrana za bolesnika treba da je ukusna, lako svarljiva, s dosta 
hranjive vrijednosti i s dosta vitamina. Dajemo je bolesniku u 
češćim manjim obrocima. Najbolja je kašasta hrana (pire od 
krumpira, riža ili griz na mlijeku, dvopek, na meko kuhana 
jaja, juhe od pasiranog zelenja, voćni sokovi i slično). Na sva- 


ki način treba izbjegavati hranu, koja ostavlja neprobavljene. 


dijelove (na pr. grah, grašak, kupus) ili koja napuhava, jer 
takva hrana može dovesti do oštećenja i onako ranjenih cri- 
jeva. Potrebno je da znamo da i iza pada temperature nisu 
bolesne promjene u crijevima još potpuno zacijelile, pa ćemo 
zato morati biti obazrivi s ishranom još i u vrijeme oporavka, 
kad će bolesnik već pokazivali veliki apetit i kad će trebati 
da mu damo snažnu i obilnu hranu. 


U liječenju tifusa danas imamo veliku pomoć u antibio- 
ticima (kloromicetin, aureomicin). 


U borbi protiv širenja tifusa vrlo je važno poduzeti sve 
one mjere, koje smo upoznali kao mjere presjecanja putova 
prijenosa zaraznih bolesti crijeva. (Organizacija besprijekor- 
nog snabdijevanja vodom, discipliniranje vršenja nužde i 
uređenje nužnika, borba za čistoću oko kuća i za pravilno 
zbrinjavanje otpadaka i smeća, borba protiv muha, održa- 
vanje čistoće u pripremi hrane, održavanje čistoće naših 
ruku). Osim toga je važno što brže izolirati bolesnika u bol- 
nicu, te je zato potrebno da smo uvijek budni i da pomislimo 
na epidemiju trbušnog tifusa, kad se jave slučajevi oboljenja 
s temperaturom, a inače s nejasnom slikom oboljenja. Isto 
je tako osobito važna kontrola kliconoštva (kontrola osoba, 
koje su preboljele bolest, sistematska kontrola osoba, koje 
rade sa živežnim namirnicama). Ni u kojem se slučaju klico- 
nošama ne smije dozvoliti, da rade na mjestima, gdje mogu 
zagaditi hranu ili vodu (u ugostiteljstvu, trgovinama sa žive- 
žnim namirnicama, vodovodnim centralama, u dječjim usta- 
novama i slično). Kod suzbijanja i sprečavanja pojave tifusa 
od velike nam je pomoći i cijepljenje. Cijepimo uvijek samo 
skupine, koje će u kratko vrijeme doći u opasnost da se za- 
raze, jer imunitet izazvan cijepljenjem protiv tifusa traje re- 
lativno kratko, 


Trbušnom tifusu slična oboljenja po uzročniku, simpto- 
mima, kao i po načinu širenja su paratifus A i B. I kod 
njih su izvor zaraze bolesnik i kliconoša. 

KRVAVA GRIŽA (DIZENTERIJA) | 


Uzročnik je klica štapičastog oblika — bacil dizenterije. 
Uzročnik je dizenterije manje otporan od bacila tifusa i brže 
od njega ugiba u vanjskoj sredini. Ipak i on može da se u 
okolini (na pr. u hrani) održi neko vrijeme u životu. Zato je 
kod krvave griže dezinfekcija potrebna. Zbog manje otpor- 
nosti uzročnika, epidemije te bloesti nastale putem vođe su 
vrlo rijetke. Isto tako je skoro isključen prijenos bolesti pu- 
tem izravnog zagađenja povrća zalijevanjem izmetinama iz 
zahodskih jama. Naprotiv veliku ulogu igraju oni načini pri- 
jenosa, koji dovode do zagađenja hrane kratko vrijeme prije 
njezine upotrebe; u prvom redu zagađivanje putem muha i 
nečistim rukama. Tihe imunizacije kod dizenterije nema, niti 
pojave kliconoštva kod osoba, koje nisu preboljele dizen- 
teriju. Naprotiv po preboljenju bolesti čovjek može ostati 
nekoliko mjeseci kliconoša, Osim toga preboljenje bolesti u 
stanovitom broju slučajeva ne dovodi do potpunog izliječe- 
nja, već se bolest pretvori u dugotrajnu kroničnu formu: 
znakovi bolesti prođu, ali sekod najmanje griješke u dijeti po- 
novo javljaju u većoj ili manjoj mjeri. Prema tome kod di- 
zenterije izvor su zaraze akutnii kronični bolesnik i kliconoša, 

Inkubacija kod dizenterije traje 2 do 5 dana. Uzročnik 
ušavši s hranom ili vodom u probavni sustav i prošavši za- 
preku, koju predstavlja kiseli želučani sok, dospije u debelo 
crijevo, gdje se počinje razvijati. Uzročnici i njihovi toksini 
izazivaju u donjim dijelovima debelog crijeva upalu sluznice 
uz pojavu mnogobrojnih vrijedova i rana. Javljaju se pro- 
ljevi, koji postaju sve češći. Spočetka je stolica kašasta, ali 
vrlo brzo postaje sluzava s krvavim primjesama. U težim se 
slučajevima javlja povraćanje. Bolesnik osjeća jaku žeđ, lice 
je omršavljelo, bolnog izgleda, oči upale, usnice su suhe i is- 
Pucane, Trbuh je uvučen, bolan. Bolesnik ima neprestano 
osjećaj potrebe da ide na stranu. Kod vršenja nužde osjeća 
grčevite bolove u stražnjem crijevu. On sad vrši nuždu 30, 
40, pa i 50 puta dnevno. U stolicama više nema izmetina, već 
se sastoje iz same sluzi i krvi. Katkada se javlja tempera- 
tura, no nerijetko je temperatura niska, ispod normale. Di- 
sanje je ubrzano, bolesnika oblijeva hladni znoj, cjelokupno 
stanje pokazuje teškog bolesnika. U borbi s uzročnicima za 
vrijeme bolesti organizam bolesnika stvara protuotrove, koji 

mu u većini slučajeva omoguće da svlada uzročnike. Dolazi 
do ozdravljenja i 
kojim slučajevima, kako je spomenuto, tijelu ne uspije pot- 
puno svladati uzročnike, već se uspostavlja neke vrsti pri- 
vremene ravnoteže — javlja se kronična forma oboljenja. 


Međutim se kod dizenterije ne javlja uvijek. opisana slika 
bolesti sa svim simptomima. Uz teške forme oboljenja, koje 
mogu svršiti smrtno, osobito ako se ne počne na vrijeme S 
ispravnim liječenjem; javlja se dizenterija i kao obični krat- 
kotrajni proljev bez krvi i sluzi, Često se griješi smatrajući 
da su to zaista »obični« proljevi izazvani pogreškama u is- 
hrani. Ipak su sve to slučajevi dizenterije, koji kao izvori 
zaraze uvjetuju širenje bolesti. Zato, u doba kad vlada dizen- 
terija, svaki proljev moramo smatrati dizenterijom i poduzeti 
sve mjere, koje su potrebne u svrhu suzbijanja epidemije, 

Bolesnika od dizenterije izoliramo u bolnicu. Osobe, koje 
su bile u dodiru s bolesnikom, držimo pod kontrolom 5 dana. 

Kod njege bolesnika od dizenterije osobito je važna nje- 
gova ishrana. Spočetka bolesniku dajemo češće u malim koli- 
činama čaj s mlijekom, vode od riže ili zobi, limunade, ma- 
linovca, voćnih sokova ili drugih napitaka, da nadoknadimo 
tekućinu, koju bolesnik gubi zbog proljeva. Kasnije prela- 
zimo na kašastu hranu i jedva postepeno i oprezno na drugu 
običnu miješanu ishranu. Još dugo vremena poslije izlije- 
čenja bolesnici moraju paziti, da ne pogriješe u ishrani i da 
ne uzimaju hranu, koja ostavlja neprobavljene ostatke (grah, 
kupus, nekuhano povrće i voće). Obzirom na često vršenje 
nužde važno je kod njege bolesnika od dizenterije i briga za 
čistoću njegova tijela i kreveta. 

U liječenju dizenterije mnogo pomaže davanje specifi- 
čnog seruma s protuotrovima, zatim davanje sulfamida i an- 
tibiotika (teramicin, aureomicin). S tim sredstvima ne samo 
da se liječi bolesnik, već se njegov organizam oslobađa uz- 
ročnika i tako prestaje biti izvor zaraze, Treba paziti da se 
ti lijekovi uzimaju u dovoljnim količinama i dosta dugo, pre- 
ma odredbi liječnika, jer u protivnom doduše prođu simptomi 
bolesti, ali se tijelo ne oslobodi uzročnika i bolesnik ostaje 
kliconoša ili bolest uzima kronični tok. 

U borbi protiv griže poduzimamo sve one mjere, koje 
smo spomenuli kod tifusa. Među ovima osobito je važno dis- 
cipliniranje vršenja nužde, borba protiv muha, čistoća kod 

sluznica se crijeva oporavlja. Ipak u ne-- 


pripreme jela i čistoća ruku. Zadatak je zdravstvenih aktiva 
osim toga, da budno prate pojavu proljeva na svojem terenu. 
Kod pojave većeg broja proljeva treba uvijek pomisliti na 
dizenteriju i odmah o tome obavijestiti zdravstvenu službu. 

Po slici bolesti slična je opisanom oboljenju bolest iza- 
zvana mikroskopski malim životinjicama — amebama, tzv. 
amebna dizenterija. 

Ameba dizenterije je vrlo otporna i lakše od bacila di- 
zenterije može ostati živa i zarazna u vanjskoj sredini. Zato 
se češće javljaju i vodene epidemije amebne dizenterije, De- 
zinfekcija je prema tome potrebna. I kod ove vrste dizenterije 
su osobito važne kao prenosno sredstvo muhe i nečiste ruke. 

Inkubacija traje 20 do 90 dana. Slika bolesti, kako je re- 
čeno, slična je krvavoj griži, koju uzrokuje bacil. Kao kom- 
plikacija kod amebne dizenterije se katkada javlja ograni- 
čena gnojna upala jetara, izazvana prodiranjem amebe pu- 
tem krvi u jetra. 

I kod ove dizenterije postoje kliconoše i kronični bole- 
snici, te su prema tome izvor zaraze akutni i kronični bo- 
lesnik i kliconoša. Budući da i nekoje životinje (štakori, mi- 
ševi) mogu oboljeti od amebne dizenterije, i one mogu biti 
izvori zaraze. 

U liječenju amebne dizenterije također upotrebljavamo 
sredstva, koja djeluju na uzročnike — amebe, uništavajući ih 
(emetin, antibiotika). 

U borbi protiv amebne dizenterije poduzimamo sve one 
mjere, koje poduzimamo i kod bacilarne dizenterije. Katkada 
će biti potrebno osim toga da poduzmemo i uništavanje šta- 
kora i miševa( deratizazciju), da bi uklonili mogućnost da se 
među ovima zadrže izvori zaraze. 

U našoj domovini imamo amebne dizenterije naje u 
Makedoniji i Dalmaciji. 


KOLERA 


Uzročnik je sitni štapić, malo otporan u vanjskoj sredini. Sunce 
i sušenje ga brzo ubijaju. Ipak u zahodnim jamama može ostat; živ 
i par mjeseci, a na onečišćenom vlažnom rublju 12 do 13 dana. I u 
maslacu, na voću i povrću, na drugim nekim živežnim namirnicama 
i u vodi uzročnici kolere mogu da zadrže svoju zaraznost kroz nekol:ko 

dana. Kod kolere se zato javljaju često i vođene epidemije. Prema 
tome je kod kolere potrebna dezinfekcija. Kod kolere postoje zdravi 
kliconoše, te prema tome izvor zaraze može biti bolesnik ; kliconoša. 

Inkubacija traje 2 do 3 dana. Uzročnici kolere su vrlo osjetljivi na 
solnu kiselinu u želucu, zato su kod kolere, još više no kod trbušnog 
tifusa, za pojavu oboljenja važna stanja, koja smanjuju kiselinu 
u želučanom soku. Uzročnici kolere izazivaju teške upale u tankom 
crijevu. Mnogo tih uzročnika u borbi s organizmom domaćina pro- 
padne i iz njih se oslobadjaju otrovi, koji uvjetuju vrlo tešku sl:ku 
oboljenja: jaki proljev uz bolove i grčeve, jako bljuvanje, veliko isuše- 
nje organizma uz pojavu niskih temperatura (katkada ispod 340 C). 
Koža je hladna, oblivena znojem, ljubičastoplavo obojena, zbog lošeg 
krvotoka. Tako su obojene i sluznice usta, Smrtnost je kod kolere vrlo 
velika. Umire skoro svaki drugi oboljeli, (Danas novi lijekovi pružaju 
mogućnost liječenja i kod kolere, pa ja uz njihovu pomoć i smrtnost 
manja). Kliconoštvo je u rekonvalescenciji kratkotrajno. 

U prijašnje doba se kolera širila u više navrata preko velikih 
prostranstva iz Indije, gdje je ona udomaćena. Kolere kod nas sada 
nema. Ipak treba da poznamo problem kolere, jer smo pomorska 
država i prema tome povezani i s onim krajevima, gdje još ima 
kolere. 


MALTEŠKA GROZNICA (BRUCELOZA) 


Malteška je groznica dobila svoje ime po otoku Malti, 
gdje se je polovinom prošlog stoljeća širila ne samo među pu- 
čanstvom, već osobito i među pripadnicima okupacione en- 
gleske vojske. Bruceloza je proširena po cijelom svijetu. I u 
Jugoslaviji ima bruceloze, osobito u Istri i Makedoniji. 

Bruceloza je bolest prvenstveno domaćih kopitara (ova- 
ca, koza, velike rogate stoke i svinja). Te su životinje rezer- 
voar, u kojem se uzročnik bruceloze održava. One su izvori 
zaraze, odakle se bolest širi i prelazi katkada i na ljude. 
Divlje životinje izgleda da ne oboljevaju od bruceloze. I bo- 
lesni čovjek može biti, i ako rjeđe, izvor zaraze. 

Uzročnik bruceloze je kratki štapić. U vanjskom svijetu 
je dosta otporan, tako da i osušen u prašini, ako nije na 
suncu i svijetlu, može ostati živ i sposoban za zarazu i više od 
mjesec dana, (Dezinfekcija je potrebna!) I u živežnim na- 
mirnicama (mlijeko, sir), pa i u vodi, može uzročnik bruce- 
loze ostati dulje vremena, (mjesec i više dana), sposoban za 
zarazu. 

Uzročnik bruceloze ulazi u tijelo životinje najčešće s hra- 
nom (sa zagađenih pašnjaka). Kroz stijenke probavnog su- 
stava uzročnik brzo ulazi u krv i proširi se po organizmu. 
Često je cijelo to bolesno zbivanje skoro bez simptoma, pri- 
kriveno. Do velike promjene u toku bolesti dolazi kad bo- 
lesna životinja ostane bremenita, Uzročnici se stanu naglo 
množiti i u velikim količinama dospijevaju u krv i putem 
ove u sve dijelove tijela. Oni pređu i u plod, koji pogiba. 
Dolazi do pabačaja. U tom se periodu bolesti uzročnici u ve- 
likim količinama izlučuju u mokraći, izmetinama i mlijeku. 
Tako se zagađuju staje i pašnjaci. Zaraza se iz tijela takve 
životinje može prenijeti i krvlju i mesom prigodom klanja. 
Pobačeni plod ili posteljica mogu također biti sredstvo prije- 
nosa zaraze, Poslije pobačaja ili porođaja bolest u organizmu 
životinje se opet smiruje i poprima kronični tok. | 

Spomenute činjenice su od velikog značenja za širenje 
bolesti i zato broj novih slučajeva oboljenja od bruceloze 
raste u proljeće, u doba telenja i jagnjenja, odnosno odmah 
poslije toga. 

U svojoj biti bruceloza je i kod čovjeka oboljenje pro- 
bavnog sustava i osnovno sredstvo prijenosa je hrana (za- 
gađeno mlijeko i mliječni proizvodi) i voda. Ipak kod prije- 
nosa zaraze na čovjeka važnu ulogu igra i prijenos kroz 
kožu kod dodira sa životinjama u vrijeme, dok one izlučuju 
najviše klica, kod pomaganja prigodom poroda ili pobačaja, kod 
klanja bolesne životinje. Zbog ovakvog načina prijenosa bru- 
celoza se često javlja kao profesionalno oboljenje poljopri- 
vrednika i mesara. Postoji na koncu mogućnost prenošenja 
zaraze i udisanjem prašine, u kojoj se nalaze klice bruceloze. 

Inkubacija kod bruceloze traje 2 do 3 tjedna, katkada i 
dulje. Poslije toga se javlja temperatura, koja raste i pada, 
tako da se izmjenjuju razdoblja od desetak do četrnaest 
dana s temperaturom i bez nje. Obično bolest ima dugotrajni, 
kronični tok i spomenuto: valovito kretanje temperature traje 
katkada i godinu, pa i više. Daljnji su znakovi oboljenja: jako 
znojenje (neovisno od temperature), povećanje linfnih žli- 
jezda po cijelom tijelu, jake boli u predjelu pojedinih većih 
živaca. Nerijetko se javlja i osip na koži, te upalne promjene 
na kostima i zglobovima s velikim smetnjama i bolovima. I 
kod čovjeka se uzročnik nalazi u krvi, zato i bolestan čovjek 
izlučuje klice u mokraći, izmetinama i mlijeku. 

Prijemljivost čovjeka prema uzročniku bruceloze je veli- 
ka. Ipak ne oboli svaki zaraženi čovjek, odnosno u mnogo 
slučajeva bolest ima prikriveni tok (bez simptoma). Tijelo 
biološkog domaćina u borbi s uzročnikom stvara protuotro- 
ve, ali u mnogo slučajeva to ne dovodi do ozdravljenja. Pro- 
tuotrovi se mogu dokazati u laboratoriju u krvi oboljelog. 
Oni se mogu dokazati i kožnom probom s preparatima dobi- 
venim od uzročnika (slično tuberkulinskoj probi kod tuber- 
kuloze). 

U liječenju bruceloze, osim drugoga, vrlo je važno i opće 
jačanje organizma (dobra ishrana, vitamini, mirovanje, 
svježi zrak). U modernom liječenju veliku pomoć imamo od 
sulfamida i antibiotika (teramicin). 


Kod širenja bruceloze od važnosti su uslovi, u kojima na- 
rod živi. Njeno suzbijanje bit će oteščano u zaostalim kraje- 
vima, gdje i životinje žive u nehigijenskim uslovima i gdje je 
život stenovništva vrlo bliski životinjama (spavanje u sta- 
jama i slično). Upravo je zato u borbi protiv bruceloze neop- 
hodna suradnja samog naroda organiziranog u zdravstvenim 
aktivima. 


U suzbijanju bruceloze od najveće je važnosti pronala- 
ženje zaraženih grla kod stoke pomoću kožne probe i pre- 
gledom krvi. Zaražena grla treba što hitnije udaljiti od ostale 
stoke i uništiti (zaklati i zakopati ili upotrebiti uz posebne 
mjere predostrožnosti). To je sve zadatak veterinarske službe. 
Osim toga je potrebno u zaraženom području preduzimati još 
slijedeće: zabraniti izvoz žive ili zaklane stoke, kao i mli- 
ječnih proizvoda (maslac, svježi sir), zabraniti klanje bre- 
menite stoke, odrediti dezinfekciju staja klornim krečem, po- 
gotovo staja, u kojima se zadržavala bolesna stoka. Isto je 
tako potrebno izolirati svakog bolesnog čovjeka i pobrinuti 
se za pravilnu dezinfekciju njegovih izlučina, Nije dobro, da 
osobe bolesne od bruceloze timare zdrave životinje. S druge 
strane osobe, koje se bave oko životinja, u krajevima gdje 
vlada zaraza treba da najstrože provode sve mjere lične hi- 
gijene (osobito pranje i dezinfekciju ruku poslije bavljenja 
oko životinja i prije jela, nošenje posebnih radnih odijela). 
I kod suzbijanja bruceloze vrlo je važan zdravstveno-pro- 
svjetni rad 

TROVAČI HRANE 


Ima raznih vrsta uzročnika, koji mogu da se, dospjevši u 
hranu, u ovoj razvijaju, razmnože i izluče velike količine 
otrova. Kad uđu s hranom u tijelo čovjeka, uzročnici i nji- 
hovi otrovi izazivaju akutna oboljenja slična trovanju s ka- 
kvim kemijskim sredstvom. Inkubacija je kod tih oboljenja 
vrlo krstka (2 do 4 sata, najviše 2 dana). Slika bolesti je 
raznolika, od lakih proljeva do teških stanja, po simptomima 
vrlo sličnih koleri. 

Među trovačima hrane najčešći su uzročnici  tačkastog 
oblika (koki), koje ćemo kasnije upoznati kao uzročnike 
gnojnih promjena na koži. 

Izvori zaraze, mjesta dakle, odakle uzročnici dospijevaju 
u hranu, bolesni su ljudi ili životinje ili, vrlo često, klico- 
noše. Takve zdrave osobe nose uzročnike najčešće u svojim 
crijevima, ili u gornjim dijelovima disaćih putova. I mnoge 
životinje, koje ne pokazuju nikakvih znakova oboljenja mogu 
u sebi nositi takve uzročnike i postati izvor zagađenja hrane. 
Inkubacija je kod trovanja hranom zagađenom tim uzročni- 
cima vrlo kratka, 1 do najviše 4 sata. Najprije se javlja muč- 
nina, iza toga vrlo jako grčevito bljuvanje, jaki i česti pro- 
ljev uz pojavu opće malaksalosti. Ti simptomi traju obično 
nekoliko sati i najčešće se bolesnik iza 24 sata osjeća sasma 
dobro. Ipak smalaksalost i mučnina može trajati još par dana. 
Najčešće do trovanja kokima dolazi poslije uzimanja mlijeka 
ili mliječnih proizvoda, raznih slastica ispunjenih kremom 
ili smetanom (šlagom) i raznih vrsti hrane s mesom. Vrlo 
često kod ispitivanja bolesnika doznajemo da je ta hrana 
prije uzimanja stajala dulje vremena na toplom mjestu. 
Upravo je to omogućilo stvaranje otrova (toksina) i tako 
uvjetovalo oboljenje. 

Vrlo su česta i trovanja hranom izazvana uzročnicima, 
koji su srodni bacilu trbušnog tifusa, Nekoji od tih uzročnika 
izazivaju oboljenja kod velike rogate stoke i kod drugih ne- 
kih životinja. Uzročnici prelaze u krv bolesne životinje i 
tako već za života prožimaju meso i ostale organe. U drugim 
se slučajevima uzročnici nalaze u crijevima životinja ne iza- 
zivajući bolest, te jedva poslije smrti zagade meso i, našavši 
u njemu dobre uslove, se razmnože i izluče svoje otrove (tok- 
sine), Takvi se pogodni uslovi osobito javljaju, kad se meso 

samelje i tako uzročnici razmnože u cijeloj količini mesa. 
Nekoje druge vrste iz te grupe uzročnika izazivaju bolest 
kod miševa i štakora, pa i te životinje mogu da zagade hranu 
i uvjetuju pojavu oboljenja. I među ljudima ima kliconoša, 
koji izlučuju klice iz te grupe. Sredstvo prijenosa trovača hra- 
ne iz grupe trbušnog tifusa je dakle često meso, ali i druga 
jela (mlijeko i mliječni proizvodi, sladoled, riba i drugo). 
Spomenuti uzročnici su u vanjskoj okolini nešto otpor- 
niji od srodnog im uzročnika tifusa. Ta je otpornost veća i 
prema toplini. Zato će uzročnici lakše ostati živi i u skuha- 
noj hrani, ako se ova nedovoljno ili nepravilno priprema i 


kuha (kuhanje velikih komada mesa, kod kojih se u sredini. 


ne postigne dovoljno visoka temperatura, nedovoljno isku- 
hane kobasice i slično). 


Inkubacija je kod tih trovanja također kratka, ipak obić-: 
no nešto dulja, no kod trovanja izazvana kokima (od više 
sati do 2 dana). Bolest se javlja najčešće bljuvanjem i prolje- 
vima s temperaturom, Katkada — i ako rjeđe — bolesne pro- 
mjene sa strane želuca i crijeva nisu izražene, već je glavni 
simptom temperatura, tako da bolest sliči trbušnom tifusu, 
katkada i gripi. 


Botulizam je oboljenje, koje također spada u tu grupu. 
Uzročnik je štapičasta klica, koja se razvija bez prisustva 
zraka. Klica je vrlo otporna, jer ima sposobnost da stvara 
spore. Ona živi ne izazivajući bolesne promjene u crijevima 
goveda i nekih drugih životinja, te sa izmetinama ovih zaga- 
đuje vanjsku okolinu (staje, tlo itd.). Klica dospijeva u razne 
konzerve, kobasice ili druge živežne namirnice kod njihove 
neispravne i nečiste pripreme. Ovdje izlučuje jake otrove, 
koji, dospijevši u tijelo čovjeka, izazivaju iza kratke inku- 
bacije (obično u toku 24 sati) teška, često smrtna oboljenja. 
Prvi su simptomi bolesti opća slabost, vrtoglavica, osjećaj 
zamiranja srca, katkada proljev i povraćanje. Iza toga se ja- 
vlja suhoća u grlu, čovjeka oblijeva hladni znoj, hod postaje 
nesiguran, čovjek vidi dvostruko, često sve crveno i zeleno 
obojeno. Zbog uzetosti nepca, progutana voda izlazi kroz nos. 
U težim slučajevima smrt nastupa u roku od nekoliko sati. 

Kutije konzerva, u kojima se razvija bacil botulinusa, 
nadmu se zbog plinova, koji se u njima stvaraju. Probušimo 
li pod vodom ovakvu kutiju, dižu se mjehurići plina. Zato 

ne ćemo nikada upotrebiti kutiju konzerve, koja se nadula 
i iz koje izlazi plin, kad je probušimo. Kobasice, meso i ribe 
zagađene botulinusom obično se lakše raspadaju kod reza- 
nja ili lomljenja i imaju miris po užegnutom ulju. Ipak mogu 
katkada botulinusom zagađene namirnice da izgledaju potpu- 


no normalno, a da ipak izazovu i teške forme oboljenja. 


U borbi protiv oboljenja izazvanih trovačima hrane, ka- 
ko je lako shvatljivo, najvažnije mjesto zauzimaju razne 
mjere iz higijene prehrane: pravilno organizirana | kontrola 
klanja stoke, kontrola industrijske preradbe živežnih namir- 
nica i proizvodnje konzerva, održavanje čistoće i ostalih hi- 
gijenskih mjera kod pripreme hrane, osobito u kolektivnoj 
ishrani, u raznim ugostiteljskim radnjama, slastičarnicama, 
ali i u pojedinačnoj ishrani u našim selima i gradovima. U 
toj borbi imaju prema tome važno zaduženje i zdravstveni 
aktivi u širokoj zdravstveno-prosvjetnoj djelatnosti, u provo- 
đenju raznih mjera, koje smo upoznali kao mjere borbe pro- 
tiv crijevnih zaraza, u organiziranju seminara i tečajeva o 
higijeni prehrane, u pomoći zdravstvenoj službi u kontroli 
održavanja mjera iz područja te higijene. 


GLISTE 


U čovječjem tijelu može da živi više vrsta glista, I to sta- 
nje predstavlja oboljenje, jer glista kao parazit živi na ra- 
čun tkiva i krvi svojeg biološkog domaćina ili se hrani tva- 
rima, koje su određene za njegovu ishranu i izdržavanje. 
Gliste spadaju u crve. Po obliku ih dijelimo u okrugle i 
plosnate. Ove potonje običavamo nazivati itrak avic am a 
ili pantljičarama. Smetnje, koje gliste uzrokuju kod čo- 
vjeka, raznog su karaktera. U crijevu može velika količina glista 
da izazove mehaničke smetnje i začepljenje crijeva. Isto tako 
mjehuri, koji se stvaraju u jetrima, oku, mozgu ili drugim 
organima, kao posljedica razvitka nekih glista (na pr. ehino- 
kokusa) dovode do uništenja i propadanja organa u kojem 
se razvijaju. Osim toga gliste izlučuju u organizmu svojeg 
biološkog domaćina otrovne sastojine, koje dovode do teške 
slabokrvnosti i drugih bolesnih promjena. (Naš narod vrlo 
često svodi na »gliste« mnogobrojne bolesne promjene, koje 

nemaju ništa zajedničko s glistama, tako osobito razne bo- 
lesne promjene kod djece, najrazličitija oboljenja s tempera- 
turom, grčevima i drugo). 


Svinjska trakavica 


Spolno zrela trakavica, nekoliko metara duga, živi u cri- 
jevu čovjeka. Trakavica se sisicama, koje ima na glavi, pri- 
čvrsti uz sluznicu crijeva i prima hranu površinom velikog 
broja članaka, od kojih je sastavljeno njeno tijelo. U ovim 

37. — Put zaraze svinjskom trakavicom. U čovječjim 

crijevima živi spolno zrela trakavica, dok se ikrice (cysticercus) 

razvijaju u mišičju svinje. I u tijelu čovjeka se mogu razviti ikrice 
proguta li jajašca svinjske trakavice 

se člancima nalaze zrela jajašca. Članci se otpuštaju i izlaze: 
s izmetinama. Kad ih s izmetinama pojede Svinja, iz jajašca 
se razviju ličinke (larve), koje se, došavši putem krvi u mi- 
šičje svinje, začahure. Takvu začahurenu ličinku zovemo: 
ikrica (cisticerkus),  Pojede li čovjek nedovoljno skuhano 
ikričavo meso svinje, pod djelovanjem probavnih sokova oslo- 
bodit će se ličinke čahure i razviti glista — javio se novi slu- 
čaj oboljenja od svinjske trakavice. Dospiju li u probavne or- 
gane čovjeka jajašca svinjske trakavice, ličinke, koje će se iz 
ovih osloboditi, začahurit će se u njegovom organizmu stvara- 
jući čahure u raznim organima (mozgu, oku i drugdje). (Sl. 
37). g 

Goveđa trakavica je vrlo slična po svemu svinjskoj 
trakavici, samo što se njene ikrice javljaju u goveđem mesu,, 
pa je prema tome osim čovjeka, govedo biološki domaćin za tog 

38. — Put zaraze goveđom trakavic om. U čovječjim 
Crijevima živi spolno zrela: trakavica, dok se ikrice (cysticercus) 
razvijaju u mišičju. goveda : 

parazita. Goveđa trakavica, prema tome, izmjenjuje Svoja 
dva biološka domaćina: u govedu se razvijaju ikrice, u čovje- 
ku spolno zrela forma trakavice. I ikrice goveđe trakavice, 
iako vrlo rijetko, mogu se razviti kod čovjeka, kad proguta 
jajašca trakavice. (SI. 38). 


Pseća glista (ehinokokus) 


Spolno zrele forme ove trakavice žive u crijevima psa, 
(vuka i nekih drugih divljih životinja). Jajašca gliste izlaze 
s izmetinama bolesne životinje i zagađuju okolinu (zemlju, 
raslinstvo na pašnjacima, povrće u povrtnjacima, vodu, ruke 
čovjeka, koji se igra s psom). Putem tih raznih sredstava prije- 
nosa jajašca ehinokokusa ulaze u probavne organe životinja, 

39, — Put zaraze psećom trakavicom. Spolno zrela traka- 


vica živi u crijevima psa, dok se u drugim životinjama i u čovjeka 
razvijaju mjehuri s ličinkama pseće trakavice 

koje su prijemljive za pseću glistu (ovca, govedo, konj, svi-: 
nja) ili čovjeka. Kod čovjeka taj prijenos najčešće uvjetuje 
neoprana salata ili drugo povrće, koje se sirovo jede. Vrla 
često taj prijenos uvjetuju primitivni nepravilni i nehigijen- 
ski odnosi čovjeka prema psu (hranjenje pasa iz suđa, iz ko- 
jih jedu ljudi, spavanje s psima u istom krevetu, ljubljenje 
pasa itd.). Takvi nepravilni odnosi dovode osobito lako do za- 
raze, jer bolestan pas zbog jakog svrbeža neprestano trlja 
predio oko stražnjeg otvora njuškom i tako se zagađuje jajaš- 
cima gliste. U novom se biološkom domaćinu iz jajašca razviju 
ličinke, koje prodiru u krv i putem ove u razne organe (jetra, 
pluća, mozak i drugi), gdje se začahure stvarajući mjehure 
veličine golubljeg jajeta do čovječje glave, Pojede li pas or- 
gane životinje, u kojima se nalaze mjehuri s ličinkama ehi- 
nokokusa doći će do novog slučaja oboljenja i novog izvora 
zaraze za čovjeka i druge životinje. (SI. 39). 3 

U borbi protiv ehinokokusa je vrlo važno tamanjenje ne- 
potrebnih pasa, uklanjanje primitivnih i nehigijenskih odnosa 
čovjeka prema psu, sistematsko čišćenje pasa od spolnih for- 
ma trakavice ehinokokusa pomoću specifičnih lijekova, te 
sprečavanje hranjenja pasa sirovim mesom životinja, u koje- 
mu se nalaze mjehuri ehinokokusa, (Takve dijelove najbolje 
je duboko zakopati ili ih isjeckati u male komade, dobro 
skuhati i onda upotrebiti za ishranu životinja). 


Trihina je okrugla glista, vrlo tanka, do 3 mm duga- 
čka, Biološki domaćin za trihinu su osim čovjeka, svinja, 
štakor, pas, mačka, međvjed, vuk i još nekoje druge životi- 
nje. Za razvitak i održavanje trihine kao vrste, osobito su 
važni štakor i svinja, Štakor ždere ostatke drugih uginulih 
štakora, a i odbačene dijelove zaklanih svinja, a i svinje 
često žderu uginule štakore, kao i čovjeku nepotrebne ostat- 
ke zaklanih svinja. Ima li u takvom mesu ikrica od trihine, 
pod utjecajem želučanog soka se ličinke oslobode svojih ča- 
hura, iz njih se razviju odrasli mužjaci i ženke, koje se oplo- 
de. Mužjaci uginu, dok se oplođene ženke zavuku u tkivo 
pod sluzokožom, gdje izlegu žive ličinke. Ove putem krvoto- 
ka odlaze u mišiće, gdje se začahure i stvaraju ikrice (cisti- 
cerkuse). Vidimo dakle, da se kod trihine (za razliku od tra- 
kavice) cjelokupni razvoj odvija u jednom domaćinu. Ti su 
biološki domaćini sad štakori, sad svinje ili rjeđe, druge ži- 


115 


votinje i čovjek. (Sl. 40). Do zaraze dolazi kod uživanja nedo- 
voljno kuhanog ili pečenog ikričavog svinjskog mesa. Osobito 
važnu ulogu kod toga igra suho meso, koje se vrlo često upo- 
trebljava u sirovom stanju. 

Kod čovjeka se poslije inkubacije od desetak dana javlja 
visoka temperatura do 40% C, koja traje do tri tjedna. Opće 
stanje bolesnika je teško, U nekim epidemijama je smrtnost 
vrlo velika, do 800%. 


U borbi protiv trakavica i trihine je važna saradnja ve- 
terinarske službe, osobito stroga kontrola mesa zaklanih. ži- 
votinja i uklanjanje mesa, u kojem se nalaze ikrice s ličin- 
kama. Osim toga je kod svinjske i goveđe trakavice važna 
borba za discipliniranje vršenja nužde i borba protiv epide- 
miološki krivog običaja, da se nužda vrši u stajama, osobito 
u svinjcima (u prvom redu dakle izgradnja nužnika, kod ko- 

40, — Put zaraze trihinom. Ona živi i razvija se prvenstveno 


u štakoru i svinji. Spolno zrela glista Živi u crijevima tih životi- 
nja, dok se tkrice razvijaju u njihovom mišičju, Ona će se razviti 
i u čovjeku kad pojede nedovoljno kuhano ikričavo meso 

jih je onemogućeno da životinje žderu izmetine i u njima 
članke trakavica). Kod suzbijanja trihinoze je osobito važno . 
pobrinuti se, da se svinje hrane otpacima zaklanih svinja 

samo ako su prokuhani, zatim da se unište štakori i onemo- 
gući da svinje pojedu uginule, od trihinoze bolesne štakore. 

Osim toga je važno, da se suho meso uvijek prokuha prije 

jela, i to u što manjim komadima, kako bi bili sigurni, da 

su sigurno uginule eventualno postojeće ikrice u mesu. 


2 
odrasli crv 


41. — Put zaraze običnom listom (askaris). Jajašea 

izašavši s izmetinom čovjeka sazriju u vanjskoj sredini i u njima 

se razviju ličinke (larve). Dospjevši kod nove zaraze u crijeva 

čovjeka, ličinke izađu iz jajašca, prođu komplicirani put kroz 

organizam čovjeka i ponovo dolaze u njegova crijeva, gdje živi 
spolno zrela glista 

Orugla ili obična glista (askaris) dugačka je do 
40 cm., a debela poput tanke olovke. Ona se razvija u crijevi- 
ma čovjeka. Ženka nese veliki broj jajašca (do 200.000 dnevno). 
Jajašca, izašavši s izmetinama u vanjsku okolinu, sazriju i 
prenesena s raznim predmetima ulaze u probavne organe 
drugog čovjeka. Kod prenošenja zaraze vrlo važnu ulogu 
igraju nečiste ruke (u igri na zemlji onečišćene ruke djece!), 
zatim zagađeno, često nedovoljno oprano povrće, koje se jede 
u sirovom stanju. 

Interesantan je razvitak te gliste u čovječjem organizmu, 
Kad jajašca dospiju s hranom u crijevo čovjeka iz istih se 
oslobode ličinke, koje ulaze u krvne žile crijeva i putem ovih 

42, — Put zaraze vlasastom glistom (trihuris). Spolno 

zrela glista živi u slijepom crijevu čovjeka. Jajušca izlaze u izme- 

tinama i dozrijevaju u vanjskoj sredini uvjetujući novu zarazu 
kad dospiju u usta drugom čovjeku 

dospijevaju u jetra, pa putem krvi preko srca u pluća, kroz 
dišne cijevi u jednjak i krozanj ponovo u crijeva, gdje se 
razvijaju gore opisane 40 cm dugačke spolno zrele forme as- 
karisa. (Sl. 41). Obična glista je jedna od najraširenijih glista 
u našem narodu. : 

U borbi protiv askarisa vrlo je važna čistoća ruku, zatim 
izgradnja i uređenje nužnika, te isključenje svake mogućno- 
sti zalijevanja i đubrenja polja izmetinama. (Jajašca askarisa 


odrastao cry“ 
J 


43, — Put zdraze bijelom. 9 listom (oksiu ri s), * Najčešće 
se prenosi zaraza zagađenim prstima iz okolice stražnjeg otvora 
“ crijeva u usta. istom ili drugom čovjeku. 

su vrlo otporna, zato će povrće koje izraste u proljeće hiti 
vrlo često zagađeno jajašcima te gliste, iaizo je polje bilo đu- 
breno izmetinama još u jeseni.) 

Postoje još nekoje vrste okruglih glista, koje žive u čo- 
vjeku kao paraziti. Među ovima je jedna kao vlas tanka 
(vlasasta glista, trihuris). Ona živi na sluznici slije- 
Pog crijeva, te izaziva, osobito kod djece, veće stepene slabo- 
'krvnosti. I kod te gliste dolazi do zaraze ulaskom jajašca kroz 
usta, (SI. 42). Druga takva glistica velićine do 1 cm. živi u 
slijepom i u debelom crijevu (bijela glista, oksiuris). 
Ona se prisiše uz sluznicu i hrani krvlju svog domaćina. Žen- 
ka nese jajašca na sluznici samog stražnjeg otvora crijeva. 
Nekoji kemijski spojevi, koji se prigodom nesenja jajašca iz- 
lučuju na tom mjestu, izazivaju vrlo jaki svrbež. Čovjek če- 
šući se pobire prstima i noktima veliki broj jajašca i tako 

44. — Put zaraze glistom, koja ulazi u organizam kroz kožu. Jaja« 
šce izlazi u izmetinama, dozrijeva u vanjskoj sredini, Idje iz njega 
izlazi ličinka (larva), Ona se probije kroz kožu u organizam drugog 
čovjeka, prolazi kroz razne njegove organe i dospije u gornje 
dijelove tankog crijeva, gdje živi spolno zrela glista 

uvjetuje daljnje širenje zaraze kao i ponovo samozaražava- 
nje prenošenjem tih jajašca u svoja valstita usta. (SI. 43). Bi- 
jela glista je jedna od najraširenijih glista, 


U borbi protiv vlasaste i bijele gliste važne su sve one 
mjere, koje smo spomenuli kod obične gliste, Kod bijele gli- 
ste je osobito važna čistoća ruku, jer su upravo onečišćene 
ruke najvažnije sredstvo prijenosa, a površno pranje nije u 
stanju da ukloni jajašca, koja se zadržavaju pod noktima. 


Postoje još nekoje gliste, čije ličinke ulaze u tijelo kroz 
kožu, kad se čovjek kupa ili radi u mokrim ili vlažnim rovo- 
vima. I u tim se slučajevima gliste razvijaju u crijevima i ja- 
jašca izlaze s izmetinama. (SI. 44). 

3. Grupa zaraznih oboljenja krvi 


PJEGAVAC 


Uzročnik pjegavca je vrlo sitan (virus). On je vrlo osjet- 
ljiv, te nije sposoban da dulje vremena ostane živ u vanjskoj 
okolini. Prenosi ga uš. Ova sišući krv bolesnika od pjegavca 
prima u svoj probavni sustav uzročnike, koji se razvijaju u 
njenom organizmu. Uš postaje zarazna 6 do 10 dana poslije 
“ sisanja krvi s klicama. Klice iz njenog tijela izlaze u izmeti- 
nama i tako mogu dospjeti na kožu drugog do sada zdravog 
čovjeka, Kad se čovjek češe, unese uzročnike kroz male ogre- 
botine u tkivo i krv i tako dolazi do nove zaraze. (Uš dakle 
ne unosi zarazu kod ujeda, jer ne izlučuje u slini uzročnike). 
UŠ ostaje zarazna do konca života u svemu 20 do 30, najviše 
40 dana. Tihe imunizacije i pojave zdravih kliconoša nema. 

Inkubacija traje 10 do 12. dana. Posljednja jedan ili dva 
dana inkubacije bolesnik je već zarazan. Bolest počinje na- 
glim pogoršanjem općeg osjećanja, treskavicom i groznicom. 
Lice je crveno, spojnice očiju crvene i upaljene, vijeđe ote- 
čene, jezik obložen, na rubovima crven, drhće kad se ispruži, 
koža je suha, gori, Treći se dan javljaju sivkasto-crvene.pje- 
ge na nepcu i jeziku, četvrti, peti dan se javlja osip na koži, 
najčešće najprije na stranama prsnog koša, odakle prelazi 
na leđa i grudi. Osip nije gust. Ako pritisnemo male crvene 
pjege, one ne će nestati (za razliku od osipa kod trbušnog ti- 
fusa), jer su to većinom mala potkožna krvarenja. Javljanjem 
osipa dolazi do pomućenja svijesti i smetnja u radu živčanog 
sustava i u radu srca i krvnih žila, Visoka temperatura izme- 
đu 39% i 40%C traje oko 12 dana. Temperatura iza toga veći- 
nom spadne naglo, rjeđe postepeno. Smrtnost je kod pjegav- 
ca katkada velika, i do 25%. Osobito je velika smrtnost među 
oboljelim osobama starijim od 50 godina. Poslije preboljenja 
bolesti stvara se otpornost, međutim izgleda; da ipak u neko- 

jim, iako ne čestim slučajevima, ostaje dugoirajno klicono- 
štvo, koje omogućuje ponovnu pojavu oboljenja kod iste 
osobe i tako često stvaranje novog žarišta u kraju, gdje nije 
bilo pjegavca. 

Prema svemu gornjemu je u borbi protiv pjegavca važ- 
no: izolacija bolesnika i energično razušivanje prvenstveno 
u žarištu infekcije. 

Pjegavac je bolest privredno zaostalih krajeva. Naš je 
narod mnogo prepatio od pjegavca za vrijeme Prvog i Dru- 
gog svjetskog rata. Još i danas nismo uspjeli u potpunosti 
likvidirati nekoja manja žarišta pjegavca. Prema tome ta je 
likvidacija važan zadatak, koji stoji pred nama, jer i najma- 
nje žarište pjegavca predstavlja veliku opasnost za zemlju, 
pojave li se kakva teška ili katastrofalna stanja (na pr: rat). 
Zato je jedan od važnih zadataka zdravstvenih aktiva sudje- 
lovanje u borbi protiv ušljivosti, prvenstveno i u likvidaciji 
žarišta pjegavca. 


POVRATNI TIFUS 


Uzročnik je spiroheta (mikrob oblika vrlo sitne nevid- 
ljive zmijice). U vanjskom svijetu ne pokazuje nikakvu ot- 
pornost. Uš se zarazi kod sisanja krvi bolesnika. Uzročnik se 
razvija u tjelesnoj šupljini uši i može iz njenog tijela da iza- 
đe samo kad se uš zgnječi ili povredi. Zbog tog načina izla- 
ženja klica iz tijela uši, u slučaju kad na istom terenu po- 
stoji i pjegavac i povratni tifus, taj se potonji mnogo pola- 
ganije širi. (Svaka uš ispušta izmetine, dok samo po koja uš 
bude na tijelu zgnječena!).  Klice ulaze u tijelo kroz male 
ogrebotine kao i kod pjegavca. Tihe imunizacije ni pojave 
zdravih kliconoša nema, 


Inkubacija je 7 do 8 dana. Oboljenje počinje naglo s drh- 
tavicom, glavoboljom, bolovima u zglobovima i u mišićima. 
Temperatura se penje vrlo visoko do 41"C i više, traje pet, 
šest do sedam dana, iza čega naglo pada s velikim znojenjem. 
Iza pet do šest dana bez temperature javlja se novi napadaj, 
koji obično traje nešto kraće. Takvih napadaja može biti 
više. Otpornost koja se stvori nije čvrsta i imade više slu- 

čajeva ponovnog oboljenja. Borba protiv povratnog tifusa ista 
je kao i borba protiv pjegavca: izolacija bolesnika i ener- 
gično razušivanje, prvenstveno u žarištu. 


MALARIJA 


Uzročnik je sitni praživ (najjednostavnija životinjica), 
koji ne pokazuje nikakve otpornosti u vanjskom svijetu. On 
se razvija izmjenice u tijelima svoja dva biološka domaćina: 
u čovjeku i u komarcu malaričaru. (51. 45 i 46). Ženka ko- 
marca, koja se hrani sišući krv (mužjak siše biljne sokove i 
ne ubada), zarazi se uzročnicima, koji se nalaze u krvi boles- 


45, — Obični komarac (lijevo) 1 komarac malaričar (desno). Stra- 
žnji dio tijela običnog komarca okrenut je prema zidu, stražnji 
dio tijela komarca malaričara strši od zida 

nika, Klice se razvijaju u njenom tijelu i dospiju u žlijezde 
slinovnice. Od tog momenta (razvitak uzročnika u tijelu žen- 
ke komarca traje različito dugo prema temperaturi okoline), 
komarac je zarazan i kod ponovnog sisanja krvi uzročnici 
ulaze sa slinom u krv do sada zdravog čovjeka, izazivajući 
novi slučaj oboljenja. Tihe imunizacije ni pojave zdravih 
kliconoša nema. 


s 
46. — Ličinka komarca malaričara leži vodoravno uz površins 
vođe (Fore), ličinka običnog komarca leži koso od površine prema 
dnu (dolje) 


Budući da je komarac malaričar jedino sredstvo prijenosa 
malarije, novi se slučajevi tog oboljenja mogu javiti samo u 
krajevima, gdje živi komarac malaričar, Isto je tako lako 
shvatljivo, da do novih zaraza može doći samo kad ženka 
anofelesa leti i siše krv, Ljeto i jesen su dakle sezona, kad 
se svake godine u malaričnim krajevima u velikom broju 
javljaju novi slučajevi malarije. 

Inkubacija traje oko 10 dana, katkada kraće, u pojedi- 
nim slučajevima i mnogo dulje, mjesecima, Bolest se javlja 

napadajima temperature, koja se diže s treskavicom, a pada 
uz vrlo obilno znojenje. Uz temperaturu se javlja glavobolja, 
boli u križima i mučnina. Temperatura se diže u momentu 
kad uzročnici prodiru u crvena krvna zrnca, gdje se razvi- 
jaju i množe dijeljenjem. Kod toga crveno krvno zrnce pro- 
pada i uzročnici se oslobađaju, da ponovno prodru u nova 
krvna zrnca. Takvi se napadaji i temperatura, koja ih prati 
ponavljaju svaki drugi ili treći dan, već prema vrsti uzroč- 
nika. Kod malarije je povećana slezena, tako da se može pi- 
pati, katkada i vidjeti kako izbočuje gornji dio trbuha ispod 
lijevog rebranog luka. Kod ljudi koji boluju od malarije, 
često se javlja teška slabokrvnost. Ako se bolest ne liječi, 
traje više mjeseci. I kad su prošli znakovi bolesti, vrlo često 
ostaju u krvi pojedini uzročnici, koji mogu i iza više godina 
dovesti do novih nastupa oboljenja (recidiva) i postati tako 
ponovo žarišta, iz kojih se bolesti širi. Kod malarije ne do- 
lazi, dakle, do pojave čvrstog imuniteta, već najčešće bolest 
poprima kronični tok, javljajući se ponovo svake godine, 
"Takvo stanje dovodi do teškog oštećenja organizma, do veli- 
ke slabokrvnosti i potpune iscrpljenosti. Tome pridonose i 
otrovi koje u tijelo izlučuju uzročnici, 


Malarija predstavlja i veliki socijalni problem, jer iza- 
ziva nesposobnost za rad i privređivanje kod velikog broja 
ljudi. Poznati su mnogobrojni primjeri, (takvih ima i u našoj 
domovini), gdje je malarija dovela u prošlosti do propasti 
pojedinih naselja, tako da napuštene i porušene kuće govore 
o teškoj, izgubljenoj borbi, koju je u tom kraju vodio narod 
protiv uzročnika bolesti. : 

I poslije izliječenja ne ostaje čvrsti imunitet i čovjek 
nije otporan protiv nove zaraze. 


U borbi protiv malarije, kako smo već napomenuli, naj- 
važnije je uništavanje komaraca prenosilaca, odnosno stva- 
ranje uslova, koji onemogućuju njihov razvitak, spriječava- 
nje prenošenja zaraze pomoću mreža i drugim sredstvima, 
te uništavanje uzročnika u tijelu bolesnika odgovarajućim 
lijekovima. Malarija je vrlo proširena bolest, Od nje boluje 
u cijelom svijetu više stotina milijuna ljudi. (Nekoji računaju 
do 500 milijuna osoba). I u našoj je domovini malarija prije 
rata bila vrlo raširena i od nje je bolovalo oko 700.000 ljudi. 
Danas je nastojanjem narodne vlasti i saradnjom sumog na- 

roda uspjelo skoro likvidirati malariju. Međutim, potrebno 
je da smo vrlo budni, jer bi mala nepažnja mogla dovesti do 
ponovog rasplamsavanja epidemije u kojem ugroženom kra- 
ju. I u tom sektoru je vrlo važna pomoć i saradnja zdravsive-' 
nih sktiva. 


KUGA 


Uzročnik je mali jajoliki bacil, Njegova otpornost nije jako 
velika, Ipak može ostati živ i sposoban za zarazu na tamnom vlažnom 
mjestu i više dana. Isušivanje ga ubija, tako da se ne može prenijeti 
prašinom. Sredstva, koja upotrebljavamo za dezinfekciju brzo ga uni- 
štavaju. Kuga je zapravo oboljenje štakora i raznih drugih njemu 
srodnih glodavaca. Od ovil) se ona prenosi na čovjeka. Glavni pre 
nosnik je buha. (SI. 47), Ona se zarazi sišući krv bolesnog štakora 
Gili čovjeka). U želucu zaražene buhe se! stvori čep od klica, tako da 


47. — Buha i ličinka buhe (b) 


se kod ponovog sisanja usisana krv, ne mogavši ući u želudac, vraća 


u krvnu žilu i sobom unosi zarazne klice. Tako dolazi do novog: 


oboljenja. Kod čovjeka je dovoljna najmanja količina zaraznog ma- 
terijala da dodje do! bolesti i prema tome nema tihe imunizacije ni 
zdravog klisonoštva. 

Inkubacija je kod čovjeka .2 do 6 dana. Najprije oteknu žlijezde 
onog dijela tijela, na kojem je došlo do zaraze (najobičnije žlijezde 
u preponama, jer buha najčešće siše krv na nogama). Javlja se 

visoka temperatura, bolesnik slabi i gubi svijest. Putem krvi klica 
može dospjeti u pluća čovjeka izazivajući upalu. Od tog momenta 
se bolest može širiti novim načinom — putem kapljične infekcije. 
Smrtnost je kod kuge prije bila vrlo velika do 45% i više, kod plućne 
forme kuge 1000. Danas u liječenju kuge mnogo pomažu antibiotie!. 


U borbi protiv kuge važna su sredstva: borba protiv štakora i one_ 
mogućenje bliskog dodira istih s ljudima (uredjenje zgrada na način 
da štakori ne mogu ući u zgradu), stroga izolacija bolesnika, obrana 
od prenosa bolesti putem buha od bolesnika na personal, koji ga 
njeguje, zaštita tog personala putem zaštitne platnene maske (zbog 
mogućnosti kapljične infekcije), aktivna imunizacija. U prošlosti je 
kuga više puta u velikim pandemijima obuhvatila ogromna prostran. 
stva. Kod toga je često važnu ulogu igrao pomorski saobraćaj i prenos 
brodovima zaraženih štakora. I danas u nekojimi je krajevima kuga 
endemična, pa se odanle otkada dokada širi i u druge krajeve. Za 
našu je domovinu kuga strano oboljenje. Ipak je moramo poznavati, 
jer smo pomorska država, u čije luke dolaze brodovi iz svih krajeva 
svijeta. 

4. Grupa zaraznih oboljenja 
vanjskih pokrova 


CRNI PRIŠT (BEDRENICA) 


Uzročnik je štapičastog oblika (bacil). Bacil bedrenice je 
srednje otporan u vanjskoj okolini, međutim posjeduje spo- 
sobnost, da se čim se nađe u nepovoljnim prilikama, pretvori 
u sporu, dakle u vrlo otpornu formu, Takve prilike nastupaju 
za bacil, kad dođe u dodir sa zrakom, jer se on razvija bez ki- 
sika. U formi spore uzročnik može ostati živ i sposoban za 
zarazu mnogo godina. 

Bedrenica je prvenstveno bolest životinja. Od nje mogu 
oboljevati razne životinje. Kod stoke se ta bolest javlja ve- 
ćinom kao bolest probavnih organa. Životinje kad pasu 
zaraze se na zagađenom polju, bolest se razvija u crijevima 
stvarajući rane, uzročnici izlaze s izmetinama i ponovo 
zagađuju polje. Zbog otpornosti spora takvo će zaga- 
đeno polje ostati opasno za zarazu mnogo godina. Uzročnik 
prelazi i u krv bolesne životinje, pa se zato katkada javlja 
prijenos bolesti i ubodom kukaca, koji sišu krv (na pr. ubo- 
dom muhe peckavice). Kod čovjeka najčešće dolazi do zaraze 
preko kože, rjeđe se javlja bedrenica kao prvobitno oboljenje 
probavnog sustava kod zaraze putem hrane ili kao plućna 
forma kod udisanja prašine sa sporama (na pr. u fabrikama 
četka i sita kod prerade dlaka i konjske strune). Najčešće 
oboljevaju ljudi, koji po svojem zanimanju dolaze u dodir 
sa životinjama i životinjskim produktima (stočari, mesari, 
kožari i slično). (Sl. 48). Vrlo je česta zaraza od stoke zaklane 
iz nužde, a bolesne od crnog prišta. Kod crnog prišta nema 
tihe imunizacije ni kliconoštva. 

Inkubacija traje 2 do 3 dana, rijetko dulje. Na mjestu, gdje 
je preko ozlijeđene kože ili sluznice — (obično su to male ogre- 
botine ili skoro neprimjetne oderotine), — došlo do zaraze ja- 

vlja se upala s jakim otečenjem, koja brzo dovodi do propada- 
nja tkiva i stvaranja crne kraste. Karakteristično je, da uza sve 
to, što su te promjene često vrlo jako izražene, bolesnik ne 
osjeća boli. Temperatura je povišena, u nekim slučajevima 
dapače vrlo visoka. Smrtnost je kod crnog prišta velika (oko 
15%/0). Još je veća kod plućne i crijevne forme, Danas posje- 
dujemo sredstva, kojima možemo uspješno liječiti bedrenicu 
(pasivna imunizacija, salvarzan, sulfamidi, antibiotici). Pre- 
boljenje bolesti ostavlja čvrsti imunitet, 


48. — Utjecaj zanimanja na oboljevanje od crnog prišta. (Podaci 
zarazne bolnice Zagreb za vrijeme od 1936 do 1950 gođine). 


U borbi protiv širenja crnog prišta treba spomenuti: 
kontrolu klanja, uklanjanje bolesnih životinja, vrlo energi- 
čna dezinfekcija u okolini bolesne životinje i bolesnog čovje- 
ka, bolnička izolacija bolesnika, kontrola (kroz 8 dana) ljudi 
koji su bili u dodiru s bolesnikom ili s bolesnom životinjom. 
Uginule bolesne životinje ne smijemo komadati, niti im' kožu 
skidati i uopće moramo nastojati da iz njihovih mrtvih tijela 
ne izađe krv, jer kod toga klice dolaze u dodir sa zrakom i 
pretvaraju se u spore, Naprotiv ako se zakopa nedirnuto ti- 

jelo od bedrenice uginule životinje barem dva metra duboko, 
(najbolje ga je prije toga politi petrolejem ili karbolom, da 
ga ne bi tko iskopao), uginut će sve klice bedrenice u njemu 
u roku od četiri do pet dana. 


GLJIVIČASTA OBOLJENJA KOŽE, KOSE I NOKATA 


Oboljenja izazvana gljivicama zovemo općim imenom 
mikoze (grčki mikes znači gljiva). Gljivice, koje ih izazivaju, 
najmanja su živa bića biljaka bez klorofila. Pod mikrosko- 
pom imaju oblik vlakanaca ili zrnaca. Nekoji se od tih uzroč- 
nika razvijaju u najpovršnijim slojevima kože, drugi ulaze 
u dublje slojeve kože i u tvorevine, koje su nastale iz kože 
(dlake i nokti), nekoji mogu da napadaju i dublja tkiva ispod 
kože, pa dapače da se šire i razvijaju u unutarnjim organi- 
ma. Sve te uzročnike zovemo zajedničkim imenom dermato- 
fiti (grčki derma znači koža, a fiton biljka). 

Izvor zaraze je kod tih oboljenja bolestan čovjek. U ne- 
kojim slučajevima kod nekih vrsta uzročnika, može biti iz- 
vor zaraze i bolesna životinja. Uzročnici izlaze iz izvora za- 
raze u izlučinama i u oboljelim česticama tkiva, koja otpada- 
ju s bolesno promijenjenih mjesta (ljuskice kože, bolesno 
promijenjena koža). Uzročnici gljivičastih oboljenja su ot« 
porni u vanjskoj okolini i mogu dulje vremena da ostanu živi 
i sposobni za zarazu. Oni se prenose prvenstveno neizravnim 
putem preko raznih predmeta lične upotrebe, (krevetno ru- 
blje, ručnici, kape, četke, mašine za šišanje, britve, u kupa“ 
tilima itd.). 

Bolesne promjene izazvane gljivicama su vrlo raznolike. 
Na koži, osobito na pregibima, gdje je koža najosjetljivija, 
gljivice uzrokuju površne svjetlosmeđe, smeđe ili crvenkaste 
pjege, koje se lako ljušte. Kad gljivičasti uzročnici prodru 
u dublje slojeve kože, te su promjene jače izražene, nadig- 
nute nad površinom kože s vodenim ili gnojnim mjehuričima 
na rubovima, gdje se bolest širi i zahvaća nove dijelove kože. 
Na koži nogu, osobito među prstima, se pod djelovanjem glji- 
vica javljaju mjehurići s vodenim i vodeno-gnojnim sadrža- 
jem, i pukotine, koje često izlučuju vodeno-gnojnu tekućinu 
i neugodno zaudaraju. Nerijetko može da kroz ovako promi= 
jenjenu kožu uđu u tkiva i uzročnici gnojenja (koki) izazi« 
vajući gnojne upale ili crveni vjetar. (SI. 49). 

Nokti kod oboljenja izazvana gljivicama postaju krhki 
bez boje i sjaja, ispod njih se nakupljaju siraste mase u koji- 
ma se nalaze uzročnici. 

I gljivičasta oboljenja kose počinju u koži. Uzročnik uđe 
u rožnati dio kože stvarajući hodnike. Zbog toga se koža 
upali i ljušti u obliku malih krugova ili prstenova, Nerijetko 


49. — Gljivičasto oboljenje na koži noge 

ge na rubovima tih pojava opažaju sitni vodeni ili gnojni 
mjehurići. Kroz kožu uzročnik dopre do otvora, u kojem je 
usađena dlaka, te zahvati samu dlaku ili ispuni cijeli kanal 
oko dlake. Oboljela dlaka postaje krhka i lomna ili izgubi 
boju i sjaj i sliči kučini. Bolesne dlake lako ispadaju. Tako 
nastaju okrugla, oštro ograničena mjesta bez kose, promjera 
2 do 10 cm. Kod druge vrsti takvog oboljenja kosa ne 
ispada u oštro ograničenim područjima, već izgleda kao da 
je djelomično iščupana i prorijeđena. (SI. 50). Spomenuta 
gljivičasta oboljenja kose se obično i bez liječenja izliječe 
u doba spolnog dozrijevanja ili nešto kasnije (oko dvadesete 


50. — Gljivičasto oboljenje kose 


134 


godine), ostavljajući dakako u pojedinim slučajevima kao 
trajnu uspomenu okrugla gola mjesta na kosom obraslu di« 
jelu glave. 

Posebno ćemo spomenuti gljivičasto oboljenje kose, koje 
zovemo favus. I kod ovog oboljenja se najprije javljaju na 
površini kože na glavi sitne crvene mrljice, koje se perutaju. 
Vrlo brzo uzročnici zahvate dlake stvarajući oko njih naku- 
pine u obliku sitnih žutih tanjurića ili zdjelica promjera od 
2 mm do 2 em. Često se ti tanjurići spoje u veće tvorevine 
žute boje, iz kojih strše dlake. Bolest postepeno zahvati sav 
kosom obrašteni dio glave osim samih rubova, Dlake gube 
svoj sjaj i boju, ne lome se, ali lako ispadaju u čupercima. 
Glava bolesnika od favusa ima često karakteristični miris po 
mišjoj mokraći. Uklonimo li žute krastice oko dlake, ostaje 
glatka, crvena i lako udubljena koža. Postepeno se na tim 
mjestima javljaju ožiljci, a ispadanjem kose nastaje trajna če- 
lavost. Favus, ako se ne liječi, ne će, kad bolesnik odraste, 
sam nestati kao druga gljivičasta oboljenja kose. 

Promjene izazvane gljivicama na bradi su slične promje- 
nama u predjelu kose. 

U borbi protiv gljivičastih uzročnika tijelo biološkog do- 
maćina u većini slučajeva stvara protuotrove, koje možema 
dokazati probom na koži uštrcavanjem male količine otrova 
dobivenih u laboratoriju iz uzročnika (slično kao tuberkulin- 
skom probom kod tuberkuloze). Ipak ti protuotrovi samo iz- 
nimno dovode do brzog spontanog izliječenja oboljenja. U 
najvećem broju slučajeva, kako smo gore spomenuli, obolje- 
nje se dalje razvija i poprima dugotrajni kronični tok. 


Među sredstvima, kojima liječimo gljivičasta oboljenja, 
važno: mjesto zauzimaju razna dezinfekciona sredstva, sred- 
stva koja sadrže sumpor, katran ili salicilnu kiselinu, jodova 
tinktura i rentgenske zrake, Kod liječenja gljivičastih oha- 
ljenja noktiju treba najprije izvaditi bolesni nokat. Isto takn 
kod liječenja gljivičastih oboljenja kose treba naipriie uklo- 
niti sve dlake na bolesnom mjestu. To najčešće vršimo pro- 
sijavanjem rentgenskim zrakama. 


Obzirom na način prijenosa gljivičastih oboljenja lako je 
shvatljivo da su uslovi u kojima ljudi žive od velikos utie- 
caja na njihovo širenje. Stanovanie u pretrpanim stanovima, 


neodržavanje higijene u kolektivnim nastanbama. nevravilni 

odnos prema životinjama (na pr. spavanje u stajama) pogo- 
duju širenju tih bolesti, Vrlo često nepažnja i neodržavanje 
higijene u školama predstavljaju važne momente u širenju 
tih bolesti. 

Gljivičasta su oboljenja proširena i u Jugoslaviji. Ona 
su se osobito raširila za vrijeme posljednjeg rata, kad su 
naši ljudi i naša djeca bili prisiljeni da žive u nehigijenskim 
prilikema i bez predmeta, koji su neophodno potrebni za odr- 
žavanje najosnovnije lične higijene. Zato su i bila ta obolje- 
nja teški problem u našim dječjim domovima za vrijeme 
rata. : 
U borbi protiv gljivičastih oboljenja, EAU, i glji- 
vičastih oboljenja kose, vrlo je: važno pronalaženje svježih 
slučajeva, jer se inače zbog velike zaraznosti zaraza brzo 
širi. Često obični lišaj, mala crvena pjegica, koja se ljušti, pa 
i sama pojava masnih naslaga i ljuštenje između kose, po- 
četak je gljivičastog oboljenja. Zato je neophodno potrebno 
da se djeca u školama redovito pregledavaju. U tome mogu 
pružiti veliku pomoć nastavnici i zdravstveni aktivisti. Oni 
treba da se nauče pregledavati djecu i raspoznavati prve 
znakove oboljenja uzrokovanog gljivicama. Svako dijete, na 
kojem se primijeti i najmanje sumnjivu promjenu, treba upu- 
titi liječniku radi ustanovljenja tačne dijagnoze i, u slučaju 
potrebe, radi provođenja liječenja. Ako se liječničkim pre- 
gledom potvrdi sumnja, da se radi o gljivičastom oboljenju, 
bit će potrebno da liječnik sistematski pregleda svu djecu 
škole ili doma kao i ukućane oboljelog djeteta. Na taj će se 
način uspjeti spriječiti pojavu novih slučajeva i širenje epi- 
demije. 

Daljnji je zadatak zdravstvenih aktiva u suzbijanju glji- 
vičastih oboljenja kože i kose vrlo intenzivan zdravstveno- 
prosvjetni rad i upućivanje, borba za pravilni način upotre- 
bljavanja predmeta lične upotrebe, borba. za pravilni odnos 
prema životinjama, borba za strogo održavanje lične higi- 
jene. U borbi protiv širenja gljivičastih oboljenja nogu važna 
je higijena u kupatilima, dobro sušenje nogu iza kupanja, 
često mijenjanje čarapa, zabrana hodanja bosih nogu i no- 
šenja cipela, koje loše zatvaraju i tako nedovoljno štite nogu 
od zaraza. 

Samo uz pomoć zdravstvenih aktiva u školama i na te- 
renu bit će, dakle, moguće zdravstvenoj službi da svlada 
gljivičasta oboljenja. i da od njih oslobodi naš narod i našu 
djecu. 


PARAZITARNA OBOLJENJA KOŽE ŽIVOTINJSKOG 
PORIJEKLA 


Na koži i u koži mogu da žive i sitna bića, koja spadaju u 
životinje. I te sitne životinjice žive na račun živih tkiva bio- 
loškog domaćina, one su, dakle, nametnici (paraziti) i njihova 
pojava na biološkom domaćinu predstavlja prema tome 
oboljenje. 

Od tih su za nas najvažnije uši i svrabac. 


Ušljivost je dakle prema gornjemu također oboljenje. 
Uistinu uš živi na račun svog biološkog domaćina, ona se 
hrani njegovom krvi i tako ga slabi i oštećuje njegovo zdra- 
vlje. 

Uši spadaju među kukce i to u red grizličara. Na čovje- 
ku žive kao nametnici tri vrsti uši, koje su se nesumnjivo 
tokom historijskog razvoja razvile iz jedne pravrste, Kad je 
kod čovjeka nestala dlaka, koja je prekrivala cijelo tijelo, iz 
te su pravrste razvojem nastale: uš glave, tjelesna (bijela) 
uš i stidna uš. Uš glave i stidna uš nastavile su da žive na 
odgovarajućim mjestima tijela prekrivenim dlakom, a tjele- 
sna se uš naselila na odjeći, na onoj njenoj strani, koja je 
okrenuta koži. I na mnogim životinjama žive kao nametnici 
posebne vrsti uši, ali ni jedna vrsta uši, koje parazitiraju na 
čovjeku, ne prelazi na životinju, niti se može hraniti krvlju 
životinje. 

UŠ vrlo nerado mijenja domaćina. Ona ga napušta zbog 
promjene temperature, kad je ova zbog bolesti povišena 
ili kad se tijelo ohladi poslije smrti. Kad je uš napustila ili 
izgubila domaćina, ona nije u stanju da sama potraži novog. U 
nalaženju novog biološkog domaćina pomaže joj posebni re- 
fleks: kod svakog dodira reflektorno se pokrenu nožice uši i 
ona se zakači pandžama o predmet, koji ju je dodirnuo. Na 
taj se način uš reflektorno pandžama prihvati i za odijelo 
novog domaćina koji se našao u blizini i dodirnuo je. 

Daleko od tijela domaćina uš može živjeti samo kratko 
vrijeme, kod niske temperature 8 do 10 dana, kod toplog 
vremena još i kraće. Gnjide daleko od tijela domaćina bez 
potrebne temperature (25%—30"C) i potrebne vlage, koje vla- 
daju pod odijelom, izgube sposobnost da se razvijaju već iza 
18.do 20 dana. Upravo zbog toga možemo. provesti razuši- 
vanje odjevnih predmeta, ostavivši ih zatvorene u neobita- 
vanoj prostoriji kroz 30 dana. U tom će periodu vremena sa- 

svim. sigurno uginuti sve uši i sve gnjide. 


51. — Razvoj uši: a gnjiđa, b mlada. ličinka, c, d starije ličinke, 
e zrela uš 


U svojem individualnom razvitku uš prolazi tri razvojna 
stepena: jajašca, ličinke i zrele uši. (SL 51). Ličinka uši, kad 
izađe iz gnjide, po obliku je slična zreloj uši s vrlo malim 
trbuškom. Taj se kasnije razvitkom spolnih organa povećava 
i tako uš dobije razmjere zrele uši. Za vrijeme razvoja uš 
nekoliko puta mijenja svoj vanjski pokrov. Brzo iza dozrije- 

vanjnja i oplodnje ženka počinje da nese jajašca i to 2 do 
4 dnevno, katkada i 8 do 12 dnevno kroz 40 dana, koliko 
traje život ženke iza spolnog dozrijevanja. Tjelesna uš se 
hrani dva do tri puta dnevno i svaki put posiše oko 0,5 do 
1,0 mg krvi. 

Osim toga, što na tijelu čovjeka i sama predstavlja obo- 
ljenje, uš može postati prenosno sredstvo pjegavog i povrat- 
nog tifusa, kad se kod sisanja krvi zarazi na osobama, koje 
boluju od tih bolesti. U tom je pogledu najvažnija bijela uš. 
(Ona je najčešći prenosilac uzročnika tih oboljenja). Još pred 
150 do 200 godina bila je uš široko rasprostranjena. U to je 
doba bio ušljiv cijeli narod bez izuzetka t. zv. viših slojeva. 
I danas je još ušljivost u cijelom svijetu jako raširena kod 
najbjednijih slojeva pučanstva, kod kojih je otežano održa- 
vanje higijene. Ušljivost se osobito povećava zimi. Nemije- 
njanje tjelesnog i krevetnog rublja, jednolična i odgovara- 
juća temperatura i vlaga pod odijelom, stvaraju pogodne 
uslove za razvitak uši u to doba godine. Zbog toga i pada 
najveći broj oboljenja od pjegavca u martu, a najmanji u 
septembru. : 

. Borba protiv ušljivosti je jedan od vrlo važnih zadataka 
naših zdravstvenih aktiva na terenu, prvenstveno i zdrav- 
stvenih aktiva u školama. U tu borbu spadaju sistematski 
pregledi na terenu i u školama, široki zdravstveno-prostvjetni 
rad, akcije razušivanja pomoću DDT-a, petroleja, suhe to- 
pline, pare i ostalih sredstava, koja uništavaju uši. Vrlo će 
često zdravstveni aktiv trebati dati inicijativu za sistemat- 
sko razušivanje cijelog jednog sela ili kraja. U tu će svrhu 
trebati nerijetko improvizirati ustanovu za razušivanje po 
principu sanitarnog propusnika. Kod toga je važno da ne za- 
boravimo da je kod razušivanja potrebno razušiti ne samo 
ljude i njihova odijela već i stanove. Razušivanje postaje naj- 
važnija mijera borbe u žarištu pjegavca ili povratnog tifusa. 
U tom slučaju razušivanje znači uklanjanje jedinog sredstva 


K. prenosa. 


Svrab (Ššuga, češa) izazvana je sitnom životinjicom, 
koja se jedva vidi prostim okom kao svijetla siva točkica. I ta 
životinja — svrabac ili šugarac — je kukac i spada u grinje, 
bliski srodna krpeljima. (Sl. 52.), Svrabac, dospjevši na kožu 
čovjeka, brzo se zavuče u samu kožu, rujući rovove i hod-. 
nike. Ti su rovovi malo uzdignuti nad površinom kože. U 

njima se svrabac razvija, tu ženka leže dnevno 1 do 2 ja- 
jašca, u svemu oko 50. Iz jajašca se kroz 12 dana izlegu 
mlade grinje, koje, čim odrastu, počinju i same rovati u 
koži. Tako se svrab širi po cijelom tijelu. Rovanje svrapca 
pod kožom izaziva jaki svrbež. Svrbež je naročito jak, kad se 
čovjek ugrije, osobito noću u krevetu, jer se svrabac naj- 
življe kreće i ruje, kad je u toplome. Od svraba može oboljeti 
cijela koža osim glave i lica. Osobito se bolest razvija na 
onim predjelima tijela, gdje je koža mekana i tanka (između 
prstiju, oko pojasa, pod pazuhom, na dojkama, oko pupka, na 
spolnim organima i među nogama), 


52. — Svrabac (šugavac) a s trbuha, b s leđa 


Kao posljedica grebenja se kod svraba često javljaju \ 


ogrebotine, koje se lako zaraze uzročnicima gnojenja i pre- 
tvore u gnojne mjehuriće i kraste, tako da je na koncu, — 
ako se bolest ne liječi, — čitavo tijelo pokriveno gnojnim 
ranama, krastama i čirevima. 

Od svraba mogu oboliti i životinje. Prema tome je izvor 
zaraze kod svraba bolestan čovjek ili bolesna životinja. U 
širenju svraba su od velike važnosti socijalni i higijenski 

uslovi života. Bolest se najčešće prenosi zajedničkom upo- 
trebom rublja i spavanjem u istom krevetu. Prenatrpani 
stanovi, nehigijena, nečistoća, običaj sjedanja na tuđi krevet 
kod posjeta, bliski kontakt djece u školi, spavanje u staji u 
blizini šugavih životinja, sve su to momenti, koji pogoduju ši- 
renju te bolesti. Kod čovjeka, koji se često pere vodom i sa- 
punom i koji se redovito kupa i mijenja rublje, teško će se svra- 
bac razmnožiti i ući u kožu. I ako je možda jednom došlo do 
zaraze, voda i sapun će ga ukloniti s površine kože. Prema 
tome čistoća i higijena, mnogo vode i sapuna najbolja su 
predohrana pojavi svraba. Kad se bolest već pojavila, trebat 
će upotrebiti sredstva, koja uništavaju uzročnika u koži, ali 
će trebati poduzeti i sve one mjere, koje će ukloniti uzročnika 
s tjelesnog i krevetnog rublja, inače će liječenje biti bezu- 
spješno. Za liječenje svraba najčešće upotrebljavana, a i naj- 
jeftinija su sredstva sa sumporom. U tu svrhu možemo i 
sami pripraviti otopinu (t. zv. belgijsku otopinu) ili mast. 

Belgijsku otopinu pripravimo na slijedeći način: u do- 
sta veliki lonac (25—30 litara) uzmemo 1 kilogram živog (ne- 
gašenog) kreča, pospemo ga 1 litrom vode, tako da se pretvori 
u prah, i neprestano miješajući dodamo još 5 litara vode, 
zatim 2 kilograma sumpora ili sumpornog cvijeta, dodamo 
još 15 litara vode i kuhamo nekoliko sati, dok se ne ukuha 
na 12 litara. Kad se smjesa poslije kuhanja ohladi 
i staloži,. odlijemo bistru  crveno-smeđu tekućinu, koja 
nam služi za liječenje, dok talog bacimo. Ovako pripremljena 
količina je dovoljna za liječenje skupine od 100 do 120 ljudi. 
Mast pripravljamo tako, da u kili svinjske masti dobro izmi- 
ješamo četvrt kile sumpornog cvijeta i šaku mekog domaćeg 
sapuna. 

Kod liječenja svraba se čovjek najprije dobro okupa u 
toploj vodi sa sapunom. Iza toga se namaže sumpornom oto- 
pinom ili utrlja u kožu sumpornu mast. Treba namazati ci- 
jelo tijelo osim lica, a ne samo mjesta, gdje su se pojavile na 
koži promjene od svraba. Mazanje se ponavlja još dvije ve- 
čeri redom, dok se četvrtu i petu večer bolesnik dobro okupa 
toplom vodom i sapunom. Ako su se na koži kao komplikacije 
svraba pojavile gnojne rane, trebat će najprije ove izliječiti. 
Zato će biti potrebno da takav čovjek najprije pođe liječniku, 

Za vrijeme dok se čovjek maže, treba da obuče čisto, 
ali po mogučnesti staro rublje, jer lijekovi sa sumporom 

kvare rublje. Po završenom mazanju i kupanju treba pono- 
vo obući čisto rublje i čisto presvući krevet. Skinuto rublje 
treba skuhati. Sve ono što se ne može skuhati (pokrivače i 
slično), treba malo ovlažiti, izglačati toplim glačalom i poslije 
toga izložiti suncu. Suncu ćemo izložiti i ostale predmete, koje 
ne možemo ni skuhati ni glačalom osloboditi uzročnika (na 
pr. jastuke od perja). Iz slamarica ćemo izbaciti slamu i na- 
puniti ih novom. Lako je shvatljivo da nije dovoljno liječiti 
i izliječiti jednog čovjeka od svraba. Brzo će se on ponovo 
zaraziti ne provedemo li liječenje svih bolesnih ukućana i ne 
uništimo li u isto vrijeme šugarce na rublju i krevetnini, . 

Nerijetko će stajati pred zdravstvenim aktivom zadatak 
da izvrši suzbijanje svraba u većoj grupi djece ili u drugom 
kojem kolektivu, katkada i u cijelom selu. U takvim će slu- 
čajevima često trebati organizirati, kao i kod suzbijanja ušlji- 
vosti, privremenu ustanovu karaktera sanitarnog propusnika, 
u kojoj će se obavljati mazanje oboljelih sumpornom teku- 
ćinom ili masti, a pogotovo i njihovo istovremeno kupanje i 
dezinsekciju odijela, kad je liječenje sumporom već završeno. 
I kod suzbijanja svraba kao i kod suzbijanja ušljivosti ne 
smijemo zaboraviti da u isto vrijeme provedemo i čišćenje i 
dezinfekciju stanova oboljelih. 


ZARAZNA OBOLJENJA KOŽE IZAZVANA 
UZROČNICIMA GNOJENJA 


Uzročnici gnojenja, koji izazivaju oboljenja na koži su 
bakterije u obliku točaka ili malih zrnaca (koki). Ti uzročnici 
ne izazivaju samo oboljenja na koži, već oni mogu u ljudskom 
organizmu da izazovu i mnoge druge bolesne promjene, kao 
na pr. oboljenje srčanih Zalistaka, upalu bubrega, in- 
fekcije spolnih organa žene iza poroda. Oni mogu da uđu i 


u krv i da se u ovoj razvijaju (t. zv. trovanje krvi iza rana, “ 


kod žene u babinjama i slično). I šarlah, koji smo spomenuli 
među oboljenjima disaćih putova, izazvan je takvim uzročni- 
cima, pa i mnoga oboljenja nastala trovanjem zagađenom hra- 
hranom — kako već znamo — uzrokovana su tim uzročnicima. 

Izvor zaraze za ta oboljenja su često bolesni ljudi ili ži- 
votinje Međutim i mnoge zdrave osobe i životinje imaju 

takve uzročnike u gornjim dijelovima disaćih putova, Isto se 
tako uzročnici gnojenja nalaze po pravilu, a da ne izazivaju 
nikakvih znakova oboljenja, i u crijevima mnogih ljudi, do- 
maćih i divljih životinja i ptica. Prema tome su za oboljenja 
izazvana  uzročnicima gnojenja izvor zaraze osim bolesnih 
ljudi i životinje i zdravi kliconoše. 

Uzročnici su gnojenja otporni prema utjecajima vanjske 
okoline, i zato u ovoj mogu dugo vremena ostati živi i spo- 


.sobni za zarazu. Zato se oni prenose ne samo kapljicama iz- 


lučina, u kojima se izlučuju, već i prašinom kao i najrazliči- 
tijim predmetima, na koje mogu dospjeti, Možemo reći, da 
tih uzročnika ima svagdje, gdje ima ljudi i životinja. S izme- 
tinama ljudi i životinja oni zagađuju našu najširu okolinu, 
staje, okolinu naših kuća, kod đubrenja dospijevaju u polja i 
oranice. I prašina na cestama, pa i ona u kućama nije slo- 
bodna od njih. Krevetno rublje zagađeno je njima od izlu- 
čina iz gornjih dijelova disaćih putova. Maramice i prašina, 
koja nastaje, kad se sluz na ovima osuši, zagađuje naše ruke, 
odjeću, u prvom redu i džepove, u kojima držimo maramicu. 
U džepovima se često zagađuju drugi razni predmeti lične 
upotrebe, pa i hrana kod običaja nekih ljudi, da drže u dže- 
povima bez ikakve zaštite kruh ili druge živežne namirnice. 
Zato postoji vrlo velika mogućnost, da dođe do zaraze uzroč- 
nicima gnojenja. Mnogi pokusi ukazuju na to, da do zaraze 
dolazi često i s onim uzročnicima, koji su već dugo na površini 
kože ili u disaćim putovima tog čovjeka, a da do tog časa 
nisu izazvali oboljenje. Pod utjecajem raznolikih činilaca u 
stanovitom momentu ti uzročnici uspiju da nadvladaju obram- 
bene snage kože ili sluznice i izazovu oboljenje. I tako je 
zdravi kliconoša sam postao bolesnik. 

Oboljenja izazvana  uzročnicima gnojenja često nastaju 
kao komplikacija već postojećih bolesnih promjena kože iza- 
zvanih drugim kojim uzrokom (gljivičasta oboljenja, svrab, 
ogrebotine, ekcem, opekotine i rane). U rane mogu klice gno- 
jenja ući već kod samog ranjavanja s površine kože ili une- 
sene predmetom, koji je ranu uzrokovao, Rane se i opekotine 
mogu zaraziti i naknadno rukama čovjeka, koji pruža prvu 
pomoć, materijalom, kojim se zamata rana ili drugim predme- 
tima, koji dolaze u doticaj s ranom ili opeklinom, 

Promjene kože uzrokovane uzročnicima gnojenja su vrlo 
raznolike po izgledu i težini samog oboljenja. Najobičnije su 


143 


takve promjene razni čirevi ili furunkuli, mala bolna 
tvrda i crvena otečenja, koja se postepeno razmekšaju i za- 
gnoje. Kad oboljenje zahvati veće područje i dublje slojeve 
stvara se višestruki čir s više otvora — karbunkl. I do- 
bro poznati gnojni mjehuri i kraste (impetigo), 
koji se javljaju osobito često kod djece, uzrokovani su uzro- 
čnicima gnojenja. Zaraza se tekućinom i gnojem iz mjehura 
lako prenosi s jednog dijela tijela na drugi ili na druge osobe. 


Dalnje su bolesne promjene izazvane kokima — uzročni-. 


cima gnojenja — upala linfne žile, koja poput crvene 
crte spaja malu ubodnu ranu s otečenom linfnom žlijezdom, 
ili duboko razgnojenje potkožnog tkiva, koje zovemo fleg- 
mona kad gnoj prožima samo tkivo, a apces, kad se u 
tkivu stvorila gnojna kesa, 

Mnoge od opisanih bolesnih promjena izazivaju kao opći 
znak reakcije organizma povišenje temperature. Temperatura 
je osobito visoka, često praćena treskavicama, kad uzročnici 
gnojenja prodru u krv i izazovu oboljenje, koje obično — 
donekle krivo — zovemo otrovanjem krvi. 


Oboljenje poznato pod imenom erveni vjetar (ere- 
sipel) također je uzrokovano uzročnicima gnojenja. Bolest 
počinje visokom temperaturom s treskavicama i drugim zna- 
kovima općeg trovanja organizma (glavobolja, opća klonulost). 
Oboljelo je mjesto crveno, nešto otečeno, nerijetko posuto 
mjehurima. Područne su linfne žlijezde otečene i bolne, Bo- 
lesne promjene često zahvaćaju sve nove predjele kože, tako 
da se crvenilo i otečenje na jednu stranu širi, dok na prvo 
oboljelim mjestima već popušta. 

Crveni se vjetar često javlja kao komplikacija drugih bo- 
lesnih promjena (na pr. gljivičastih oboljeja, rana ili ope- 
klina). U prijašnje vrijeme, dok nauka nije još bila upoznala 


bit zaraze, crveni se vjetar javljao često kao neugodna i opa- 


sna komplikacija kod operacija. 
Crveni se vjetar često javlja na licu, zahvaćajući sluznicu 


nosa i kožu u blizini nosa. Čest je eresipel nogu, gdje se naj=- 


češće javlja kao komplikacija gljivičastih oboljenja, 

Iako se preboljenjem crvenog vjetra u tijelu biološkog 
domaćina stvaraju protuotrovi, otpornost protiv uzročnika 
gnojenja, koja se na taj način stvori, vrlo je kratkotrajna. 
Pače osoba, koja je preboljela crveni vjetar postaje većinom 

osjetljivija na ponovnu zarazu, tako da vrlo često tokom go- 
sa: opetovano oboli od crvenog vjetra, najčešće istog dijela 
ijela. (o 
Prema svemu, što je gore izneseno u borbi protiv zaraz- 
nih oboljenja kože izazvanih uzročnicima gnojenja, najvažniji 
su zadaci: propaganda za održanje lične higijene, omogućenje 
redovitog kupanja (kupanjem se s površine kože uklanja raz- 
na nečist, pore su otvorene i čiste, pojačava se obranbena 
snaga kože), održanje čistoće u kući i oko kuće, što češće mi- 
jenjanje krevetnog i ličnog rublja, organizacija ispravnog 
pranja i iskuhavanja rublja (time smanjujemo mogućnosti 
zaraze uzročnicima gnojenja iz naše okoline). Osobe, koje 
imaju gnojni iscjedak.iz gornjih dijelova disaćih putova ili 
koje boluju od gnojnih oboljenja kože, treba uputiti na: lije- 
čenje u zdravstvenu stanicu, jer su to izvori zaraze, Isto tako 
treba i životinje s gnojnim isejetkom uputiti na pregled i li- 
ječenje veterinaru. U školi treba svako dijete s gnojnim pro- 
mjenama na koži odijeliti od ostale djece i privesti liječenju 
u dječjem dispanzeru, školskoj poliklinici, ili u zdravstvenoj 
stanici. Dok je dijete na liječenju treba paziti, da su mu: bo- 
lesne promjene prekrivene sterilnim zavojem, da bi se Sprije- 
čilo širenje zaraze. Treba uputiti na liječenje i sve osobe s 
drugim oboljenjima kože, jer ta oboljenja mogu postati pod- 
loga za gnojnu zarazu. (Tako je osobito važno liječiti i gljivi- 
časta oboljenja na nogama, jer ista često uvjetuju opetovanu 
pojavu crvenog vjetra). Važno je nadalje organizirati ispra- 
vno pružanje prve pomoći u slučaju ranjavanja (tečajevi prve 
pomoći, postavljanje ormarića prve pomoći u stanicama cr- 
venog križa, u školama, u zadrugama i drugdje). Treba pa- 
ziti da osobe, koje pružaju pomoć ranjenom ili rodilji i ba- 
binjači nemaju same na koži bolesne promjene izazvane uz- 
ročnicima gnojenja. : 


ZARAZNE BOLESTI: RANJAVANJA 


Zarazne .bolesti ranjavanja su podgrupa u grupi zaraznih 
bolesti vanjskih pokrova. > ' 

Već smo kod izlaganja crnog prišta upoznali, da do za- 
raze, uzročnikom tog oboljenja dolazi kroz povređenu kožu. 
Međutim, te su povrede vrlo često sasma Sitne, najčešće i 
ne primjećene ogrebotine. Kroz ovakve sitne povrede mogu ući 

u organizam i nekoje druge klice (na pr. uzročnici sapa, pa i 
«klice tubetkuloze). Prema tome je i za sve te uzročnike ne- 
ozleđena koža dovoljna zaštita, koja onemogućuje zarazu. 

Kod podgrupe bolesti ranjavanja u najvećem broju slu- 
čajeva, uzročnici ulaze kroz veće rane, koje već i same po 
sebi predstavljaju bolesnu promjenu i često iziskuju pružanje 
pomoći povređenom licu. Već smo kod oboljenja kože iza- 
zvanih uzročnicima gnojenja spomenuli, da ti uzročnici vrlo 
često uneseni u rane izazivaju gnojnu upalu istih, dakle za- 
raznu bolest, koja spada u podgrupu zaraznih bolesti ranja- 
vanja. I druge nekoje klice mogu na taj način ući u organi- 
zam čovjeka, među ovima u prvom redu uzročnici suštavca 
(gasne gangrene) i tetanusa (zlog grča). | 

Mikrobi, koji izazivaju ta dva oboljenja (kao i koki — 
uzročnici gnojenja) često se nalaze u crijevima čovjeka ili 
raznih životinja ne izazivajući ikakve bolesne promjene i samo 
kad dospiju kroz ranu u tkiva uzrokuju oboljenje. Prema 
tome kod suštavca i tetanusa izvor zaraze po pravilu nisu bo- 
lesnici, već veliki broj životinja i ljudi, u,kojima klice žive 
ne izazivajući bolest. : «ko 


TETANUS 


Uzročnik tetanusa je bacil, koji,se razvija u uslovima bez 
prisutnosti zraka. Ne pokazuje veliku otpornost prema dje- 
lovanju topline ili raznih kemijskih (dezinfekcionih) sred- 
stava, ali ima sposobnost, da došavši u vanjskoj okolini u ne- 
povoljne prilike, stvara vrlo otporne spore, Takye spore, 0s0- 
bito ako su zaštićene od svijetla slojem zemlje, mogu ostati 
žive i sposobne za zarazu mnogo godina. Dospije li takva 
spora u povoljne prilike ( u tkiva, gdje nema mnogo kisika, 
a gdje postoji odgovarajuća toplina i ostali uvjeti za razvi- 
tak), ona se pretvori u prvotnu formu bacila, počinje se di- 
jeliti i izlučivati otrove. Bacil se ne širi dalje u organizmu, 
već njegovi otrovi putem živaca ulaze u živčani sustav i dje- 
luju na same živčane stanice, izazivajući najprije njihovo 
razdraženje, a kasnije paralizu i vrlo često smrt organizma. 
Klice tetanusa izlučuju otrove i kad se razvijaju i množe u 
crijevima čovjeka ili životinje, ali ovdje probavni sokovi uni- 

šte te otrove. Zato bacil tetanusa uzrokuje bolest samo kad 
dospije u tkiva. Od tetanusa mogu osim čovjeka oboliti ne- 
koje životinje, među ovima u prvom redu konj. ' 


58, — Vražji smijeh kod tetanusa 


Prema svemu što smo rekli, vidimo, da su za zarazu naj- 
opasnije rane, koje su zagađene zemljom, koja je đubrena ili 
zagađena izmetinama životinja ili ljudi (rane u poljoprivredi, 
rane na nogama, osobito kroz cipelu, rane dobivene na ce- 
stama, u ratu izazvane krhotinama eksplozivnih tijela). S 

druge strane su opasne rane, kod kojih se klica nalazi u 
uslovima bez kisika (duboke ubodne rane, nagnječene rane s 
velikim izljevom krvi, kod kojih je ometano kolanje krvi i 
time smanjeno dovođenje kisika, rane koje se jako gnoje, jer 
uzročnici gnojenja upotrebe za svoj razvitak kisik, koji do- 
nosi krv). Novorođeno dijete može da se zarazi kroz ranicu 
na pupku, ako se ta zagadi prigodom poroda izmetinama 
majke, ili ako se pupkovina prereže predmetom, koji je za- 
gađen sporama tetanusa (na pr. kod običaja da se odreže pup- 
kovina srpom): 

Inkubacija je vrlo različita, od 2 do 3 dana, pa do mnogo 
mjeseci, a katkada iznimno i godine. U slučajevima tako duge 
inkubacije spore u tijelu ne nađu odmah uslova da se pre- 
tvore u formu bacila (previše kisika u tkivima!), ali ih tijelo 
.ne uspije uništiti, pa zato kad se kasnije stvore uslovi, 
koji to omoguće, (nagnječenje tkiva, potkožni izljevi krvi, 
operativni zahvat na mjestu, gdje se nalaze spore i drugo), 
razvije se bolest. 

Simptomi bolesti su: povišenje temperature, veliko zno- 
jenje, pojava grčeva na mišićima za žvakanje, stezanje ličnih 
mišića, koji daju licu izgled kao da se čovjek smije (»vražji 
smijeh«), (Sl. 58), ukočenje šije i dugotrajni grčevi svih mi- 
šića tijela, koji svijaju tijelo bolesnika u luk, tako da se isti 
odupire o krevet samo zatiljkom i petama. Smrtnost je kod 
tetanusa vrlo velika od 65% na više. Preboljenje bolesti 
ostavlja čvrsti imunitet. U liječenju tetanusa upotrebljava se 
u prvom redu antitetanički serum i penicilin. ki 

U borbi protiv pojave tetanusa olakšava činjenica, da 
nam je poznato (kao i kod ostalih bolesti ranjavanja), mo- 
menat kad je moglo doći do zaraze. Zato nam je dana mo- 
gućnost, da preventivnim davanjem seruma s protuotrovima 
spriječimo pojavu oboljenja ili ublažimo njegov tok. (Moramo 
znati, da serum djeluje svega oko petnaest dana, tako da u 
slučaju, da iza toga roka dođe do ponovnog ranjavanja, treba 
dati ponovo serum) (Kod ponovnog davanja seruma treba 
biti oprezan, jer može izazvati teško stanje kod čovjeka, kome 
smo ga dali, iznimno i naglu smrt). ' 

= Borba protiv tetanusa se vodi, i stvarajući uslove rada 
(osobito u poljoprivredi), koji dovode do smanjenja ozlijeda 
(na pr. propagandom protiv rada na polju bosih nogu, kk 
njujući traumatizam u saobraćaju). Najjače oružje u bor 

protiv tetanusa je sistematsko cijepljenje. Prije su se cijepili 
samo traumatizmu naročito izloženi kolektivi (vojska, mili- 
cija, saobraćajno osoblje, stanovništvo kraja, gdje ima mnogo 
tetanusa). Danas je u našoj domovini obvezatno sistematsko 
cijepljenje sve djece. Ozlijedi li se cijepljena (aktivno imuni- 
zirana) osoba, istoj ne ćemo dati serum, već jednu injekciju 
cjepiva, da time oživimo već postojeće protuotrove u tijelu 
ozleđenog, i tako spriječimo razvitak bolesti. 

Naši zdravstveni aktivi mogu biti u toj borbi od velike 
pomoći, osobito u propagandi za pravilne uslove rada u po- 
ljoprivredi, u organizaciji pravilnog pružanja prve omoći i u 
pomoći na sprovođenju sistematskog cijepljenja protiv te- 


& tanusa. 


U Jugoslaviji ima tetanusa osobito u Vojvodini i Srijemu. 


U kamenitim krajevima (na pr. u Hercegovini) tetanus je sko- 
ro nepoznat. 


ZARAZNE BOLESTI OD UJEDA ŽIVOTINJA 


BJESNOČA 


Uzročnik bjesnoće je virus. Bjesnoća je prvenstveno bo- 
lest pasa i njegovih divljih srodnika (vuk, lisica). Zaraza se 
prenosi ujedom bijesne životinje, te prema tome uzročnik 
prelazi izravno kez posredstva vanjske okoline iz izlaznih 
vratiju izvora zaraze u ulazna vrata do sada zdravog bića. 
Uzročnici bjesnoće se dakle, uopće ne zadržavaju u vanjskoj 
okolini. Zaraza se može prenijeti i oslinjenjem kože, ako je 
na tom mjestu koža povređena (dovoljne su i male povrede 
kao ogrebotine i slično). Iz ulaznih se vratiju uzročnik širi 
putem živaca u živčane centre izazivajući ovdje bolesne 


—-promjene. Putem živaca uzročnik dospije i u žlijezde slino- 


vnice, te se izlučuje slinom, omogućujući novu zarazu, U slini 
se kod psa uzročnik javlja 12 do 15 dana prije početka 
bolesti. ' : 

. Kod čovjeka je'inkubacija različito duga (od 12 dana do 
3 mjeseca, katkada i dulja). Duljina inkubacije ovisi u prvom 
redu o dijelu tijela, koji je ugrižen (zbog duljine puta, koji 
ima uzročnik da prevali do mozga). Osobito je kratka inku- 
bacija kod dubokih ujeda u predjelu glave. Bolest počinje 
hespokojstvom, besanicom, bolovima na mjestu ujeda i uz- 

duž živaca, koji idu s tog mjesta. Iza 1 do 2 dana se kod čo- 
vjeka javlja mala temperatura, čuvstvo straha, katkada bun- 
canje i halucinacije, Osobito je povećana, osjetljivost na razne 
podražaje (buku, promaju, palenje svijetla). Bolesnik osjeća 
jaku žeđu, ali ne može piti, već i sama pomisao na vodu 
izaziva teški grč u mišičju ždrijela. Kod psa se u tom periodu 
bolesti javlja jaka razdražljivost, napada životinje i osobe, 
na koje naiđe i ujeda, ždere razne nejestive predmete (krpe, 
drvo i slično). Iza neko 2 do 3 dana javlja se uzetost i vrlo 
brzo, u roku od 1 do 2 dana nastupa smrt, Kod čovjeka je 
bjesnoća uvijek smrtonosna, kad su se već pojavili prvi zna- 
kovi oboljenja. Međutim, obzirom na jako dugu inkubaciju, 
uspijevamo aktivnim cijepljenjem, (obično cijepimo umrtve- 
nim klicama), stvoriti u tijelu ugriženog protuotrove još prije 
nego uzročnik putem živaca dospije u mozak, i tako spriječiti 
pojavu oboljenja. Prije, dok se nije poznavao taj način pre- 
dohrane bolesti, oboljevalo je 35% svih ljudi ugriženih od si- 
gurno bijesne životinje. Poslije uvođenja cijepljenja obolje- 
vaju samo oni, koji su prekasno došli na cijepljenje, ili kod 
kojih je inkubacija tako kratka( na pr. kod dubokih ugriza na 
glavi), da tijelo ne dospije stvoriti protuotrov. (Računamo, da 
je potrebno 15 dana poslije cijepljenja, da se stvori otpornost, 
koja će spriječiti pojavu bolesti), Izvor zaraze kod; bjesnoće 
je uvijek bijesna životinja. Čovjek može biti izvor zaraze 
samo kao rijetka iznimka. : ša. 

U našoj domovini ima relativno mnogo ujedenih .od bije- 
snih životinja (zbog nediscipliniranog .držanja pasa!), 

U borbi protiv bjesnoće važno je: uništavanje divljih 
srodnika psa, među kojima se u prirodi širi bjesnoća, uni- 


štavanje pasa lutalica, discipliniranje držanja domaćih pasa; | 


kako bi se spriječilo da ih ujedaju psi lutalice, uništavanje ili 
cijepljenje protiv .bjesnoće pasa ili. drugih životinja, koje je 
ujeo vuk ili pas lutalica. Vrlo je važno, da svaka osoba, koju 
je-.ujeo pas ili mačka ili druga životinja, pođe liječniku, koji 
če odrediti treba li se odmah cijepiti ili će se prethodno pre- 
gledati.životinja, koja ju-je ujela. Takav se pas pregledava 
15 dana, pa ako u to-vrijeme ne pokazuje: znakove bolesti, 
obično se ne će vršiti cijepljenje ujedene-osobe: (Znamo da pas 
izlučuje klice u.slini. najdulje 15. posljednjih. dana: inkubacije): 
Cijepljenje će se.svakako izvršiti bez čekanja na:rezultat pre- 
gleda kod. ujeda.u glavu, jer.je u takvim slučajevima :inku: 


150 


bacija kratka. Poslat ćemo liječniku svakako i osobu, koju je 
oslinio pas ili ogrebla mačka, kad te životinje kratko iza toga: 
obole. Saradnja zdravstvenog aktiva je vrlo važna u organi- 
zaciji tamanjenja pasa lutalica, u discipliniranju držanja do- 
maćih pasa i u propagandi za odlazak liječniku u svakom 
slučaju ujeda. 


ZARAZNE BOLESTI SLUZNICE OČIJU 


TRAHOM. 


Trahom je bolest, koja se razvija na sluznicama očiju 
Uzročnik trahoma je virus. Iz izvora zaraze uzročnik izlazi .u 
sluzi ili gnoju, koji se izlučuje iz bolesnog oka. Prenosi se 
najčešće predmetima lične upotrebe (ručnici, jastučnice, plah- 
te, vođa kojom se umivamo). Zaraza se može prenijeti ru- 
kom i s drugih predmeta na pr. s kvake ili knjige, koju je 
pred kratko vrijeme zagadio bolesnik rukom, kojom je dir- 


54. ME came vanjske sredine kao sredstvo. prenosa kod trahoma 
m : $ Pao : 
za 


nuo svoje bolesno oko. (SI: 54) Međutim-na. tim-predmetima 
tizročnici mogu ostati sposobni za zarazu samo kratko: vri- 


jeme. Izvor zaraze je kod trahoma samo bolesnik. :.- : 


151 


Inkubacija traje 5. do 12 dana. Bolest počinje najčešće 
neprimjetno i bolesnik nema tegoba. Samo bolesnici, koji 
više paze na sebe, tužit će se na suzenje, na gnojni iscjedak 
koji ujutro zalijepi oči, na žarenje u očima i na osjećaj, kao 
da je u oko dospjela sitna prašina. Kasnije upala na spojnici 
dovodi do stvaranja ožiljaka, i ako se bolest ne liječi, pojave 
se teške upalne promjene na rožnici, dolazi do skraćenja vi- 
jeđa i, na koncu, u mnogim slučajevima, do sljepoće. Imuni- 
tet, koji se pojavi za vrijeme bolesti, nije čvrst i zato samo 
rijetko se trahom sam od sebe izliječi. U velikoj većini sluča- 
jeva se razvije dugotrajno kronično oboljenje. Danas imamo 
veliku pomoć kod liječenja trahoma u sulfamidima i antibi- 
oticima (aureomicin i teramicin), Tim sredstvima ne samo 
što pomognemo bolesniku, nego izliječenjem bolesnika uklo- 
nimo izvor zaraze i spriječimo daljnje širenje bolesti. 


Trahom je jako raširena bolest i ima ga, možemo reći, 
po cijelom svijetu. Poznata su teška oboljenja od trahoma 
osobito u Egiptu, Palestini, Iraku, Perziji, gdje od njega obo- 
ljeva vrlo veliki broj ljudi. I u našoj domovini u mnogim 
je krajevima trahom proširena bolest. (Imamo ga mnogo u 
Međumurju, Podravini, Posavini, ali i u mnogim drugim 
krajevima). : 

U borbi protiv trahoma u prvom planu stoji disciplini- 
ranje upotrebljavanja predmeta lične upotrebe, organizacija 
sistematskih pregleda školske djece i omladine, sistematsko 
liječenje bolesnih i sumnjivih na tu bolest, U tom radu mogu 
naši zdravstveni aktivi, prvenstveno i oni u školama, mnogo 
pomoći zdravstvenim prosvjećivanjem, upućivanjem i sarad- 
njom: kod organizacije sistematskih pregleda i liječenja. 


SPOLNE BOLESTI 


& 

U grupi zaraznih oboljenja“ vanjskih pokrova posebno 
mjesto zauzimaju spolne bolesti. Kako i samo ime kaže, te 
se bolesti po pravilu prenose spolnim snošajem. U tom je 
slučaju prijenos direktan, bez sudjelovanja vanjske sredine: 
uzročnici oboljenja iz izlaznih vratiju izvora zaraze prelaze 
izravno na ulazna vrata drugog do sada zdravog lica. U ma- 

njem broju slučajeva, kod kojih se bolest prenosi vanspolnim 
putem, prijenos je indirektan i vrši se posredstvom raznih 
predmeta. 

I ako su antibiotici (prvenstveno penicilin) moćno oružje 
u borbi protiv spolnih bolesti, ipak su te bolesti još uvijek i 
danas važan zdravstveni i društveni problem. Od spolnih 
bolesti spomenut ćemo sifilis i kapavac. 


SIFILIS 


Povijest nam priča, da su sifilis donijeli u Evropu kon- 
cem 15. stoljeća Kolumbovi mornari, vrativši se iz Novog 
Svijeta. Bolest se naglo proširila kao jaka epidemija zahva- 
tivši veliki broj ljudi. 

Sifilis je oboljenje čovjeka, od njega ne oboljevaju ži- 
votinje. Uzročnik sifilisa (spiroheta) je vrlo sitni mikroorga- 
nizam, oblika tanke spiralno zavijene zmijice, Spiroheta si- 
filisa ima vrlo izražena parazitarna svojstva i zato može sa- 
mo kratko vrijeme da se održi u vanjskom svijetu. Upravo 
zbog toga je prijenos sifilisa nespolnim putem posredstvom 
raznih predmeta vrlo rijedak. 

Uzročnik sifilisa može da prijeđe već u majčinoj utrobi 
kroz posteljicu iz majčinog u dječji organizam (protivno od 
bacila tuberkuloze, koji po pravilu ne može prijeći posteljicu!). 
Zato se sifilis javlja i kao prirođeno oboljenje (tuberkuloza 
po pravilu nije nikad prirođena!). Vrlo često zaraženi plod 
umire još u majčinoj utrobi i bolesna majka rodi mrtvo ne- 
donošeno dijete, na kojem se vide bolesne promjene s ljušte- 
njem. površnih slojeva kože. Ipak se katkada ovako već u 
majčinoj utrobi zaraženo dijete rodi živo, ali bolesno od pri- 
rođenog sifilisa. Raznoliki su simptomi, kojima se bolest 
javlja. Često se javljaju promjene na koži u obliku pjega i 
mjehura, u drugom slučaju nema takvih promjena, ali će 
liječnik posumnjati na prirođeni sifilis zbog karakterističnih 
promjena na zubima, sedlastog nosa i svojevrsne, za prirođe- 
ni sifilis karakteristične, upale rožnice. 

. Kod zaraze sifilisom kasnije u životu uzročnik ulazi kroz 
sitne, najčešće ne primjećene ozljede kože ili sluznice. Na 
tom se mjestu javlja otprilike mjesec dana iza zaraze prvotni 

vrijed (tvrdi čankir) — ranica tvrdih rubova, dna slanina- 
stog: izgleda, koja samo neznatno izlučuje. Područne linfne 
žlijezde oteknu, ali nisu bolne, ne omekšaju niti se. razgnoje. 

U prvotnom vrijedu se razvijaju i množe uzročnici sifi- 
lisa, ali oni odavde vrlo brzo, možemo reći skoro odmah, 
prodiru dalje u organizam. Organizam pod utjecajem uzroč- 
nika stvara protuotrove. Te protuotrove možemo dokazati u 
krvi oboljelog čovjeka, pa nam reakcije, kojima ih dokazuje- 
mo i služe kao pomoćna metoda kod utvrđivanja bolesti. Ipak 
pojava tih protuotrova nije u stanju da dovede do izliječenja, 
već se bolest bez liječenja dalje razvija i zauzima dugotrajni 
kronični tok. (slično. kao kod tuberkuloze). 2 do 12 tjedana iza 
pojave prvotnog vrijeda javlja se drugi stadij. oboljenja: “pro- 
mjene na.koži u obliku crvenkastih mrlja, otečenje svih lin- 
fnih žlijezda, nerijetko s bolesnim promjenama na kostima, 
zglobovima, očima i drugim organima. 

" Drugi stadij oboljenja prelazi. nezamjetno u treći stadij, 
koji može trajati godinama. U ovom se stadiju javljaju du- 
boki vrijedovi i rane na koži, na sluznicama i u mnogim dru- 
gim organima (t. zv. gume). Više godina iza zaraze može doći 
do bolesnih promjena u živčanom sustavu (sušenje vidnih 
Živaca s pojavom sljepoće, sušenje živčanih niti u leđnoj 
moždini t. zv. tabes ili pojava posebnog duševnog oboljenja, 
koje poznajemo kao progresivna paraliza). 

“ "Nisu rijetki slučajevi, kada se mnogo godina ne opažaju 
na bolesniku vanjski znakovi oboljenja. Iako je dakle bolest 
u prikrivenom (latentnom) stanju, ipak se u organizmu nala- 
ze uzročnici oboljenja, i dešavaju zbivanja, koja se javljaju 
kao posljedica borbe između uzročnika i biološkog: doma- 
ćina. Majka, koja se nalazi u takvom stanju često će poba- 
čiti zaraženi mrtvi plod ili roditi dijete s prirođenim sifili- 
som. -Nerijetko će upravo ta činjenica upozoriti liječnika, da 
majka boluje od sifilisa, što će kasniji podrobni pregled ž po- 
tvrditi. 

Mogućnost prenošenja sifilisa od majke na dijete 'uvje- 
tuje pojavu endemičnog (u jednom kraju udomaćenog) sifi- 
lisa. U pojedinim kulturno zaostalim krajevima prenošenjem 
sifilisa od roditelja.na djecu bolest se proširila na veliki broj 
ljudi. Čitave su generacije njime zaražene, tako da je u tim 
krajevima sifilis najvažniji zdravstveni problem, on daje: svoj 
pečat cjelokupnom životu tog :kraja. U. tim: je krajevima sir 

filis izgubio karakteristiku spolnog oboljenja, jer se više ne 
prenosi prvenstveno i najčešće. spolnim snošajem, I u. našoj 
domovini su pred malo vremena: postojala područja s ende- 
mičnim sifilisom (osobito u Bosni i nekim predjelima Srbije). 
Poslije oslobođenja, intenzivnim radom zdravstvene službe 
i društvenih snaga, uspjelo je, iako ne još potpuno likvidirati, 
a ono svakako smanjiti proširenost endemičnog sifilisa. 


“ KAPAVAC: 


Druga je za nas važna spolna bolest kapavac (gonorea, 
triper). Nju uzrokuje mikroorganizam u obliku tačke ili zrn- 
ca (gonokok). Gonokok je u vanjskoj -okolini relativno: malo 
otporan. Zato će :gonokok moći izazvati novi slučaj obolje- 
nja kod indirektnog prenosa raznim predmetima; samo ako 
ti predmeti relativno kratko vrijeme iza zagađenja dođu u 
dodir s ulaznim: vratima zaraze kod do sada zdrave osobe. 
Tako mogu da se zaraze male djevojčice, kad leže u krevetu 


* s osobom, koja boluje od kapavca (tu dolazi do prijenosa 


preko zagađenog rublja). Takva se zaraza osobito širi od dje- 
teta na dijete u domovima kod kupanja u istoj vodi, brisa- 
njem istim ručnikom i.slično. Zaraza se može prenijeti i po- 
sredstvom ruke na spojnice oka drugog .čovjeka ili samog 
bolesnika. Ipak se u najvećem broju slučajeva kapavac pre- 
nosi «direktnom zarazom kod spolnog snošaja. I za vrijeme 
poroda, kad dijete prolazi kroz oboljele spolne organe majke, 
može lako doći do prijenosa zaraze u spojnice očiju novoro- 
đenčeta. I u tom je slučaju prijenos izravan,.iz oboljelog mje- 
sta-majke u do sada zdrave spojnice novorođenog djeteta. -- 

nkubacija kod kapavca traje 2 do 3 dana. Kod zaraze 
spolnim snošajem javlja se po isteku inkubacije upala mo- 
kraćne ispusne cijevi s gnojnim iscjetkom uz osjećaj boli i 
žarenja osobito kod mokrenja: Upala može: da se proširi i 'u 
dublje dijelove spolnih organa. Kod muškarca upalne pro: 
mjene; mogu izazvati nemogućnost izbacivanja muških spol- 
nih stanica i neplodnost. Kod žene zaraza izaziva upalu slu- 
znice vrata maternice, jajovoda i nerijetko, prešavši kroz 
ove u trbušnu šupljinu, upalu potrbušnice donjeg dijela tr+ 
buha, kao i bolne upalne promjene 'u: predjelu oko. jajnika, 

Vrlo često ovakve upale uvjetuju i kod žene nemogućnost da 
zanese, a nerijetko one su uzrok i vanmaterničnog začeća. 
(Zbog zaraslica oplođeno jajašce ne dospije u maternicu, već 
se na svom putu od jajnika do maternice, nasjedne na kojem 
drugom mjestu, na kojem ne postoji mogućnost za njegov 
razvitak i donošenje ploda). U nekojim slučajevima se i kod 
muškarca i kod žene upala proširi i na sluznicu stražnjeg 
crijeva. Kod malih djevojčica do pete ili šeste godine pod 
utjecajem uzročnika kapavca može se upaliti i zagnojiti i 
sluznica stidnice i rodnice. Kod odrasle je žene naprotiv sluz- 
nica tih dijelova spolnog aparata otporna protiv zaraze ka- 
pavcem. Ka nam 

U vrijeme prije iznašašća antibiotika (penicilina) bio je 
osobito opasan kapavac spojnice oka, Računa se, da preko 
desetine svih slijepih na svijetu je oslijepilo zbog tog obo- 
ljenja. (Gnojna upala razori rožnicu i učini je neprozirnom). 
Zbog toga je postojao zakonski propis, da se svakom novoro- 
đenom djetetu ukapne odmah poslije poroda u oči rastvor 
srebrnog nitrata, da bi se spriječila pojava kapavca spojnice 
očiju ukoliko je došlo do zaraze prigodom prolaženja dječje 
glavice kroz porođajni kanal majke. 

Danas imamo veliku pomoć u liječenju raznih forma ka- 
pavca penicilinom. Najčešće uspijevamo već s jednom ili dvi- 
je injekcije ukloniti sve bolesne promjene i dovesti do ozdra- 
vljenja. Jasno je da s liječenjem treba početi odmah, jer ako 
je već došlo do zaraslica u dubljim dijelovima spolnog apa- 
rata ili do razaranja rožnice kod kapavca očiju, ni penicilin 
ne može ukloniti te teške i sudbonosne posljedice, I kod pre- 
dostrožnog kapanja u oči novorođenčeta danas upotrebljava- 
mo rastvor penicilina. ' 

Kod kapavca se ne stvara imunitet. Zato i kapavac kao 
i sifilis. ako se ne liječi, ili ne liječi dovoljno, ne će proći 
sam od sebe, ve će se pretvoriti u kronične forme, koje stva- 
raju trajne smetnje oboljelom (osobito kod žene). I te kro- 
nične forme oboljenja, kod kojih simptomi bolesti nisu kat- 
kada osobito izraženi, predstavljaju trajni izvor zaraze,“ i 
po tome jedan od neophodnih uslova za širenje zaraze. 


U pojavi i širenju spolnih bolesti vrlo važnu ulogu igra- 


ju društveni odnosi i socijalni uslovi, u kojima ljudi:žive. 
Upravo zbog toga, — iako nam antibiotici pružaju veliku po- 

moć ne samo u liječenju bolesnika, nego s time i u borbi pro- 
tiv širenja spolnih bolesti (skračujući trajanje zaraznosti kod 
bolesnika i uklanjajući mnoge izvore zaraze) — vrlo je važna 
saradnja društvenih snaga okupljenih u zdravstvenim akti- 
vima za efikasnu borbu protiv spolnih bolesti. U provođenju 
te borbe vrlo je važno razviti intenzivni zdravstveno pro- 
svjetni rad iz sektora seksualne higijene, prvenstveno među 


omladinom, poraditi na uvođenju liječničkog pregleda mla- 


denaca prije vjenčanja, povesti borbu protiv alkoholizma i 
prostitucije, propagirati uzdržavanje od spolnih snošaja do 
vjenčanja, disciplinirati upotrebu ličnog i krevetnog rublja, 
osobito u domovima, zaokupiti omladinu fiskulturom i bo- 
ravkom u prirodi. Važna će biti saradnja zdravtvenih aktiva 
i u suzbijanju endemičnog sifilisa, Kod toga će aktivi — osim 
u gore spomenutom — moći pomoći i kod provođenja siste- 
matskih pregleda (spremanje popisa, propaganda za dolaže- 
nje na pregled), kao i kod provođenja samog liječenja (pro- 
paganda i kontrola, dolaženja na liječenje). 

